കുടുംബങ്ങള് തമ്മിലുള്ള പിണക്കവും മാതാപിതാക്കളുടെ ദുര്‍വാശിയും\nസാമ്പത്തികമായോ ശാരീരികമായോ യാതൊരു അല്ലലും അലട്ടുമില്ലാത്ത കുടുംബമാണ് ഞങ്ങളുടേത്. പക്ഷേ വളരെ അടുത്ത ബന്ധുക്കളുമായി പിണക്കത്തിലാണ്. നമ്മളോട് അനീതി ചെയ്തവരോട് യാതൊരു ബന്ധവുമരുത് എന്നാണ് മക്കളായ ഞങ്ങളോടുള്ള...\nസാമ്പത്തികമായോ ശാരീരികമായോ യാതൊരു അല്ലലും അലട്ടുമില്ലാത്ത കുടുംബമാണ് ഞങ്ങളുടേത്. പക്ഷേ വളരെ അടുത്ത ബന്ധുക്കളുമായി പിണക്കത്തിലാണ്. നമ്മളോട് അനീതി ചെയ്തവരോട് യാതൊരു ബന്ധവുമരുത് എന്നാണ് മക്കളായ ഞങ്ങളോടുള്ള മാതാപിതാക്കളുടെ കര്‍ശന നിര്‍ദേശം. എന്നാല്, ഞങ്ങള്‍ക്കാകട്ടെ പിണക്കത്തിന്റെ പഴയ കഥകളുമായി ഒരു ബന്ധവുമില്ലാത്തതിനാല് ബന്ധുക്കളുമായി നല്ല നിലയില് കഴിയണമെന്നാണാഗ്രഹം. ഈ നടപടി മാതാപിതാക്കളെ ധിക്കരിക്കലാവുമോ?\nനമ്മുടെ നാട്ടില് ധാരാളമായി കണ്ടുവരുന്ന ഒരു പ്രവണതയിലേക്കാണ് ചോദ്യകര്‍ത്താവ് വിരല്‍ചൂണ്ടുന്നത്. ഖുര്‍ആനില്‍നിന്നും തിരുചര്യയില്‍നിന്നും മാര്‍ഗദര്‍ശനം സ്വീകരിക്കാതെ കേവലം ഭൗതികമായ മാനദണ്ഡങ്ങള്‍വെച്ച് കാര്യങ്ങള് വിലയിരുത്തുകയും നിലപാട് സ്വീകരിക്കുകയും ചെയ്യുമ്പോഴുണ്ടാവുന്ന സ്വാഭാവിക ഫലമാണിതെല്ലാം. ഒരു മുസ്‌ലിമിനെ സംബന്ധിച്ചേടത്തോളം അവന്റെ ജീവിതം ഖുര്‍ആന്റെയും തിരുചര്യയുടെയും അടിസ്ഥാനത്തില്‍തന്നെ രൂപപ്പെടുത്തേണ്ടതുണ്ട്. അതിലൂടെ മാത്രമേ ഇരുലോകത്തും ഐശ്വര്യപൂര്‍ണമായ ജീവിതം ആസ്വദിക്കാനാകൂ. അതിനാല് ഇത്തരം സാഹചര്യങ്ങളെ അല്ലാഹുവും റസൂലും കൈകാര്യം ചെയ്തതെങ്ങനെയായിരുന്നു എന്നതിന്റെ ചില ഉദാഹരണങ്ങള് മാത്രം ഇവിടെ പകര്‍ത്തുന്നു.\nപ്രവാചക പത്‌നി ആഇശ(റ)യെപ്പറ്റി കപടവിശ്വാസികള് അപവാദം പറഞ്ഞുപരത്തിയ സംഭവം. വ്യഭിചാരാരോപണം നടത്തി നബികുടുംബത്തെ ബ്ലാക്ക്‌മെയില് ചെയ്യാന് ശ്രമിക്കുകയായിരുന്നു അവര്. സംഭവത്തിന്റെ ഗൗരവമെന്തെന്ന് ആലോചിക്കാതെ ചില സാധുമുസ്‌ലിംകളും ആ അപവാദ പ്രചാരണത്തില് പങ്കുചേരുകയുണ്ടായി. അതിലൊരാളായിരുന്നു മിസ്ത്വഹ് എന്ന സ്വഹാബി. അബൂബക്‌റി(റ)ന്റെ എളാമ്മയുടെ മകനായിരുന്നു അദ്ദേഹം. ആഇശയാകട്ടെ അബൂബക്‌റിന്റെ മകളും. അബൂബക്‌റിന്റെ ചെലവിലും ഔദാര്യത്തിലുമായിരുന്നു മിസ്ത്വഹ് ജീവിച്ചു പോന്നിരുന്നത്. ആ കടപ്പാട് വിസ്മരിച്ച് അദ്ദേഹം മുനാഫിഖുകളുടെ പ്രചാരണത്തില് പെട്ടുപോയി. പാലു കൊടുത്ത കൈക്ക് തിരിഞ്ഞുകൊത്തി എന്ന് പറഞ്ഞപോലെ. നബി(സ)യും അബൂബക്‌റും മഹതി ആഇശയും ഉള്‍പ്പെടെ മുസ്‌ലിം മദീനയെ മൊത്തം ഉദ്വേഗത്തിന്റെയും ഉത്കണ്ഠയുടെയും മുള്‍മുനയില് നിര്‍ത്തിയ ഈ കുപ്രചാരണത്തിന്റെ പൊള്ളത്തരവും ആഇശയുടെ നിരപരാധിത്വവും അല്ലാഹു നേരിട്ട് ദിവ്യവെളിപാടിലൂടെ വ്യക്തമാക്കുകയായിരുന്നു. സൂറത്തുന്നൂറിലെ 11 മുതല് 20 വരെ സൂക്തങ്ങള് ഈ പശ്ചാത്തലത്തിലാണവതീര്‍ണമായത്. ആരോപിതരായ തിരുമേനിയും കുടുംബവും ഏറെ സമാശ്വസിച്ചു. എന്നാല് മിസ്ത്വഹിന്റെ ചെയ്തിയെ ഏതൊരു പിതാവിനെയും പോലെ അബൂബക്‌റിന് മറക്കാനോ പൊറുക്കാനോ കഴിഞ്ഞില്ല. അതിനാല്, മിസ്ത്വഹിന് ഇതുവരെ തുടര്‍ന്നുവന്നിരുന്ന സഹായം മേലില് തുടരില്ലെന്ന് അദ്ദേഹം ശപഥംചെയ്തു. എന്നാല് ഇവിടെയും, വികാരങ്ങള്‍ക്ക് വശംവദരായി സത്യവിശ്വാസികള് അവരുടെ തനിമയും സംസ്‌കാരവും കൈയൊഴിച്ചുകൂടാ എന്ന് ലോകാവസാനം വരെയുള്ള വിശ്വാസികളെ പഠിപ്പിക്കാനായി ഒരു ദിവ്യസൂക്തം (അന്നൂര് 22) തന്നെ അവതരിപ്പിച്ചുകൊണ്ട് അല്ലാഹു നേരിട്ടിടപെടുകയാണുണ്ടായത്.\nദൈവിക ശാസനകളെ മറ്റെന്തിനെക്കാളുമേറെ വിലമതിച്ചിരുന്ന അബൂബക്‌റിന്റെ പ്രതികരണം വളരെ പെട്ടെന്നായിരുന്നു. 'അതെ, അല്ലാഹു എനിക്ക് പൊറുത്ത് തരണമെന്ന് ഞാന് ആഗ്രഹിക്കുന്നു' എന്ന് പറഞ്ഞ് മിസ്ത്വഹിന് നല്‍കിയിരുന്ന എല്ലാ സഹായങ്ങളും പുനരാരംഭിക്കുകയായിരുന്നു അദ്ദേഹം.\nതങ്ങളോട് അനീതി ചെയ്തവരോട് പോലും ബന്ധങ്ങള് ഊഷ്മളമാക്കുകയും ചാര്‍ച്ചകള് ചേര്‍ക്കുകയും ചെയ്യുന്നവരാണ് യഥാര്‍ഥ വിശ്വാസികള്. അബൂഹൂറയ്‌റയില് നിന്ന് ഇമാം മുസ്‌ലിം ഉദ്ധരിക്കുന്നു: ഒരാള് തിരുദൂതരോട് പറഞ്ഞു: 'അല്ലാഹുവിന്റെ ദൂതരേ, എനിക്ക് ചില ബന്ധുക്കളുണ്ട്. ഞാനവരോട് ബന്ധം ചാര്‍ത്തുന്നു. അവരെന്നോട് ബന്ധം വിഛേദിക്കുന്നു. ഞാനവര്‍ക്ക് നന്മ ചെയ്യുന്നു. അവരെന്നോട് മോശമായി പ്രതികരിക്കുന്നു. അവരെന്നോട് അവിവേകം കാണിക്കുന്നു. ഞാനാകട്ടെ സഹനമവലംബിക്കുന്നു.' അപ്പോള് തിരുമേനി പറഞ്ഞു. 'നീ ഈ പറഞ്ഞതു തന്നെയാണ് നിന്റെ സമീപനമെങ്കില് നീ അവരെക്കൊണ്ട് ചുടുചാരം തീറ്റിക്കുകയാണ് ചെയ്യുന്നത്. നീ ഈ സമീപനം സ്വീകരിക്കുന്ന കാലത്തോളം അവര്‍ക്കെതിരെ നിന്നോടൊപ്പം അല്ലാഹുവിന്റെ ഒരു സഹായി എപ്പോഴുമുണ്ടായിരിക്കും' (മുസ്‌ലിം, കുടുംബബന്ധത്തിന്റെ അധ്യായം: 6689).\nഇവിടെ 'ചുടുചാരം-തീയുള്ള വെണ്ണീര്-തീറ്റിക്കുക' എന്നതുകൊണ്ടുള്ള ഉദ്ദേശ്യം ഇമാം നവവിയെപ്പോലുള്ള പണ്ഡിതന്മാര് വ്യക്തമാക്കിയിട്ടുണ്ട്. അതെന്തെന്നാല്, താങ്കളുടെ ഈ മഹിതമായ സമീപനത്തോടുള്ള അവരുടെ പ്രതികരണം അവര് അഗ്നി നിറഞ്ഞ വെണ്ണീര് ഭക്ഷിക്കുന്നതിന് തുല്യമാണ് എന്നാണ്; താങ്കള് ഈ ഉത്തമ സ്വഭാവം പുലര്‍ത്തുന്ന കാലത്തോളം അല്ലാഹുവിന്റെ താങ്ങും തണലും താങ്കളോടൊപ്പം ഉണ്ടായിക്കൊണ്ടിരിക്കും എന്നുമാണ്. അതു കൊണ്ടാണ്, 'ഉള്ള ബന്ധം നിലനിര്‍ത്തുക എന്നതിലുപരി വിഛേദിക്കപ്പെട്ട ബന്ധങ്ങള് വിളക്കിച്ചേര്‍ക്കുന്നവനാണ് യാഥാര്‍ഥത്തില് ബന്ധം ചേര്‍ക്കുന്നവന്' എന്ന് തിരുമേനി പഠിപ്പിച്ചിട്ടുള്ളത്.\nഗുരുതരമായ തെറ്റ് ചെയ്ത മിസ്ത്വഹിനോട് നിസ്സഹകരണം പ്രഖ്യാപിച്ച സിദ്ദീഖുല് അക്ബറിനോട് 'അല്ലാഹു പൊറുത്ത് തരണമെന്ന് നിങ്ങള്‍ക്ക് ആഗ്രഹമില്ലേ' എന്ന ഖുര്‍ആന്റെ ചോദ്യം (അന്നൂര് 22) ശ്രദ്ധേയമാണ്. അഥവാ എല്ലാം തികഞ്ഞവരും തെറ്റുപറ്റാത്തവരുമായി ആരുണ്ട്, അല്ലാഹുവിന്റെ മാപ്പും പാപമോചനും ആവശ്യമില്ലാത്തവണ്ണം പരിശുദ്ധരായി ആരുണ്ട് എന്നാണ് അല്ലാഹു ചോദിക്കുന്നത്. ഈ ചോദ്യത്തിന്, 'നാഥാ നിന്റെ കൃപയും നിന്റെ മാപ്പും ഏറെ ആവശ്യമുളളവനാണ് ഞാന്' എന്ന് പറഞ്ഞുകൊണ്ട് മാതൃകാപരവും മഹത്തരവുമായ സമീപനമായിരുന്നു സിദ്ദീഖ് കൈക്കൊണ്ടത്. എങ്കില്‍പിന്നെ അത്തരം മഹത്തുക്കളുടെ ചാരത്ത്‌പോലും എത്താന് കഴിയാത്ത, ധാരാളം വീഴ്ചകളും കുറവുകളുമുള്ള നമ്മള് എത്രമാത്രം വിട്ടുവീഴ്ചയും വിശാല മനസ്‌കതയും അനുവര്‍ത്തിക്കേണ്ടതുണ്ടെന്ന് എല്ലാവരും ഓര്‍ക്കുന്നത് നന്ന്. നാമെല്ലാം ആഗ്രഹിക്കുന്ന കാര്യമാണ് ആരോഗ്യത്തോടെ, പരാശ്രയമോ ദാരിദ്ര്യമോ ഇല്ലാതെ ആയുര് ദൈര്‍ഘ്യത്തോടെ ജീവിക്കണമെന്നത്. അതിനുള്ള ഉത്തമ മാര്‍ഗമായി നബി തിരുമേനി പഠിപ്പിച്ചു തന്നത് കുടുംബബന്ധം ഊഷ്മളമാക്കുക എന്നതാണ്. അവിടുന്ന് ഒരിക്കല് പറയുകയുണ്ടായി: 'ആര് തനിക്ക് അല്ലാഹു നല്‍കിയ വിഭവങ്ങളില് വര്‍ധനവും ആയുസ്സില് ദൈര്‍ഘ്യവും ഉദ്ദേശിക്കുന്നുവോ, അവര് തന്റെ കുടുംബബന്ധം ചേര്‍ത്തുകൊള്ളട്ടെ.'\nഇഷ്ടപ്പെട്ട പെണ്‍കുട്ടിയെ വിവാഹം\nകഴിക്കാന് തടസ്സം നില്‍ക്കുന്ന മാതാപിതാക്കള്\nസന്താനങ്ങളെ നിങ്ങള് സദാചാരബോധമുള്ളവരാക്കി വളര്‍ത്തിയിട്ടുണ്ടെങ്കില് അവരെ വിശ്വാസത്തിലെടുക്കാന് തയാറാവേണ്ടതുണ്ട്. അവരുടെ വിദ്യാഭ്യാസ നിലവാരത്തോടും ജീവിതസാഹചര്യത്തോടും പൊരുത്തപ്പെടുന്ന, സദ്‌വൃത്തയും സല്‍സ്വഭാവിയുമായ ഒരു ഇണയെ അവര് തന്നെ കണ്ടെത്തുന്ന പക്ഷം മറ്റു ഭൗതിക പരിഗണനകള്‍വെച്ച് അതിന് എതിര് നില്‍ക്കുന്നത് എല്ലാവര്‍ക്കും നഷ്ടം മാത്രമേ വരുത്തിവെക്കൂ; അത് പ്രണയത്തിലേക്ക് എത്തിയിട്ടുണ്ടെങ്കില് വിശേഷിച്ചും. ഇത്തരം സാഹചര്യത്തില് മാതാപിതാക്കള് മസില് (വാശി) പിടിക്കുന്നത് ഒട്ടും ഗുണകരമായിരിക്കില്ല. യാഥാര്‍ഥ്യങ്ങളെ ഉള്‍ക്കൊള്ളാന് തയാറാവുകയാണ് വേണ്ടത്. ഇത്തരുണത്തില് പ്രസക്തമായ ഒരു സംഭവം ഹദീസ് ഗ്രന്ഥങ്ങളില് വന്നത് ഉദ്ധരിക്കട്ടെ. ഒരാള് തിരുമേനിയുടെ അടുത്ത് വന്ന് പറഞ്ഞു: ''ഞങ്ങളുടെ നിയന്ത്രണത്തില് ഒരനാഥ പെണ്‍കുട്ടിയുണ്ട്. വളരെ ദരിദ്രനായ ഒരാളും സാമ്പത്തിക ശേഷിയുള്ള ഒരാളും അവളെ വിവാഹാലോചന നടത്തി. അവള് ദരിദ്രനെ ഇഷ്ടപ്പെടുന്നു. ഞങ്ങള് ധനികനെയും ആഗ്രഹിക്കുന്നു.'' അന്നേരം തിരുമേനി പറഞ്ഞു: ''പ്രണയത്തിലായവര്‍ക്ക് വിവാഹം കഴിപ്പിച്ചു കൊടുക്കുന്നതിനെക്കാള് ഉത്തമമായി മറ്റൊന്നുമില്ല'' (ഇബ്‌നു മാജ, ഹാകിം).\nപ്രായോഗികമായി ചിന്തിക്കുകയായിരുന്നു ഇവിടെ പ്രവാചകന്. ചോദ്യകര്‍ത്താവിനോടും ഇതു വായിക്കുന്ന മാതാപിതാക്കളോടും പറയാനുള്ളത് ഇതാണ്: പരസ്പരം കൂടിയിരുന്ന് ചര്‍ച്ചചെയ്ത് വരുംവരായ്കകളെപ്പറ്റി ചിന്തിച്ച് ഒരു തീരുമാനത്തിലെത്താന് ശ്രമിക്കുക. അത്തരം ഒരു നല്ല പരിണതിക്കായി പടച്ചവനോട് പ്രാര്‍ഥിക്കുക. നല്ല ഫലം കാണപ്പെടുക തന്നെ ചെയ്യും. അല്ലാഹു സഹായിക്കുമാറാകട്ടെ.\nപിതാവ് - പിതാമഹന്, മകന് - പേരമകന്, സഹോദരന്, സഹോദര പുത്രന്, സഹോദരീ പുത്രന്, പിതൃവ്യന്, അമ്മാവന്. അതുപോലെ ഭര്‍ത്താവിന്റെ പിതാവ്, ഭര്‍ത്താവിന്റെ മകന്, ഉമ്മയുടെ ഭര്‍ത്താവ്, മകളുടെ ഭര്‍ത്താവ് ഇത്രയും പേരുമായി ഒരു സ്ത്രീക്ക് തനിച്ചാവുന്നതിന് വിലക്കില്ല. ഇവരിലൊരാളുടെ സാന്നിധ്യത്തിലല്ലാതെ മറ്റുള്ളവരുമായി തനിച്ചാവുന്നത് ഇസ്‌ലാം വിലക്കിയിരിക്കുന്നു. നബി(സ) പറഞ്ഞു: ''ആരെങ്കിലും അല്ലാഹുവിലും അന്ത്യദിനത്തിലും വിശ്വസിക്കുന്നുവെങ്കില് മഹ്‌റമായ ഒരു പുരുഷന്റെ സാന്നിധ്യത്തിലല്ലാതെ ഒരന്യസ്ത്രീയുമായി തനിച്ചാവരുത്. കാരണം അവരില് മൂന്നാമന് പിശാചായിരിക്കും'' (അഹ്മദ്).\nഭര്‍ത്താവിന്റെ സഹോദരന് ഒരിക്കലും മഹ്‌റമില് ഉള്‍പ്പെടുന്നതല്ല. അതുകൊണ്ട് തന്നെ അവര് തനിച്ചാവുന്നത് ഇസ്‌ലാമിക ദൃഷ്ട്യാ ഒരിക്കലും പാടില്ല എന്ന് മാത്രമല്ല തല്‍സംബന്ധമായി തിരുമേനി പറഞ്ഞത് 'അത് മരണമാണ്' എന്നാണ് (അല് ഹമ്‌വ് അല് മൗത്).\nഉഖ്ബ ബിന് ആമിറില് നിന്ന് നിവേദനം. അല്ലാഹുവിന്റെ റസൂല്(സ) പറഞ്ഞു: ''നിങ്ങള് സ്ത്രീകളുടെ അടുത്ത് പ്രവേശിക്കുന്നത് സൂക്ഷിക്കണം.'' അപ്പോള് അന്‍സ്വാരികളില് പെട്ട ഒരാള് ചോദിച്ചു: ''പ്രവാചകരേ 'ഹമ്‌വ്' ആണെങ്കിലോ?'' ''ഹമ്‌വ് തന്നെയാണ് മരണം'' (ബുഖാരി, മുസ്‌ലിം). ഇവിടെ ഹമ്‌വ് ആരാണെന്ന് ഇമാം നവവി വ്യക്തമാക്കുന്നു. ഭര്‍ത്താവിന്റെ പിതൃക്കളും മക്കളുമൊഴിച്ചുള്ള മറ്റു ബന്ധുക്കളാണ് ഹമ്‌വ് കൊണ്ട് ഉദ്ദേശ്യം. ഭര്‍ത്താവിന്റെ പിതാവും പിതാമഹന്മാരും അതുപോലെ ഭര്‍ത്താവിന്റെ മക്കളും പേരമക്കളും വിവാഹം നിഷിദ്ധമാക്കപ്പെട്ട അടുത്ത ബന്ധുക്കളുടെ ഗണത്തില് പെടുന്നതിനാല് അവരുമായി തനിച്ചാകുന്നത് അനുവദനീയമാണ്. എന്നാല്, ഭര്‍ത്താവിന്റെ സഹോദരന്മാര്, ഭര്‍ത്താവിന്റെ സഹോദര പുത്രന്മാര്, ഭര്‍ത്താവിന്റെ പിതൃവ്യന്മാര്, പിതൃവ്യ പുത്രന്മാര് തുടങ്ങിയ മഹ്‌റമിന്റെ ഗണത്തില് പെടാത്തവര് പലപ്പോഴും അടുത്ത ബന്ധുക്കളെപ്പോലെ പരിഗണിക്കപ്പെടുന്നതിനാല് അവരുടെ വിഷയത്തില് ലാഘവത്വം സാധാരണമാണ്. അതിനാലാണ് അത്തരം ആളുകളുമായി ഒരു സ്ത്രീ തനിച്ചാകുന്നത് തികച്ചും അന്യരുമായി തനിച്ചാകുന്നതിനെക്കാള് ഗൗരവമുള്ളതാണ് എന്ന് തിരുമേനി ഉണര്‍ത്തിയിട്ടുള്ളത്. ഈ ഹദീസിന്റെ വിശദീകരണമായി നവവി പറഞ്ഞതാണ് ശരി (ഇമാം നവവിയുടെ ശറഹു മുസ്‌ലിം നോക്കുക). ഇവിടെ ഭര്‍ത്താവിന്റെ സഹോദരന് വിശ്വസിക്കാന് കൊള്ളാത്തവനാണ് എന്ന അര്‍ഥത്തിലല്ല തിരുമേനി ഇത് പറഞ്ഞത്. മറിച്ച് സാധാരണഗതിയില് അവര് തനിച്ചാവാനുള്ള സാധ്യത ഏറെയാണ്. സംശയത്തിനുളള പഴതുകളാകട്ടെ താരതമ്യേന കുറവുമാണ്. ഈയൊരു സാഹചര്യം പിശാച് മുതലെടുക്കാനും വഴി തെറ്റിക്കാനും ഏറെ സാധ്യതയുണ്ട്. അതിനാല് തിന്മയുടെ സാഹചര്യങ്ങളും പഴുതുകളും അടക്കുക എന്ന ഇസ്‌ലാമിന്റെ മൗലിക തത്ത്വമനുസരിച്ചുള്ള സുരക്ഷാ നടപടിയുടെ ഭാഗമാണിത്. പ്രായപൂര്‍ത്തിയായ മക്കളെ ഒരു വിരിപ്പില് കിടത്തരുതെന്ന നിര്‍ദേശം പോലെ.


മിയാൻ താൻസെൻ - വിക്കിപീഡിയ\nMia Tansen,adepiction by Lala Deo Lal, diplayed in Calcutta Gallery\nClassical Mughal Era Vocalist\nഹിന്ദുസ്ഥാനി സംഗീതജ്ഞനും ഗായകനുമായിരുന്നു താൻസെൻ. രാം‌തനു എന്നായിരുന്നു യഥാർ‌ത്ഥനാമം. ഇദ്ദേഹത്തിന്റെ ജനനത്തെപ്പറ്റിയും ബാല്യകാലജീവിതത്തെപ്പറ്റിയും വസ്തുതകളെക്കാളേറെ ഐതിഹ്യങ്ങളാണുള്ളത്. ഹിന്ദുസ്ഥാനിസ്സംഗീതം താൻസനെ 'സംഗീതസമ്രാട്ട്' എന്നാണ് വിശേഷിപ്പിക്കുന്നത്.\n1506-ൽ ഗ്വാളിയറിനു സമീപമുള്ള ബേഹത് എന്ന ഗ്രാമത്തിലാണ് ജനിച്ചതെന്ന് ചരിത്രകാരന്മാർ അംഗീകരിച്ചിട്ടുണ്ട്. 1506-ലാണ് ജനനം എന്നും അതല്ല, 1493-ലാണെന്നും അഭിപ്രായമുണ്ട്. പിതാവ് മകരന്ദപാണ്ഡേ. ഗൌഡസാരസ്വതബ്രാഹ്മണനായ അദ്ദേഹത്തിന് സന്താനദുഃഖം ഏറിയപ്പോൾ മുഹമ്മദ് ഖൗസ് എന്ന സൂഫിയുടെ ദിവ്യാനുഗ്രഹത്താലാണ് താൻസൻ ജനിച്ചതെന്ന് ഒരൈതിഹ്യമുണ്ട്. മിയാൻ താൻസൻ എന്നതാണ് പൂർണ നാമധേയം.\nസ്വാമി ഹരിദാസിന്റെ ശിക്ഷണത്തിൽ ഹിന്ദുസ്ഥാനി സംഗീതത്തിന്റെ ശാസ്ത്രീയ രീതി അഭ്യസിച്ചു. റീവാരാ ജനസദസിലെ ഗായകനായിരുന്നു. സംഗീതസാരം, രാഗമാല എന്നീ ഗ്രന്ഥങ്ങൾ രചിച്ചു.\nരാജാ മാൻസിങ് തൊമർ സ്ഥാപിച്ച ഗ്വാളിയർ സ്കൂൾ ഒഫ് മ്യൂസിക്കിലായിരുന്നു താൻസൻ ആദ്യകാലത്ത് സംഗീതപഠനം നടത്തിയിരുന്നത്. പിന്നീട് വൃന്ദാവനത്തിലെ യതിവര്യനും സംഗീതാചാര്യനുമായ സ്വാമി ഹരിദാസിന്റെ ശിഷ്യത്വം സ്വീകരിച്ചു. കൗമാരത്തിൽത്തന്നെ താൻസൻ അസാമാന്യമായ ആലാപനപാടവം പ്രദർശിപ്പിച്ചുകൊണ്ട്, ഏറെ പ്രസിദ്ധനായി. ജന്മസിദ്ധമായ ആ ആലാപനവൈഭവത്തെപ്പറ്റിയും ഐതിഹ്യങ്ങൾ ധാരാളമുണ്ട്. പക്ഷിമൃഗാദികളുടെ ശബ്ദം തനിമയോടെ അവതരിപ്പിക്കുക ബാലനായ താൻസന്റെ വിനോദങ്ങളിൽ ഒന്നായിരുന്നു എന്നാണ് അത്തരം കഥകളിലൊന്ന്.\nചെറുപ്പത്തിൽത്തന്നെ താൻസൻ, രേവയിലെ മഹാരാജാവായ രാജാ രാമചന്ദ്രബാംഖേലിന്റെ കൊട്ടാരം ഗായകന്മാരിലൊരാളായി. ആ രാജാവാണത്രെ 'താൻസൻ'എന്ന പേരിട്ടത്. ഗ്വാളിയർ രാജാവായ മാൻസിങ് തൊമറിന്റെ സദസ്സിനെയാണ് താൻസൻ പിന്നീടലങ്കരിച്ചത്. അവിടെ വച്ച് രാജപത്നിയും സംഗീത വിദുഷിയുമായ മൃഗനയിനിയുമായി താൻസൻ അടുപ്പത്തിലായി. വൈകാതെ മൃഗനയിനിയുടെ തോഴി ഹുസൈനിയും അദ്ദേഹത്തിന്റെ പ്രേമപാത്രമായി. ആ പ്രണയസാക്ഷാത്കാരത്തിനായാണ് താൻസൻ ഇസ്ളാംമതം സ്വീകരിച്ചത് എന്ന ഐതിഹ്യത്തിനാണ് ഏറെ പ്രചാരം.\nആലാപനത്തിലെന്നപോലെ സംഗീതരചനയിലും താൻസൻ ഒരിതിഹാസപുരുഷനായിരുന്നു. ഇദ്ദേഹം രചിച്ചിട്ടുള്ള ധ്രുപദ് കൃതികളിലൂടെയാണ് ധ്രുപദസംഗീതവും ഹിന്ദുസ്ഥാനി സംഗീതമാകെത്തന്നെയും നവോത്ഥാനശോഭയാർജിച്ചത്. ഇസ്ളാം മതാനുയായി ആയിയെങ്കിലും താൻസന്റെ ധ്രുപദരചനകളിൽ ഏറെയും ഹൈന്ദവാരാധനാമൂർത്തികളുമായി ബന്ധപ്പെട്ടവ ആയിരുന്നു. സാത്വികമായ ഭക്തിഭാവം ഓരോ വരിയിലും മുഴക്കിക്കേൾപ്പിച്ച ആ കൃതികളിൽ രാധാകൃഷ്ണന്മാരുടേയും ശിവപാർവതിമാരുടേയും ഒക്കെ സന്തതസാന്നിധ്യം ഉണ്ടായിരുന്നു. ചില രാഗങ്ങൾക്ക് പേർഷ്യൻ സംഗീതഭാവങ്ങളുടെ സ്വാംശീകരണത്തിലൂടെ രൂപമാറ്റം വരുത്തി എന്ന കാരണത്താൽ താൻസനെ എതിർത്ത യാഥാസ്ഥിതിക ഹിന്ദുക്കൾ പോലും ഇദ്ദേഹത്തെ ധ്രുപദകൃതികളുടെ പേരിൽ അംഗീകരിക്കുകയുണ്ടായി. ആഢ്യക്ഷത്രിയനായ ഹുശായ് മഹാരാജാവ് വല്ലഭപതി ക്ഷേത്രത്തിൽ ഗാനാരാധന നടത്താൻ അഹിന്ദുവായ താൻസന് അനുമതി നല്കിയ സംഭവം ഇതിനുദാഹരണമാണ്. ഹൈന്ദവ പശ്ചാത്തലത്തിലുള്ള രചനകൾക്കു പുറമേ മുസ്ളിം സൂഫിമാരെക്കുറിച്ചുള്ള നിരവധി രചനകളും താൻസൻ നടത്തിയിട്ടുണ്ട്. തന്റെ സംരക്ഷകരായ അക്ബർ, രാജാരാമചന്ദ്ര തുടങ്ങിയ രാജാക്കന്മാരുടെ അപദാനകീർത്തനങ്ങളാണ് താൻസന്റെ ധ്രുപദരചനകളിൽ മറ്റുള്ളവ. ധ്രുപദസംഗീതം പരിപക്വമായത് താൻസനിലൂടെയാണ് എന്നനുമാനമുണ്ട്.\nവ്രജഭാഷയിലാണ് ഇദ്ദേഹം തന്റെ രചനകൾ നിർവഹിച്ചത്. ഭാവത്തിലും സാഹിത്യഭംഗിയിലും അവ ഒരുപോലെ മികവു പുലർത്തിയിരുന്നു. കൃതികൾക്കൊപ്പം ഏതാനും രാഗങ്ങളും താൻസൻ സൃഷ്ടിക്കുകയുണ്ടായി-മിയാൻ കി തോഡി, മിയാൻ കി സാരംഗ്, മിയാൻ കി മൽഹാർ, ദർബാരി കാനഡ തുടങ്ങിയവ ഉദാഹരണങ്ങളാണ്. ഇതിനുപുറമേ, നിലവിലുള്ള മറ്റനവധി രാഗങ്ങളിൽ ചെറിയ വ്യതിയാനം വരുത്തുകയും ചെയ്തിട്ടുണ്ട്. ആകെ 12 രാഗങ്ങളാണ് താൻസൻ ഹിന്ദുസ്ഥാനി സംഗീതലോകത്തിന് സംഭാവന ചെയ്തിട്ടുള്ളത്.\nഇദ്ദേഹം രചിച്ച സംഗീതശാസ്ത്രസംബന്ധിയായ ഗ്രന്ഥങ്ങളാണ് സംഗീതസാരവും രാഗമാലയും. ധ്രുപദസംഗീതത്തിനെന്ന പോലെ ദീപക് എന്ന സംഗീതശാഖയ്ക്കും താൻസൻ വിലപ്പെട്ട സംഭാവനകൾ നല്കുകയുണ്ടായി. 'സേനിയ ഘരാന'യുടെ പ്രാരംഭകൻ എന്ന നിലയിൽ ഇദ്ദേഹം ഹിന്ദുസ്ഥാനി സംഗീതത്തിനു നല്കിയ സേവനം ആദരണീയമാണ്.\n1562-ൽ താൻസന്റെ പ്രശസ്തി മുഗൾചക്രവർത്തിയായ അക്‌ബറുടെ ചെവിയിലുമെത്തി. അക്ബർ താൻസനെ തന്റെ ആസ്ഥാനസംഗീതജ്ഞരിൽ ഒരാളാക്കി. അപ്പോൾ അക്ബറുടെ സദസ്സിൽ പ്രസിദ്ധരായ 35 സംഗീതജ്ഞർ ഉണ്ടായിരുന്നു. 27 വർഷക്കാലം അക്ബറുടെ സദസ്സിനെ അലങ്കരിച്ച താൻസൻ അവിടത്തെ 'നവര ത്ന'ങ്ങളിൽ ഒരാളായും അറിയപ്പെട്ടു. താൻസനെ അക്ബർ തന്റെ ആസ്ഥാനഗായകനാക്കുന്നതിനു കാരണമായി പ്രചാരം നേടിയിട്ടുള്ള ഐതിഹ്യങ്ങൾ പലതും അതിശയോക്തി കലർന്നവയാണ് - അവയിൽ താൻസൻ പാട്ടുപാടി മഴപെയ്യിച്ചതായും പാട്ടുപാടി വിളക്കു കത്തിച്ചതായും ഉള്ള കഥകളുണ്ട്.\nഅക്ബർ താൻസന് 'സർ' എന്നതിനു സമാനമായ 'മിയാ'എന്ന പദവിയും നല്കിയിരുന്നു. മിക്ക ഘരാനകളുടേയും ആരംഭം ഇദ്ദേഹത്തിൽ നിന്നുമത്രേ. ദീപകരാഗം പാടി വിളക്കുകൾ തെളിയിച്ചതായും മേഘമൽ‌ഹാർ പാടി മഴ പെയ്യിച്ചതായും ചരിത്രമുണ്ട്. മിയാൻ എന്ന വിശേഷണം നൽകിയത് അക്‌ബർ ആണ്. മിയാൻ കി മൽ‌ഹാർ, ദർ‌ബാറി കാനഡ എന്നീ രാഗങ്ങൾ ഇദ്ദേഹം സൃഷ്ടിച്ചവയാണ്. നിരവധി ധ്രുപദുകളും ബന്ദിഷുകളും രചിച്ചിട്ടുണ്ട്.\n1589 ഏപ്രിൽ 26-ന് താൻസൻ ദിവംഗതനായി. അവസാന നിമിഷത്തിൽ അക്ബറും ഇദ്ദേഹത്തോടൊപ്പമുണ്ടായിരുന്നു. ലാഹോറിൽ വച്ചായിരുന്നു അന്ത്യം. ലാഹോറിൽ രാജകീയ ബഹുമതിക ളോടെയായിരുന്നു താൻസന്റെ അന്ത്യകർമങ്ങൾ നടന്നത്. കുറേക്കാലം കഴിഞ്ഞ് താൻസന്റെ ഭൗതികശരീരം ലാഹോറിൽ നിന്ന് ഗ്വാളിയറിലേക്കു കൊണ്ടുവന്ന് അടക്കം ചെയ്തു. ഗ്വാളിയറിലെ ആകർഷകമായ ആ കബറിടം സംഗീത തീർഥാടകരുടെ പുണ്യ സ്ഥാനങ്ങളിലൊന്നാണ്. അതിനടുത്തു നില്ക്കുന്ന പുളിമരത്തിന്റെ ഇല തൊണ്ടയിൽ നിന്ന് നല്ല നാദം പുറപ്പെടുന്നതിനുള്ള ദിവ്യൌഷധമായി കരുതപ്പെടുന്നു. ഇവിടത്തെ ശവകുടീരത്തിനരികെ എല്ലാവർഷവും മഞ്ഞുകാലത്ത് സംഗീതാരാധന നടത്തുന്ന പതിവുണ്ടായിരുന്നു. ഇത് ഇപ്പോൾ 'ഗ്വാളിയർ താൻസൻ സംഗീത് സമാരോഹ്' എന്ന സംഗീതമഹോത്സവമായി മാറിയിരിക്കുന്നു. പണ്ഡിത് ഭാട്ട് ഖണ്ഡേയാണ് ഈ സംഗീതോത്സവത്തിനു തുടക്കം കുറിച്ചത്.\nതാൻസന്റെ മരണം ഹിന്ദുസ്ഥാനി സംഗീതത്തിന് പുതിയൊരു രാഗം കൂടെ സമ്മാനിച്ചു. ഇദ്ദേഹത്തിന്റെ ചരമശുശ്രൂഷയ്ക്കായി മകൻ ബിലാസ്ഖാൻ ചിട്ടപ്പെടുത്തിയ രാഗം ഇന്ന് 'ബിലാസ്ഖാനി തോഡി' എന്നറിയപ്പെടുന്നു.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ മിയാൻ താൻസെൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=മിയാൻ_താൻസെൻ&oldid=3091154" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 02:44, 22 ഫെബ്രുവരി 2019.


പടവലങ്ങപോലെ മെലിയാന് പടവലങ്ങയില് സൂത്രം | Health Benefits of eating Snake Gourd - Malayalam BoldSky\nപലര്‍ക്കും പടവലങ്ങ എന്ന് പറയുമ്പോള് പൊകുവേ ഒരു ഇഷ്ടക്കേടുണ്ടാവും. എന്നാല് പടവലങ്ങയിലുള്ള ആരോഗ്യ ഗുണത്തെക്കുറിച്ച് അറിയുമ്പോള് ആ ഇഷ്ടക്കേട് അല്‍പം മാറ്റി വെക്കുന്നതാണ് നല്ലത്. കാരണം അത്രക്കും ആരോഗ്യ ഗുണങ്ങളാണ് പടവലങ്ങയില് ഉള്ളത്. അധികം ചിന്തിക്കാതെ തന്നെ ഉപയോഗിക്കാവുന്ന ഒന്നാണ് പടവലങ്ങ എന്ന കാര്യത്തില് സംശയം വേണ്ട. നമ്മളെ സ്ഥിരമായി വലക്കുന്ന പല ആരോഗ്യ പ്രശ്‌നങ്ങള്‍ക്കും പരിഹാരം കാണുന്നതിന് സഹായിക്കുന്ന ഒന്നാണ് പടവലങ്ങ. ആരോഗ്യത്തിന് വില്ലനാവുന്ന സ്ഥിരമായുള്ള ചില അവസ്ഥകള്‍ക്ക് പരിഹാരം കാണുന്നതിന് ഏറ്റവും മികച്ച് നില്‍ക്കുന്നു പടവലങ്ങ.\nഅമിതവണ്ണം എന്ന പ്രശ്‌നം കൊണ്ട് കഷ്ടപ്പെടുന്നവര്‍ക്ക് പെട്ടെന്ന് അതിന് പരിഹാരം കാണുന്നതിന് സഹായിക്കുന്നു പടവലങ്ങ. ഇത് കൂടാതെ ധാരാളം ആരോഗ്യ പ്രതിസന്ധികളില് നിന്ന് പരിഹാരം കാണുന്നതിന് സഹായിക്കുന്നു പടവലങ്ങ. എന്തൊക്കെയാണ് ഇത്തരത്തില് പടവലങ്ങയിലൂടെ പരിഹാരം കാണാന് സഹായിക്കുന്ന ആരോഗ്യ പ്രതിസന്ധികള് എന്ന് നോക്കാം.\nഅമിതവണ്ണം എന്ന പ്രശ്‌നത്തിന് പരിഹാരം കാണുന്നതിന് സഹായിക്കുന്ന മാര്‍ഗ്ഗങ്ങളില് മികച്ച് നില്‍ക്കുന്ന ഒന്നാണ് പടവലങ്ങ. പടവലങ്ങയില് കലോറി കുറവാണ്. ഇത് അമിതവണ്ണവും കുടവയറും ഇല്ലാതാക്കി ആരോഗ്യത്തിന് സഹായിക്കുന്നു. ശരീരത്തില് അടിഞ്ഞ് കൂടിയിട്ടുള്ള അമിത കൊഴുപ്പിനെ ഇല്ലാതാക്കുന്നതിന് സഹായിക്കുന്നു പടവലങ്ങ. പടവലങ്ങയിലൂടെ പല വിധത്തിലുള്ള ആരോഗ്യ പ്രതിസന്ധികളേയും നമുക്ക് വളരെ എളുപ്പത്തില് പരിഹരിക്കാവുന്നതാണ്. അതുകൊണ്ട് തന്നെ ഇത്തരം അവസ്ഥകളില് പടവലങ്ങ ജ്യൂസ് അല്‍പം ഉപ്പിട്ട് കഴിക്കുന്നത് അമിതവണ്ണത്തെ ഇല്ലാതാക്കുന്നതിന് സഹായിക്കുന്നു.\nശരീരത്തില് രോഗപ്രതിരോധ ശേഷി കുറയുമ്പോള് അത് ആരോഗ്യത്തിന് വളരെയധികം വില്ലനായി മാറുന്ന അവസ്ഥയുണ്ടാക്കുന്നു. അതുകൊണ്ട് തന്നെ ഇത്തരം അവസ്ഥകള്‍ക്ക് പരിഹാരം കാണുന്നതിന് സഹായിക്കുന്നു പടവലങ്ങ. പടവലങ്ങയില് ആന്റിബയോട്ടിക് ഗുണങ്ങള് ധാരാളം ഉണ്ട്. ഇത് രോഗപ്രതിരോധ ശേഷി വര്‍ദ്ധിപ്പിക്കുന്നതിന് വളരെയധികം സഹായിക്കുന്നു.\nപ്രമേഹത്തെ നിയന്ത്രിക്കുന്ന കാര്യത്തിലും വളരെ മികച്ച ഒന്നാണ് പടവലങ്ങ. ഇത് രക്തത്തിലെ ഗ്ലൂക്കോസിന്റെ അളവിനെ ക്രമീകരിക്കുന്നു. പ്രമേഹം എന്ന അവസ്ഥക്ക് പരിഹാരം കാണുന്നതിന് ഏറ്റവും മികച്ച ഒന്നാണ് പടവലങ്ങ. പല വിധത്തില് ആരോഗ്യത്തിനുണ്ടാവുന്ന അസ്വസ്ഥതകളെ പരിഹരിക്കുന്നതിന് പടവലങ്ങ സഹായിക്കുന്നു. അതുകൊണ്ട് തന്നെ ദൈനം ദിന ജീവിതത്തിലെ വില്ലനായ ഈ പ്രശ്‌നത്തെ ഇല്ലാതാക്കുന്നതിന് വളരെയധികം സഹായിക്കുന്നു പടവലങ്ങ.\nപലരേയും അലട്ടുന്ന പ്രധാന പ്രതിസന്ധികളില് ഒന്നാണ് ഹൃദ്രോഗം. ഇന്നത്തെ കാലത്താകട്ടെ ഹൃദ്രോഗികളുടെ എണ്ണം വളരെ കുറവാണ്. അതുകൊണ്ട് തന്നെ ഇത്തരം അവസ്ഥകള്‍ക്ക് പരിഹാരം കാണുന്നതിന് പടവലങ്ങയിലൂടെ സാധിക്കുന്നു. പടവലങ്ങയുടെ ഉപയോഗം വര്‍ദ്ധിപ്പിക്കുന്നത് ഹൃദ്രോഗത്തിനുള്ള സാധ്യത വളരെയധികം വര്‍ദ്ധിപ്പിക്കുന്നു. ആരോഗ്യത്തിന് വില്ലനാവുന്ന പല അവസ്ഥകള്‍ക്കും പെട്ടെന്ന് പരിഹാരം കാണുന്നതിന് സഹായിക്കുന്നു പടവലങ്ങ.\nഎല്ലിനും പല്ലിനും ബലം നല്‍കുന്നതിനും ഏറ്റവും മികച്ച മാര്‍ഗ്ഗങ്ങളില് ഒന്നാണ് പടവലങ്ങ. എല്ലുകള്‍ക്ക് ഉറപ്പും ബലവും നല്‍കുന്നതിന് ഒരു കഷ്ണം പടവലങ്ങ ജ്യൂസ് ആക്കി കഴിക്കുന്നത് എന്തുകൊണ്ടും നല്ലതാണ്. ആരോഗ്യത്തിന് വില്ലനാവുന്ന പല അവസ്ഥകള്‍ക്കും പെട്ടെന്ന് പരിഹാരം കാണുന്നതിനും ആര്‍ത്രൈറ്റിസ് പോലുള്ള പ്രതിസന്ധികളെ ഇല്ലാതാക്കുന്നതിനും സഹായിക്കുന്നു ഇത്. അതുകൊണ്ട് തന്നെ ഇത്തരം പ്രതിസന്ധികളില് നിന്ന് പരിഹാരം കാണുന്നതിന് വളരെയധികം മികച്ച് നില്‍ക്കുന്നു പടവലങ്ങ നീര്.\nആരോഗ്യത്തിന് മാത്രമല്ല സൗന്ദര്യത്തിന് വെല്ലുവിളിയാവുന്ന താരനെന്ന പ്രതിസന്ധിയെ ഇല്ലാതാക്കുന്നതിനും ഏറ്റവും മികച്ച് നില്‍ക്കുന്ന ഒന്നാണ് പടവലങ്ങ നീര്. പടവലങ്ങ നീര് തലയോട്ടിയില് തേച്ച് പിടിപ്പിക്കുന്നത് താരനെന്ന പ്രതിസന്ധിയെ എന്നന്നേക്കുമായി ഇല്ലാതാക്കുന്നതിന് സഹായിക്കുന്ന ഒന്നാണ്. അതുകൊണ്ട് തന്നെ താരനെ അകറ്റാന് മാര്‍ഗ്ഗങ്ങള് തേടുന്നവര്‍ക്ക് ഇനി സൗന്ദര്യസംരക്ഷണത്തിന്റെ കാര്യത്തില് പ്രശ്‌നമുണ്ടാക്കേണ്ട ആവശ്യമില്ല. ഇത് താരനെ പൂര്‍ണമായും ഇല്ലാതാക്കും എന്നത് യാഥാര്‍ത്ഥ്യമാണ്.\nമുടിയുടെ ആരോഗ്യസംരക്ഷണത്തിലും ശ്രദ്ധിക്കുന്നവര്‍ക്ക് വളരെയധികം ഉപകാരപ്പെടുന്ന ഒന്നാണ് പടവലങ്ങ. പടവലങ്ങ നീരില് അല്‍പം തൈര് മിക്‌സ് ചെയ്ത് ഇത് തലയില് തേച്ച് പിടിപ്പിക്കാവുന്നതാണ്. പത്ത് മിനിട്ടിനു ശേഷം കഴുകിക്കളയണം. ഇത് ആരോഗ്യമുള്ള കരുത്തുള്ള കറുപ്പ് നിറമുള്ള മുടി നല്‍കുന്നു. ആരോഗ്യത്തിന്റെ കാര്യത്തില് പല വിധത്തിലുള്ള ആരോഗ്യ പ്രതിസന്ധികള് ഉണ്ട്. ഇതിനെ മാത്രമല്ല കേശസംരക്ഷണ പ്രശ്‌നങ്ങളെക്കൂടി ഇല്ലാതാക്കാന് ഇത് സഹായിക്കുന്നു.\nRead more about: heart weight loss health തടി ഹൃദയം ആരോഗ്യം\nHealth Benefits of eating Snake Gourd\nWe have listed some health benefits of eating snake gourd and snake gourd juice daily, read on to know more about it.


dalit-caste plays in bihar election 081ബിഹാര്‍ലഖ്‌നൗ\n42 യാത്രക്കാര് കയറിയ ബോട്ട് ബംഗാള് ഉള്‍ക്കടലില് കാണാതായി\nThursday 7th October 2010 11:22am\nലഖ്‌നൗ: ഉത്തര്‍പ്രദേശില് ബി എസ് പിയെ അധികാരത്തിലെത്താന് സഹായിച്ച ദളിത്-ബ്രാഹ്മണ കൂട്ടുകെട്ട് ബിഹാര് തിരഞ്ഞെടുപ്പിലും പരീക്ഷിക്കാന് രാഷ്ട്രീയ പാര്‍ട്ടികള് നീക്കം തുടങ്ങി. മിക്ക പാര്‍ട്ടികളും പതിവില് നിന്നും വ്യത്യസ്തമായി ദളിത്,പിന്നാക്ക വിഭാഗങ്ങളിലെ ആളുകളെയാണ് സ്ഥാനാര്‍ത്ഥികളാക്കിയിരിക്കുന്നത്.\nകോണ്‍ഗ്രസ് പ്രഖ്യാപിച്ച ആദ്യ സ്ഥാനാര്‍ത്ഥി ലിസ്റ്റില് 83 പേര് ദളിത് വിഭാഗക്കാരാണ്. ഇതില്‍തന്നെ പുതുമുഖങ്ങള്‍ക്കും ചെറുപ്പക്കാര്‍ക്കും പ്രാധാന്യം നല്‍കിയിട്ടുണ്ട്. ലാലു-പാസ്വാന് സഖ്യവും ദളിതര്‍ക്ക് പ്രാധാന്യം നല്‍കിയിട്ടുണ്ട്. അധികാരത്തിലെത്തിയാല് മുന്നാക്കക്കാരിലെ പിന്നാക്കവിഭാഗങ്ങള്‍ക്ക് പത്തുശതമാനം സംവരണവും സഖ്യം വാഗ്ദാനം ചെയ്യുന്നു.\nജെ ഡി യു-ബി ജെപി സഖ്യവും ബി എസ് പിയും പിന്നാക്കവിഭാഗങ്ങൡലെയും ദളിത് വിഭാഗങ്ങളിലേയും ആളുകളെ സ്ഥാനാര്ഡത്ഥിയാക്കിയിട്ടുണ്ട്. ജാതി കാര്‍ഡ് ഉപയോഗിച്ച് വോട്ടുവീഴ്ത്തുകയെന്ന തന്ത്രം തന്നെയാകും ഇത്തവണയും ബിഹാര് തിരഞ്ഞെടുപ്പില് പ്രതിഫലിക്കുകയെന്ന് രാഷ്ട്രീയ നിരീക്ഷകര് കരുതുന്നു.


പാചക വാതക വില കുറച്ചു, നിരക്ക് അർധരാത്രി മുതൽ\nപാചകവാതക വില കുറച്ചു\nന്യൂഡൽഹി: രാജ്യത്ത് പാചകവാതകത്തിനു വില കുറച്ചു. സബ്സിഡിയുള്ള സിലിണ്ടറിന് 91 രൂപയും സബ്സിഡിയില്ലാത്ത സിലിണ്ടറിന് 96.50 രൂപയുമാണ് കുറച്ചിരിക്കുന്നത്. പുതുക്കിയ നിരക്ക് ഇന്ന് അർധരാത്രി മുതൽ നിലവിൽ വരുന്നതാണ്.\nലോകവിപണിയിൽ അസംസകൃത എണ്ണയ്ക്കും പാചകവാതകത്തിനും വില കുറഞ്ഞതാണ് ആഭ്യന്തര വിപണിയിലും പാചകവാതകത്തിന് വില കുറയാൻ കാരണമായത് . നിലവിൽ ഒരു പാചക വാതക സിലിണ്ടറിന് 735 രൂപയാണ് ഉപഭോക്താവിന്റെ പക്കൽ നിന്ന് ഈടാക്കുന്നത്.\nഎന്നാൽ കുറഞ്ഞ നിരക്ക് പ്രാബല്യത്തിൽ വരുന്നതോടെ ഒരു പാചക വാതക സിലിണ്ടറിന് 644 രൂപയാകും ഈടാക്കുക. പാചകവാതകത്തിന്റെ വില കുറഞ്ഞതിനാൽ ബാങ്ക് വഴി ഉപഭോക്താക്കൾക്ക് ലഭിക്കുന്ന സബ്‌സിഡിയിലും കുറവ് വരുന്നതാണ്.\nപാചകവാതകത്തിന് വിലക്കുറച്ചതിന് തൊട്ടുപിന്നാലെ പെട്രോളിനും ഡീസലിനും വില വർദ്ധിപ്പിച്ചു . പെട്രോളിന് ലിറ്ററിന് ഒരു പൈസയും, ഡീസലിന് 44 പൈസയുമാണ് വർദ്ധിപ്പിച്ച നിരക്ക് . കഴിഞ്ഞ മാസം 16ന് പെട്രോളിനും ഡീസലിനും വില വർദ്ധിപ്പിച്ചിരുന്നു. പെട്രോളിന് 1.39 രൂപയും ഡീസലിന് 1.04 രൂപയുമാണ് വർദ്ധിപ്പിച്ചിരുന്നത്.\nTags: crude pricefuel pricesLPGLPG cylinderprices cutsubsidy


ദൈവം കൈപിടിച്ച് കടത്തിയ പീറ്റര് സാജന് – JEEVANAADAM official newspaper of Roman catholics (latin rite) of Kerala, owned by KRLCBC\n? ചെറുപ്പം മുതലേ സിനിമ മനസിലുണ്ടോ. തുടക്കം എങ്ങനെയായിരുന്നു.\nസിനിമാ കമ്പം കുഞ്ഞുനാളിലേ തുടങ്ങി. കഥപറച്ചിലിലായിരുന്നു തുടക്കം. സ്‌കൂളില് കൂട്ടുകാരോട് കഥകള് പറയും. കഥ കേള്‍ക്കാന് ആളുകൂടിയത് ആത്മവിശ്വാസം വര്‍ധിപ്പിച്ചു.\n? സിനിമയിലേക്കുള്ള പ്രചോദനം.\n– കുറച്ചുകൂടി മുതിര്‍ന്നപ്പോള് സിനിമാനടന്മാരോട് ആരാധനായി. മമ്മൂക്കയായിരുന്നു ആരാധനയുടെ കേന്ദ്രബിന്ദു. മമ്മൂക്കയില്‍നിന്ന് സിനിമയോടായി ആരാധന മാറി. ആരാധന അന്യഭാഷകളിലേക്കും പടര്‍ന്നുപന്തലിച്ചു. ഒരു വിവേചനവുമില്ലാതെ സിനിമകളെല്ലാം കാണും. എന്നെങ്കിലുമൊരുകാലത്ത് സിനിമയിലെത്തണമെന്നായിരുന്നു അഗ്രഹവും സ്വപ്‌നവും പക്ഷേ അത് സാക്ഷാത്കരിക്കുമോ എന്ന് ഉറപ്പൊന്നുമില്ലായിരുന്നു. സത്യം പറഞ്ഞാല് മമ്മൂക്കയോടുള്ള ആരാധന തന്നെയാണ് സിനിമയിലെത്തണമെന്നുള്ള അഗ്രഹത്തിന്റെയും പിറകില്. എസ്എസ്എല്‍സി മോഡല് പരീക്ഷ നടക്കുമ്പോഴാണ് മമ്മൂട്ടിയുടെ മഹനാഗരം റിലീസാകുന്നത്. സിനിമ കാണാനായി പരീക്ഷ കട്ട് ചെയ്തു. അതു വലിയ കോലാഹലമായി. എസ്എസ്എല്‍സി പരീക്ഷ എഴുതിക്കില്ലെന്നു വരെയായി കാര്യങ്ങള്.\n? വീട്ടില്‍നിന്നുള്ള പിന്തുണ.\nആലപ്പുഴ ജില്ലയിലെ സൗദി എന്ന തീരദേശഗ്രാമത്തിലാണ് ഞാന് ജനിച്ചുവളര്‍ന്നത്. അപ്പന് സെബാസ്റ്റ്യന്, അമ്മ ഐബി സെബാസ്റ്റ്യന്. വീട്ടുകാര് കഷ്ടപ്പെട്ടാണ് വളര്‍ത്തിയതും പഠിപ്പിച്ചതും. സ്വാഭാവികമായി ഞാനൊരു ജോലിക്കാരനാകണമെന്ന് അവര് ആഗ്രഹിച്ചു. പഠനം കഴിഞ്ഞപ്പോള് സ്വന്തംകാലില് നില്‍ക്കാനായി ഒരുപാട് പണികള് ചെയ്തു. മരപ്പണി, ഓട്ടോ, ബസ് ഡ്രൈവര്, ക്ലീനര്, കണ്ടക്ടര്… അങ്ങനെ ചെയ്യാത്ത ജോലികള് കുറവാണെന്നു പറയാം. പക്ഷേ എന്തുജോലിയാണെങ്കിലും വൈകീട്ട് കൂട്ടുകാരോടൊത്ത് സിനിമയ്ക്ക് പോയിരിക്കും. വിക്രമിന്റെ സാമി എന്ന സിനിമ റീലീസ് ചെയ്ത സമയം. ഞാനന്ന് ഒരു സ്വകാര്യവ്യക്തിയുടെ കാര് ഡ്രൈവറാണ്. രാത്രി എട്ടു മണിക്ക് എനിക്ക് പോകണമെന്ന് നേരത്തെ തന്നെ അദ്ദേഹത്തോട് പറഞ്ഞിരുന്നു. തിയറ്ററില് കൂട്ടുകാര് കാത്തുനില്ക്കും. പക്ഷേ ആ സമയത്ത് അവര്‍ക്ക് ഒരു ഓട്ടംപോകണമായിരുന്നു. കൂടുതലൊന്നും പറയാതെ കാറിന്റെ കീ കൊടുത്ത് ഞാന് ആ വീട്ടില്‍നിന്നിറങ്ങി തിയറ്ററിലേക്കോടി.\n? സിനിമയിലെത്താനുള്ള ശ്രമങ്ങള്, സങ്കേതികപരിജ്ഞാനം…\n-വിവാഹത്തിനുശേഷം ചെല്ലാനം മറുവക്കാട് എന്ന സ്ഥലത്താണ് താമസം. ചെല്ലാനം സെന്റ് സെബാസ്റ്റിയന് ഇടവകാംഗം. ഭാര്യ അനിലയും മക്കളായ എവ്‌ലിന്, ഇവാനിയ, ഭാര്യയുടെ അപ്പച്ചനും അമ്മച്ചിയും എന്നിവരടങ്ങുന്നതാണ് ഇപ്പോഴത്തെ കുടുംബം. വിവാഹം കഴിക്കുന്ന സമയത്ത് ഞാന് ഓട്ടോ ഡ്രൈവറായിരുന്നു. എന്റെ സിനിമാക്കമ്പം ഭാര്യ അനിലയോട് കൂട്ടുകാര് വിശദമായി തന്നെ പറഞ്ഞിരുന്നു. എനിക്ക് സിനിമയില് നല്ല ഭാവിയുണ്ടെന്നും അവര് പറഞ്ഞു. അനില എന്നോട് അക്കാര്യം സംസാരിച്ചു. ആനിമേഷനിലായിരുന്നു എനിക്ക് താല്പര്യം. സാങ്കേതികമായി അതു പഠിക്കണമായിരുന്നു. എന്റെ കയ്യിലാണെങ്കില് ഫീസ് കൊടുക്കാന് കാശില്ല. മോന് ബിസ്‌ക്കറ്റ് വാങ്ങാന്‍പോലും പണമില്ലാത്ത അവസ്ഥ. ഒന്നും പറയാതെ ഭാര്യ കയ്യില് കിടന്ന രണ്ടു സ്വര്‍ണവള ഊരിത്തന്നിട്ട് കോഴ്‌സ് ചെയ്യാന് പറഞ്ഞു. രണ്ടു വര്‍ഷം പഠനവും ഓട്ടോറിക്ഷ ഓടിക്കലുമായി നടന്നു. ഭാര്യ തുന്നല്‍പ്പണി ചെയ്താണ് അന്ന് വീടുപുലര്‍ത്തിയത്. പിന്നീട് ഒരു ചാനലില് ജോലി ചെയ്തു. അവിടെ ഒഴിവുസമയത്ത് തനിയെ ഇരുന്ന് എഡിറ്റിംഗ് പഠിച്ചു.\n? ഒരു കടത്ത് നാടന് കഥയില് കഥ, എഡിറ്റിംഗ്, സംവിധാനം ഇതെല്ലാം പീറ്റര് സാജന് തന്നെ കൈകാര്യം ചെയ്തിരിക്കുന്നു. സിനിമയില് ഏതാണ് ഏറ്റവും പ്രധാനം.\n-ഓരോ ചെറിയ കാര്യങ്ങള്‍ക്കും സിനിമയില് പ്രധാന്യമുണ്ടെന്നു കരുതുന്നയാളാണ് ഞാന്. ലൈറ്റിംഗ് ശരിയായില്ലെങ്കില് അത് സിനിമയുടെ ക്വാളിറ്റിയെ ബാധിക്കും. അതുപോലെ നല്ല കഥയും തിരക്കഥയും അത് കോര്‍ത്തിണക്കാനുള്ള സംവിധാനമികവുമുണ്ടാകണം. പക്ഷേ അതിനേക്കാള് പ്രധാന്യം എഡിറ്റിംഗിനാണെന്നാണ് ഞാന് വിശ്വസിക്കുന്നത്. കാരണം എഡിറ്റിംഗിനു വരുന്ന സിനിമകള് മിക്കവാറും അസംസ്‌കൃതവസ്തുവായിരിക്കും. എംടിയുടെയോ ലോഹിതദാസിന്റെയോ തിരക്കഥയില് സിനിമ സംവിധാനം ചെയ്യുന്നവര്‍ക്ക് സീനുകളനുസരിച്ച് അതു ചിത്രീകരിക്കുകയേ വേണ്ടൂ. എന്നാല് മിക്കവാറും അവസ്ഥ അതല്ല. ചിത്രീകരിച്ച സീനുകള് പലയിടത്തായി ചിതറിക്കിടക്കുകയായിരിക്കും. നന്നായി എഡിറ്റ് ചെയ്തില്ലെങ്കില് ആ സിനിമ തിയറ്ററില് പൊട്ടിപ്പൊളിയുമെന്നതിന് ഒരു സംശയവും വേണ്ട. അതേസമയം വലിയ ടെന്‍ഷനുള്ള പണിയാണ് സംവിധാനം. ഷൂട്ടിംഗ് തുടങ്ങാന് താമസിച്ചാല്, നീണ്ടുപോയാല്, ഏതെങ്കിലുമൊരു ആര്‍ട്ടിസ്റ്റിന് സമയത്ത് എത്താന് കഴിയാതിരുന്നാല്, ലൊക്കേഷന് റെഡിയായില്ലെങ്കില്… എല്ലാം ടെന്‍ഷനാണ്. എല്ലാത്തിനും മറുപടി പറയേണ്ടത് സംവിധായകനാണ്. ഇക്കാര്യങ്ങള് അസിസ്റ്റന്റായി പ്രവര്‍ത്തിക്കുമ്പോഴേ നന്നായി അറിയാമായിരുന്നതുകൊണ്ട് എല്ലാം മുന്‍കൂട്ടി നന്നായി പ്ലാന് ചെയ്താണ് ഒരു കടത്ത് നാടന് കഥ ചിത്രീകരിച്ചത്. ഒരു ലൊക്കേഷന് പറ്റിയില്ലെങ്കില് സമയം കളയാതെ അടുത്ത സ്ഥലത്ത് ചിത്രീകരണം തുടങ്ങാനുള്ള സംവിധാനം വരെ തയ്യാറാക്കിയിരുന്നു. ആസ്വദിച്ച് ചെയ്യാനുള്ള പണിയാണ് സംവിധാനമെന്ന് തോന്നിയിട്ടില്ല. അതേസമയം നമ്മുടെ മനസിലുള്ള ചില കാഴ്ചപ്പാടുകള്, സ്വപ്‌നം… ഇതെല്ലാം ഭംഗിയായി ചിത്രീകരിക്കാനും കഴിഞ്ഞു.\n? സഹപ്രവര്‍ത്തകര്, താരങ്ങള് പ്രത്യേകിച്ച് ഷഹീന് സിദ്ദിക് തുടങ്ങിയവരുടെ സഹകരണവും, പെര്‍ഫോമന്‍സും എപ്രകാരമായിരുന്നു.\n-സിനിമ ഒരു ടീം വര്‍ക്കാണ്. പക്ഷേ അതിനുള്ള സൗകര്യങ്ങളും മാനസികാവസ്ഥയും ഒരുക്കിയെടുക്കണം. സിദ്ദിക്കിക്കായുടെ മകനാണ് ഷഹീന്. എന്റെ സിനിമയിലെ കഥാപാത്രമാകാന് ഷഹീന് യോജിക്കുമെന്ന് തോന്നി. സുഹൃത്തുക്കളും അക്കാര്യം പറഞ്ഞു. ഷഹീന് ആദ്യമഭിനിയിച്ച സിനിമ കണ്ടപ്പോള് കൂടുതല് ബോധ്യമായി. തുടക്കക്കാരനായതുകൊണ്ട് വലിയ ആര്‍ട്ടിസ്റ്റുകളെ കിട്ടാന് ബുദ്ധിമുട്ടായിരിക്കും. മാത്രമല്ല അവരുടെ ഡേറ്റ് അനുസരിച്ച് ഷൂട്ടിംഗും മറ്റു താരങ്ങളുടെ ഡേറ്റുമെല്ലാം ക്രമീകരിക്കണം. അത്തരമൊരു റിസ്‌കിലേക്ക് ഇപ്പോള് പോകേണ്ട എന്നു കരുതി. ഇതൊരു സൂപ്പര്‍ഹിറ്റാകാന് പോകുന്ന സിനിമയല്ല, ആവറേജായിരിക്കുമെന്ന് നിര്‍മാതാവിനെയും (നീരാഞ്ജനം സിനിമാസ്) ബോധ്യപ്പെടുത്തിയിരുന്നു. സ്റ്റണ്ട് മാസ്റ്റര്, ഛായാഗ്രഹണം, നായിക എല്ലാവരുടെയും ആദ്യസിനിമയായിരുന്നു. ഒറ്റ ഷെഡ്യൂളിലായിരുന്നു ഷൂട്ടിംഗ്. രാവിലെ എട്ടു മുതല് രാത്രി എട്ടു വരെ. ഷൂട്ടിംഗിനുമുമ്പ് ക്യാമറ അടക്കം ഉപയോഗിച്ച് റിഹേഴ്‌സല് നടത്തി. ഷഹീനടക്കം എല്ലാവരും കൃത്യസമയത്തു തന്നെ റിഹേഴ്‌സലിനും എത്തിയിരുന്നു. സലിംകുമാര്, പ്രദീപ് റാവത്ത്, സുധീര് കരമന, ബിജുക്കുട്ടന് തുടങ്ങിയ മുതിര്‍ന്ന താരങ്ങളും നന്നായി സഹകരിച്ചു. എന്റെ സുഹൃത്തുക്കള് എപ്പോഴും കൂടെയുണ്ടായിരുന്നു. അവരില്ലെങ്കില് ഈ സിനിമ ഉണ്ടാകുമായിരുന്നില്ല.\n? ത്രില്ലര് സിനിമകളാണോ മനസിലുള്ളത്.\n-ഇപ്പോള് ത്രില്ലറുകളാണ് ഉള്ളത്. നേരത്തെതന്നെ ഫാമിലി സബ്ജക്ട് എനിക്കത്ര ഇഷ്ടമായിരുന്നില്ല. പക്ഷേ മാറ്റങ്ങള് വരാം. അതു നമ്മുടെ പ്രായം, പരിചയം, സന്ദര്‍ഭം ഇതൊക്കെ ആശ്രയിച്ചിരിക്കുന്നു.\n? കടത്ത് നാടന് സിനിമയുടെ കഥയെക്കുറിച്ച്.\n-നമ്മുടെ ചുറ്റുപാടുകളില് കാണുന്ന ചില സംഭവങ്ങളാണ് കഥയാക്കിയത്. ഹവാല ഇടപാട് ശരിയായ വിധത്തില് മലയാളത്തില് നേരത്തെ ചിത്രീകരിച്ചിട്ടില്ല. വളരെ സീരിയസായ ഒരു പ്രശ്‌നം റിയലിസ്റ്റിക്കായി ചിത്രീകരിക്കാനാണ് ശ്രമിച്ചത്. അപ്രതീക്ഷിതമായ ഒരു ക്ലൈമാക്‌സും ചേര്‍ത്തു. കഥയും തിരക്കഥയും തയ്യാറാക്കുന്നതില് സുഹൃത്ത് മാധവും സഹായിച്ചു.\n? ദൈവവിശ്വാസിയാണെങ്കില്, ജീവിതത്തെ വിശ്വാസം എത്രമാത്രം സ്വാധീനിച്ചിട്ടുണ്ട്.\n-ദൈവം മാത്രമാണ് എനിക്കു പലപ്പോഴും തുണയായിരുന്നിട്ടുള്ളത്. എന്റെ സാഹചര്യം പറഞ്ഞല്ലോ. നമുക്ക് ആഗ്രഹമുണ്ടായാല് മാത്രം പോര കൈപിടിച്ചുയര്‍ത്താന് ആരെങ്കിലുമൊക്കെ വേണം. എനിക്ക് അത്തരം ഗോഡ്ഫാദര്‍മാരാരുമുണ്ടായിട്ടില്ല. പക്ഷേ സന്നിഗ്ധാവസ്ഥകളിലും ദൈവം കൂടെയുണ്ടായിരുന്നു. ഒരു അപേക്ഷയൊക്കെ പരിഗണിക്കപ്പെടുമ്പോള് പട്ടികയില് ഏറ്റവും അവസാനത്തെ ആളായിരിക്കും ഞാന്. ഞാനപ്പോള് ദൈവമേ എന്നു പ്രാര്‍ഥിച്ചുപോകും. ഒരു കൈവന്ന് പിടിച്ചുയര്‍ത്തിക്കൊണ്ടുപോകുന്നതുപോലെ പിന്നെ അനുഭവപ്പെടും. ഞാനപ്പോള് ക്യൂവിന്റെ ഏറ്റവും മുന്നിലായിരിക്കും.\ninterviewkadatha nadanmollywoodpeter sajan\nപ്രകൃതിയുടെ പ്രതിഭാസങ്ങളെ നിയന്ത്രിക്കുന്നതില് മനുഷ്യന്റെ ശാസ്ത്രീയ നേട്ടങ്ങളെല്ലാം പലപ്പോഴും പരാജയപ്പെടാറുണ്ട്. പ്രകൃതി ദുരന്തങ്ങളുടെ കാര്യത്തില് പ്രത്യേകിച്ചും. ദുരന്തങ്ങളുടെ ആഘാതമൊഴിവാക്കാന് പരമാവധി ശ്രമിക്കാമെന്നല്ലാതെ വിങ്ങിനില്ക്കുന്ന അഗ്നിപര്‍വതത്തോട് പൊട്ടരുതെന്നോ, കാറ്റേ\nന്യൂഡല്‍ഹി: ഗള്‍ഫ് ഉള്‍പ്പെടെയുള്ള വിദേശരാജ്യങ്ങളില് നിന്നുള്ള ഇന്ത്യക്കാരെ മടക്കിക്കൊണ്ടുവരാന് കേന്ദ്രസര്‍ക്കാരിനോട് നിര്‍ദ്ദേശിക്കാനാകില്ലെന്ന് സുപ്രീംകോടതി. കേന്ദ്രസര്‍ക്കാര് കൊണ്ടുവന്ന നിയന്ത്രണത്തില് ഇടപെടുന്നില്ലെന്നും സുപ്രീം കോടതി വ്യക്തമാക്കി. ‘എവിടെയാണോ അവിടെ നില്‍ക്കുക’;


ആലപ്പുഴ:വോട്ടിംഗ് സമാധാനപരമാക്കാൻ കേന്ദ്ര പോലീസ് സേനയും\nആലപ്പുഴ: ലോക്സഭാ തിരഞ്ഞെടുപ്പ് സമാദാനപരമായി നടത്തുന്നത് ലക്ഷ്യമിട്ട് ജില്ലയിലെ പോളിങ് ബൂത്തുകളിൽ വിവിധ കേന്ദ്ര സേനകൾ വിന്യസിച്ചു. കേന്ദ്രത്തിൽ നിന്നുള്ള മൂന്ന് കമ്പനി സേനയെ ആണ് ജില്ലയിൽ വിന്യസിച്ചി ട്ടുള്ളത്.\nഇൻസാസ് 9എംഎം, എ.കെ. 47, വിവിധ ഇനം കത്തികൾ തുടങ്ങി അത്യാധു നിക ആയുധങ്ങളാ ണ് ഇവരുടെ പക്കൽ ഉള്ളത്. ഓരോ പോളിങ് ബൂത്തി ലും ഒരു മേജറിന്റെ കീഴിലാണ് ഇവരുടെ പ്രവർത്തനം. മേജർ ഫാനിൻഡർ റബ, റുസോൺ തമാങ്, സജയ് കച്ചാരി, സുരേസ് തമാങ് എന്നി വരാണ് കൈനകരി ഹോളി ഫാമിലി ഗേൾസ് സ്കൂളിലെ 12,13 ബൂത്തുകളിലെസുരക്ഷ ഉറപ്പാക്കു ന്നത്. ജില്ലയിലെ വിവിധ പ്രശ്‌ന ബാധിത ബൂത്തുകളെ സെൻസി റ്റീവ്, വൾനറബിൾ, ക്രിറ്റിക്കൽ എന്നിങ്ങനെ തരംതിരിച്ചുകൊണ്ട് പോലീസ് തയ്യാറാക്കിയ ലിസ്റ്റ് പ്രകാരമാണ് സേനയെ വിന്യസിച്ചിരിക്കുന്നത്.\nവോട്ടിംഗ് മെഷീൻ, വിവിപാറ്റ് മെഷീൻ ഉൾപ്പടെയുള്ളവയുടെ സുഗമമായ നീക്കം, വോട്ടിംഗ് ദിവ സമുള്ള സുരക്ഷ, വോട്ടിംഗ് യന്ത്രങ്ങളുടെ സുരക്ഷ എന്നിവ ലക്ഷ്യമിട്ടാണ് ഇവരെ വിന്യസിച്ചിട്ടു ള്ളത്. ലോക്സഭ തിരഞ്ഞെടുപ്പ് തികച്ചും സമാദാനപൂർവം നടത്തുന്നത് ലക്ഷ്യമിട്ടാണ് വിവിധ സേന കളെ വിന്യസിച്ചിട്ടുള്ളത്. കഴിഞ്ഞ കാലങ്ങങ്ങളിൽ സ്ഥിരം പ്രശ്നബാധിത ബൂത്തുകളായ കൈന കരി, ചേന്നങ്കരി തുടങ്ങിയ കുട്ടനാടൻ പ്രദേശങ്ങളിലാണ് ഇവരെ വിന്യസിച്ചിട്ടുള്ളത്. പോളിങ് അവസാന ഘട്ടത്തിലേക്ക് എടുക്കുമ്പോഴും യാതൊരു തരത്തിലുള്ള പ്രശ്നങ്ങളും ഈ ഭാഗങ്ങളിൽ നിന്നും റിപ്പോർട്ട് ചെയ്തിട്ടില്ല.


ഈശോയ്ക്ക് ഞാൻ വാക്കുകൊടുത്തു – Fr Joseph Vattakalam\nവലിയൊരു കുബേര കുടുംബത്തിലെ അഞ്ചു മക്കളിൽ (2 പെൺമക്കളും3ആണ്മക്കളും) മൂത്ത മകളാണ് റോസാ. സമ്പത്തിന്റെ സ്വാധീനമൊന്നും അവളിൽ ഉണ്ടായിരുന്നില്ല. ലളിത സുന്ദരവും അതീവ വിനയാന്വിതവും ആഴമേറിയ ക്രിസ്തുസ്നേഹവും അവൾക്കു കൈമുതലായിരുന്നു. സുന്ദരിയും സുശീലയുമായിരുന്ന ഈ പെൺകുട്ടി എല്ലാവരുടെയും കണ്ണിലുണ്ണിയായിരുന്നു. തന്റെ സീമന്ത പുത്രി പൊന്നോമന മകൾ വിവാഹിതയായി കാണാൻ അപ്പൻ അതിയായി ആഗ്രഹിച്ചു. ഇത് അദ്ദേഹത്തിന്റെ നിർബന്ധമായിരുന്നു.\nഇതെല്ലം അറിയാമായിരുന്നിട്ടും “ഈശോമിശിഹായ്ക്കു ഞാൻ വാക്ക് കൊടുത്തു” എന്ന് വെളിപ്പെടുത്തി2വർഷത്തിലേറെ ഉപവസിച്ചും പ്രാർത്ഥിച്ചും പരിശുദ്ധ അമ്മയുടെ മാധ്യസ്ഥം തേടിയും അവൾ ഉറച്ചു നിന്ന്. തന്റെ ദൈവ വിളിയെക്കുറിച്ചു അവൾക്കു ഉത്തമ ബോധ്യമായിരുന്നു. ഒടുവിൽ അപ്പന് വഴങ്ങേണ്ടി വന്നു. പന്ത്രണ്ടാം വയസ്സിൽ അവൾ കൂനമ്മാവ് മഠത്തിൽ ചേർന്നു. പ്രതിസന്ധികളുടെ നാടുവിലൂടെയാണ് അവൾ തന്റെ താപസ ജീവിതം മുന്നോട്ടു കൊണ്ടുപോയത്. റോസാ എന്ന ഈ ബാലിക ഇന്ന് വി. എവുപ്രാസ്യമ്മ ആണ്. മക്കളില്ലാത്ത ദമ്പതികൾക്ക് അമ്മയുടെ പ്രത്യേക മാധ്യസ്ഥം തേടി അനുഗ്രഹം പ്രാപിക്കാവുന്നതാണ്.


കേദാര്‍നാഥ് തീര്‍ത്ഥാടനം, ഇക്കാര്യങ്ങള് അറിയാം | Most Useful Tips For Kedarnath Yatra Pilgrimage 2020 - Malayalam Nativeplanet\n»കേദാര്‍നാഥ് തീര്‍ത്ഥാടനം, ഇക്കാര്യങ്ങള് അറിയാം\nPublished: Tuesday, July 21, 2020, 15:00 [IST]\n7 hrs ago ട്രെയിന് യാത്രകള് ആയാസരഹിതമാക്കാം... അറിഞ്ഞിരിക്കാം ഈ സ്മാര്‍ട് ടിപ്സുകള്\n10 hrs ago എല്ലാ വര്‍ഷവും12 മണിക്കൂര് വനവാസത്തിനു പോകുന്ന ഗ്രാമീണര്..പിന്നിലെ കഥയാണ് വിചിത്രം\n12 hrs ago 51 ദിവസത്തെ യാത്ര... രണ്ട് രാജ്യങ്ങള് കടന്നു പോകാം... ലോകത്തിലെ ഏറ്റവും ദൈര്‍ഘ്യമേറിയ നദീയാത്ര!!\n16 hrs ago ആദ്യ വിദേശയാത്രയ്ക്ക് ഒരുങ്ങുകയാണോ...പ്ലാന് ചെയ്യുമ്പോള് മുതല് ശ്രദ്ധിക്കാം..അറിഞ്ഞിരിക്കണം ഈ കാര്യങ്ങള്\nഇന്ത്യയില് ഏറ്റവുമധികം വിശ്വാസികളെത്തിച്ചേരുന്ന തീര്‍ത്ഥാടന കേന്ദ്രങ്ങളിലൊന്നാണ് കേദാര്‍നാഥ്. ഭാരതത്തിന്‍റെ ചരിത്രത്തോടും ഐതിഹ്യങ്ങളോടും ചേര്‍ന്നു നില്‍ക്കുന്ന ഈ ക്ഷേത്രം വിശ്വാസികളുടെ പ്രിയ കേന്ദ്രമായതിന് പിന്നില് പല കഥകളും വിശ്വാസങ്ങളുമുണ്ട്. മഹാഭാരത കാലത്തില് നിര്‍മ്മിക്കപ്പെട്ട ഈ ക്ഷേത്രം പിന്നീട് ശങ്കരാചാര്യരുടെ കാലത്താണ് ഇന്നു കാണുന്ന രീതിയില് പുനര് നിര്‍മ്മിച്ചത്. ഓരോ വര്‍ഷവും ലക്ഷക്കണക്കിന് വിശ്വാസികളാണ് ഇവിടെ തീര്‍ത്ഥാടനത്തിനായി എത്തിച്ചേരുന്നത്. ഇവിടേക്കുള്ള യാത്രയില് ശ്രദ്ധിക്കേണ്ട കാര്യങ്ങള് ഏറെയുണ്ട്. ഈ മഹാമാരിയുടെ കാലത്ത് കൃത്യമായ സുരക്ഷാ നിര്‍ദ്ദേശങ്ങളോടെയാണ് തീര്‍ത്ഥാടനം പുനരാരംഭിച്ചിരിക്കുന്നത്. കേദര്‍നാഥ് തീര്‍ത്ഥാടനത്തില് ശ്രദ്ധിക്കേണ്ടതും ഒഴിവാക്കേണ്ടതുമായ കാര്യങ്ങള് നോക്കാം.\n1. ഒഴിവാക്കാം മണ്‍സൂണ് കാലം\nഎല്ലാ കാലത്തും പോകുവാന് സാധിക്കുന്ന തീര്‍ഥാടനമല്ല കേദര്‍നാഥ് തീര്‍ത്ഥാടനം എന്നാണ് ഓര്‍മ്മിക്കേണ്ട ആദ്യ കാര്യം. മഴക്കാലവും അതിശൈത്യമാസങ്ങളുമാണ് യാത്രയില് ഒഴിവാക്കേണ്ടത്. മേയ് മുതല് ജൂണ് വരെയും സെപ്റ്റംബര് മുതല് ഒക്ടോബര് വരെയുമാണ് തീര്‍ഥാടനത്തിനു പോകേണ്ടുന്ന സമയം. ക്ഷേത്രത്തിലേക്കുള്ള പാത വളരെ കാഠിന്യമേറിയതും അപകടകാരിയുമാണ് മഴക്കാലം. ഈ സമയത്തു തന്നെയാണ് ഉരുള്‍പൊട്ടലും വെള്ളപ്പൊക്കവും പ്രദേശത്തെ ബാധിക്കുന്നതും.\nതീര്‍ഥയാത്രയില് പ്രത്യേക തരത്തിലു‌ല്ല വസ്ത്രങ്ങള് വേണം ധരിക്കുവാന്‍യ ഭാരം കുറഞ്ഞ വിന്‍റര് വെയര് വേണം കരുതുവാന്. സമ്മര് സീസണിലാണെങ്കിലും അതിനനുസരിച്ചുള്ള വസ്ത്രം കരുതാം.\n3. ബിഎസ്എന്‍എല് മാത്രം\nസ്വകാര്യ സേവന ദാതാക്കളുടെ നെറ്റ് വര്‍ക്കുകള് ഇവിടെ പ്രവര്‍ത്തിക്കില്ല. സുരക്ഷാ പ്രശ്നങ്ങളുടെ പേരിലാണ് സ്വകാര്യ ദാതാക്കളുടെ നെറ്റ് വര്‍ക്കുകള്‍ക്ക് ഇവിടെ അനുമതി നിഷേധിച്ചിരിക്കുന്നത്. ബിഎസ്എന്‍എല് നെറ്റ് വര്‍ക്കുകള്‍ക്ക് മാത്രമേ ഇവിട‌െ പ്രവര്‍ത്തിക്കുവാന് അനുമതിയുള്ളൂ.\n4. മുന്നൊരുക്കം നേരത്തെ\nഒരുപാട് കായിക അധ്വാനം വേണ്ടിവരുന്ന യാത്രയാണ് കേദര്‍നാഥിലേത്.തുടര്‍ച്ചയായുള്ള നടത്തവും വിശ്രമമില്ലാതെയുള്ള യാത്രകളും കയറ്റങ്ങളും ഇറക്കങ്ങളും ഒക്കെ ചേരുമ്പോള് യാത്രയിലുടനീളം വളരെ ബുദ്ധിമുട്ടുകള് അനുഭവിക്കേണ്ടി വരും. യാത്ര ചെയ്യുവാന് തീരുമാനിച്ചാല് പിന്നീട് അതിനായുള്ള ഒരുക്കങ്ങള് ആരംഭിക്കുവാന് മറക്കരുത്. എല്ലാ ദിവസവും കുറച്ച് ദൂരം നടന്നും വ്യായാമം ചെയ്തും ഇതിനായി തയ്യാറെടുക്കാം.\n5. ഹോട്ടലുകള് ബുക്ക് ചെയ്യാം\nയാത്ര പോകുന്നുണ്ടെന്ന് ഉറപ്പ് വരുത്തിയാല് പിന്നെ ചെയ്യേണ്ടത് ഹോട്ടലുകളും റൂമും ബുക്ക് ചെയ്യുകയാണ്. മുന്‍കൂട്ടി ബുക്ക് ചെയ്താല് കുറ‍ഞ്ഞ നിരക്കില് മുറികളും മറ്റും ലഭ്യമാകും. യാത്രയ്ക്ക് തൊട്ടു മുന്‍പ് ബുക്ക് ചെയ്യുന്നത് അമിതമായ ചാര്‍ജ് ഈടാക്കുന്നതിലേക്ക് നയിക്കും. ചില സമയങ്ങളില് മുറികള് ലഭിച്ചില്ല എന്നുതന്നെ വരും.കൂടുതല് നല്ലത് മുറികള് മുന്‍കൂട്ടി ബുക്ക് ചെയ്യുകയാണ്.\n6. ചോക്ലേറ്റ് കരുതാം\nക്ഷീണിച്ചുള്ള യാത്രകളില് എത്രയും പെട്ടന്ന് എനര്‍ജി കൂട്ടുവാന് സഹായിക്കുന്നത് ചോക്ലേറ്റുകളാണ്. ഡാര്‍ക് ചോക്ലേറ്റുകളാണെങ്കില് എളുപ്പം ഫലം ലഭിക്കും. അതുകൊണ്ടുതന്നെ ഇത്തരം യാത്രകളില് ഡാര്‍ക് ചോക്ലേറ്റ്. ഗ്ലൂക്കോസ്, ഡ്രൈ ഫ്രൂട്ട്സ് തുടങ്ങിവ ഉള്‍പ്പെടുത്താം.\n7. അധികം വേണം\nക്യാമറ പോലുള്ള ഉപകരണങ്ങള് എപ്പോഴും ചാര്‍ഡ് ചെയ്യുവാന് സാധിച്ചെന്നു വരില്ല. അതിനായി എക്ട്രാ ബാറ്ററിയും മുഴുവന് ചാര്‍ജ് ചെയ്ത പവര് ബാങ്കുകളും യാത്രയില് കരുതാം.\nകേദാര്‍നാഥ് പോലുള്ള ദുര്‍ഘടം പിടിച്ച തീര്‍ഥാടന യാത്രകളില് തീര്‍ച്ചയായും കരുതേണ്ടവയാണ് മരുന്നുകള്. പ‌െയിന് കില്ലറുകള്, കഫ് സിറപ്പ്, ആന്‍റിസെപ്റ്റിക് ക്രീം, മസില് ക്രീം, പനിയുടെയും ജലദോഷത്തിന്‍റെയും ഗുളികള് തുടങ്ങിയവ വേണം കരുതുവാന്.\nRead more about: pilgrimage temple


legal action against PSC chairman: MK Muneer\nപി എസ് സി ചെയർമാനെതിരെ പ്രതിപക്ഷം നിയമ നടപടി സ്വീകരിക്കും: എംകെ മുനീർ\nപി.എസ്.സി ഉദ്യോഗാർഥി അനുവിൻ്റെ മരണത്തിൽ പ്രതിഷേധിച്ച് പി.എസ്.സി ചെയർമാൻ്റെ വീട്ടിലേക്ക് എം എസ് എഫ് പ്രവർത്തകർ മാർച്ച് നടത്തി.\nAug 30, 2020, 6:39 PM\nകോഴിക്കോട്: അനുവിന്റെ ആത്മഹത്യയിൽ പി എസ് സിയുടെയും സർക്കാരിന്റെയും പങ്ക് അന്വേഷിക്കണമെന്ന് എം.കെ.മുനീർ എംഎൽഎ. പി എസ് സി ചെയർമാനെതിരെ പ്രതിപക്ഷം നിയമ നടപടി സ്വീകരിക്കുമെന്നും എം.കെ.മുനീർ കോഴിക്കോട് പറഞ്ഞു.\nഉദ്യോഗാര്‍ഥിയുടെ ആത്മഹത്യയില് പ്രതിഷേധിച്ച് കൊല്ലം കമ്മിഷണര് ഓഫിസിലേക്ക് യൂത്ത്കോണ്‍ഗ്രസ് നടത്തിയ മാര്‍ച്ചില് സംഘര്‍ഷം. ജലപീരങ്കി പ്രയോഗത്തില് ഡിസിസി പ്രസിഡന്റ് ബിന്ദു കൃഷ്ണയ്ക്ക് പരുക്കേറ്റു. തുടര്‍ന്ന് ദേശീയപാത ഉപരോധിച്ച പ്രതിഷേധക്കാരെ പൊലീസ് അറസ്റ്റു ചെയ്തു നീക്കി.\nപി.എസ്.സി ഉദ്യോഗാർഥി അനുവിൻ്റെ മരണത്തിൽ പ്രതിഷേധിച്ച് പി.എസ്.സി ചെയർമാൻ്റെ വീട്ടിലേക്ക് എം എസ് എഫ് പ്രവർത്തകർ മാർച്ച് നടത്തി. എം.കെ.സക്കീറിൻ്റെ മലപ്പുറം പെരുമ്പടപ്പിലെ വീട്ടിലേക്ക് നടത്തിയ മാർച്ച് പൊലീസ് തടഞ്ഞു. തുടർന്ന് റോഡിൽ കുത്തിയിരുന്ന് പ്രതിഷേധിച്ച പ്രവർത്തകർ ചെയർമാൻ്റെ കോലം കത്തിച്ചു.\nപി.എസ്.സിക്കെതിരെ സിപിഐയുടെ യുവജനസംഘടനയായ എ.ഐ.വൈ.എഫ്. വിമർശിച്ചതിന്റെ പേരിൽ ഉദ്യോഗാർത്ഥികളെ നിയമനങ്ങളിൽ നിന്ന് ഒഴിവാക്കാനുള്ള പി.എസ്.സി തീരുമാനം ജനാധിത്യ വിരുദ്ദമാണെന്ന് എഐവൈഎഫ്. ഭരണഘടനാ സ്ഥാപനവും റിക്രൂട്ടിംഗ് ഏജൻസിയുമായ പി.എസ്.സി ഇല്ലാത്ത അധികാരങ്ങൾ ഉണ്ടെന്ന് ഭാവിച്ച് സ്വയം കോടതി ചമയുന്നത് അംഗീകരിക്കാനാവില്ല. വസ്തുതാപരമായ പരാതികളും വിമർശനങ്ങളും ഉയർന്നു വന്നാൽ അത് തിരുത്താൻ പി.എസ്.സി തയ്യാറാവുകയാണ് വേണ്ടതെന്ന് സംസ്ഥാന പ്രസിഡൻ് സജിലാലും സെക്രട്ടറി മഹേഷ് കക്കത്തും ആവശ്യപ്പെട്ടു.


ഓട്ടോ, ഐടി, ഉരുക്ക് വ്യവസായങ്ങളുടെ ഓഹരികള് കനത്ത നഷ്ടത്തിലേക്ക് കൂപ്പുകുത്തിയതിനെത്തുടര്‍ന്ന് ഇന്ന് വിപണി അടച്ചത് നഷ്ടത്തില്. - Eye Witness News India\nJanuary 18, 2022 News Editor #1\nഓട്ടോ, ഐടി, ഉരുക്ക് വ്യവസായങ്ങളുടെ ഓഹരികള് കനത്ത നഷ്ടത്തിലേക്ക് കൂപ്പുകുത്തിയതിനെത്തുടര്‍ന്ന് ഇന്ന് വിപണി അടച്ചത് നഷ്ടത്തില്. സെന്‍സെക്‌സ് 554 പോയിന്റ് താഴ്ന്ന് 60754ല് എത്തിയാണ് വിപണി അടച്ചത്. നിഫ്റ്റി 195 പോയിന്റ് നഷ്ടത്തില് 18,200ന് താഴേക്ക് കൂപ്പുകുത്തി. 18,113ലാണ് വിപണി അടച്ചത്. ബിഎസ്ഇ മിഡ്ക്യാപ് ഇന്‍ഡക്‌സ് 2.2 ശതമാനവും സ്‌മോള്‍ക്യാപ് ഇന്‍ഡക്‌സ് 1.92 ശതമാനവും താഴ്ന്നു.\nആക്‌സിസ് ബാങ്ക്, എച്ച്ഡിഎഫ്‌സി ബാങ്ക്, ഐസിഐസി ബാങ്ക്, കൊടക് ബാങ്ക് എന്നിവയാണ് ഇന്ന് ഏറ്റവുമധികം നേട്ടമുണ്ടാക്കിയത്. അതേസമയം മാരുതി, അള്‍ട്രാടെക്ക് സിമന്റ്, ടെക് മഹീന്ദ്ര, എച്ച്‌സിഎല് ടെക് എന്നിവയുടെ ഓഹരികള് നഷ്ടത്തിലായി. ഐടി, ഉരുക്ക്, ഫാര്‍മ മേഖലകളിലെ ഓഹരികള്‍ക്ക് 1-2 ശതമാനം ഇടിവുണ്ടായി.\nഅസംസ്‌കൃത എണ്ണവില 2014ന് ശേഷമുള്ള ഏറ്റവും ഉയര്‍ന്ന നിലയിലേക്ക് കുതിച്ചത് വിപണിയെ സാരമായി ബാധിച്ചിട്ടുണ്ട്. ഉയര്‍ന്ന പണപ്പെരുപ്പം തടയുന്നതിനായുള്ള കേന്ദ്രബാങ്ക് ഇടപെടലിനെത്തുടര്‍ന്ന് സര്‍ക്കാര് ബോണ്ട് ആദായത്തിലുണ്ടായ കുതിച്ചുചാട്ടവും വിപണിയില് പ്രതിഫലിച്ചിട്ടുണ്ട്. ഹോം ലോണ് പലിശ നിരക്ക് കുറയുന്നതിനാലും സ്റ്റാമ്പ് ഡ്യൂട്ടിയില് കുറവുണ്ടായതിനാലും വീട് വാങ്ങാനുള്ളവര്‍ക്ക് ഇത് അനുകൂലമായ അന്തരീക്ഷമാണെന്ന വിലയിരുത്തലും വിപണിയില് നിന്ന് വരുന്നുണ്ട്.


കന്യകാത്വം ലേലം ചെയ്ത് പണം ഉണ്ടാക്കുന്നത് ട്രെൻഡാക്കി മാറ്റി പെൺകുട്ടികൾ; ബ്രസീലിലെ 19-കാരി 12 മണിക്കൂറിന് ചോദിക്കുന്നത് രണ്ടരക്കോടി രൂപ – Times Kerala\nകന്യകാത്വം ലേലം ചെയ്ത് പണം ഉണ്ടാക്കുന്നത് ട്രെൻഡാക്കി മാറ്റി പെൺകുട്ടികൾ; ബ്രസീലിലെ 19-കാരി 12 മണിക്കൂറിന് ചോദിക്കുന്നത് രണ്ടരക്കോടി രൂപ\nസ്വന്തം കന്യകാത്വം ലേലത്തിനുവെക്കുന്ന വാർത്തകൾ ഇപ്പോൾ അടിക്കടി പുറതത്തുവരാറുണ്ട്. കന്യകമാരെത്തേടി നടക്കുന്ന കോടീശ്വരന്മാർ ലേലത്തിൽ പങ്കുകൊള്ളുകയും ഒരു രാത്രിക്കുവേണ്ടി കോടികൾ ചെലവിടുകയും ചെയ്യും. ബ്രസീലിലെ കൗമാരക്കാരി ലക്ഷ്യമിടുന്നതും അത്തരമൊരു കോടീശ്വരനെയാണ്. തനിക്കൊപ്പം ആദ്യമായി അന്തിയുറങ്ങുന്നയാൾ കുറഞ്ഞത് രണ്ടരക്കോടി രൂപയെങ്കിലും നൽകണമെന്നാണ് റോസാലി പിന്യോയുടെ ആവശ്യം.\n12 മണിക്കൂർ നേരത്തേയ്ക്കാണ് റോസാലി ഇത്രയും തുക ആവശ്യപ്പെടുന്നത്. മിനാസ് ജെറെയ്‌സ് സംസ്ഥാനത്തുനിന്നുള്ള റോസാലി കന്യകാത്വം ലേലം ചെയ്യുന്നതിന് പ്രത്യേകിച്ചൊരു കാരണങ്ങളുണ്ട്. തന്റെ അമ്മയ്‌ക്കൊരു വീടുവാങ്ങിനൽകണം. കോളേജിലെ ഫീസ് അടയ്ക്കണം. രണ്ടരക്കോടി രൂപയിലാണ് ലേലം ആരംഭിക്കുകയെന്ന് വ്യക്തമാക്കിയ റോസാലി, ലേലത്തിൽ പങ്കെടുക്കുന്നതിന് ചില നിബന്ധനകളും മുന്നോട്ടുവെച്ചിട്ടുണ്ട്.\nതാൻ ഇതേവരെ മറ്റൊരാളുമായി ബന്ധപ്പെട്ടിട്ടില്ലെന്ന് റോസാലി ഉറപ്പുപറയുന്നു. ചില പുരുഷ സുഹൃത്തുക്കളെ ചുംബിച്ചിട്ടുണ്ടെന്നതല്ലാതെ അതിനപ്പുറം ശാരീരിക ബന്ധം ആരുമായും ഉണ്ടായിട്ടില്ല. ആദ്യ ലൈംഗിക ബന്ധം ഒരു അപരിചിതനുമായി നടത്തുകയെന്നതിൽ ചില ആശങ്കകളുള്ളതുകൊണ്ടാണ് അതിന് ചില നിബന്ധനകൾകൂടി മുന്നോട്ടുവെക്കുന്നത്. മറ്റു ചില പെൺകുട്ടികൾ ഈ രീതിയിൽ പണം സമ്പാദിച്ചിട്ടുണ്ടെന്നറിഞ്ഞാണ് റോസാലിയും രംഗത്തിറങ്ങിയത്.\nഇതിനായി അവർ സ്വന്തമായി വെബ്‌സൈറ്റ് തുടങ്ങുകയായിരുന്നു. മറ്റ് സോഷ്യൽ മീഡിയകളിൽ റോസാലി സജീവമല്ല. എല്ലാ ഇടപാടുകളും രഹസ്യമായിരിക്കണമെന്നതാണ് വെബ്‌സൈറ്റിൽ പ്രസിദ്ധപ്പെടുത്തിയിട്ടുള്ള ആദ്യനിബന്ധന. താൻ കന്യകയാണെന്ന സർട്ടിഫിക്കറ്റുകൾ ലൈംഗികബന്ധത്തിന് മുമ്പ് കാണിച്ചിരിക്കും. ആവശ്യമെങ്കിൽ ലേലത്തിൽ വിജയിക്കുന്നയാൾക്ക് ഒരു ഡോക്ടറെക്കൊണ്ട് പരിശോധിപ്പിക്കാവുന്നതാണ്. തനിക്ക് ലൈംഗിക രോഗങ്ങളൊന്നുമില്ലെന്ന സർട്ടിഫിക്കറ്റ് ലേലത്തിൽ വിജയിക്കുന്നയാളും കാണിച്ചിരിക്കണം\nഗർഭനിരോധന ഉറ ഉപയോഗിച്ചുമാത്രമേ ലൈംഗികബന്ധം പാടുള്ളൂ. ലൈംഗികബന്ധത്തിലേർപ്പെടുന്നതിന് മുമ്പ് തിരിച്ചറിയൽ കാർഡ് നിർബന്ധമായും കൈമാറണം. ലേലത്തിൽ വിജയിക്കുന്നയാൾ ബ്രസീലിലേക്കെത്തി തന്നെ കാണണം. അയാൾ താമസിക്കുന്ന ഹോട്ടലിൽ 12 മണിക്കൂർ അയാൾക്കൊപ്പം തങ്ങാൻ താൻ തയ്യാറാണം. ലൈംഗിക ബന്ധത്തിനിടെ ശാരീരികമായി മുറിപ്പെടുത്തുന്ന തരത്തിലുള്ള ഒരു പരിപാടിയും പാടില്ല. ലേലത്തിൽ വിജയിക്കുന്നയാൾ തനിച്ചായിരിക്കണം വരേണ്ടത്. ലൈംഗിക ബന്ധം ക്യാമറയിൽ പകർത്താൻ പാടില്ല-ഇതൊക്കെയാണ് റോസാലി മുന്നോട്ടുവെക്കുന്ന നിബന്ധനകൾ.\nമൂന്നാഴ്ചത്തെ സമയമാണ് ലേലത്തിനായി റോസാലി മനസ്സിൽ കണ്ടിട്ടുള്ളത്. മെയ് ആദ്യവാരം വിജയിയെ പ്രഖ്യാപിക്കാനാണ് നീക്കം. തന്റെ വീട്ടിലുള്ളവർക്കോ സുഹൃത്തുക്കൾക്കോ ലേലത്തെക്കുറിച്ച് യാതൊന്നും അറിയില്ലെന്നും തീർത്തും രഹസ്യമായാണ് താൻ ഇതിന് ഇറങ്ങിപ്പുറപ്പെട്ടിരിക്കുന്നതെന്നും അവർ പറഞ്ഞു.\nപത്മാവത് കണ്ടാല് സ്ത്രീകള് പ്രസവിക്കാന് മാത്രമുള്ളതാണെന്ന് തോന്നും; സിനിമ കണ്ടശേഷം താനൊരു യോനിയായി ചുരുങ്ങിയെന്ന് നടി സ്വരാഭാസ്‌കര്; പ്രതിഷേധവുമായി ബോളിവുഡ് താരങ്ങള്


സന്തോഷ് മാധവന് മുമ്പും ഭൂമിയിടപാട് നടത്തിയതിന് തെളിവ് | Madhyamam\ndate_range 24 March 2016 7:04 AM GMT\nസന്തോഷ് മാധവന് മുമ്പും ഭൂമിയിടപാട് നടത്തിയതിന് തെളിവ്\nകൊച്ചി: പ്രായപൂര്‍ത്തിയാകാത്ത പെണ്‍കുട്ടികളെ ലൈംഗികമായി പീഡിപ്പിക്കുകയും ഗള്‍ഫില് മലയാളി സ്ത്രീയെ വഞ്ചിച്ച് ലക്ഷങ്ങള് തട്ടിയ കേസിലുമായി ശിക്ഷിക്കപ്പെട്ട് ജയിലില് കഴിയുന്ന സ്വാമി അമൃത ചൈതന്യ എന്ന സന്തോഷ് മാധവന് മുമ്പും നിരവധി ഭൂമിയിടപാടുകള് നടത്തിയിട്ടുണ്ട്. ആള്‍ദൈവമായി നടന്ന ഇയാളെ 2008ല് അറസ്റ്റ് ചെയ്തപ്പോള് നടത്തിയ അന്വേഷണത്തിലാണ് ഇത് കണ്ടത്തെിയത്.\nഎറണാകുളം നഗരത്തില് വിവാദ സ്വാമിയുടെ പോണേക്കരയിലെ ആശ്രമത്തില് റെയ്ഡ് നടത്തിയ പൊലീസ് ഭൂമിയിടപാടുമായി ബന്ധപ്പെട്ട നിരവധി രേഖകള് അന്ന് കണ്ടത്തെിയിരുന്നു. കട്ടപ്പന സ്വദേശിയായ സന്തോഷ് മാധവന് 2002 വരെ ദുബൈയിലായിരുന്നു. 2002ല് നാട്ടിലത്തെിയ ഇയാള് പിന്നീടാണ് ആള്‍ദൈവമാകുന്നത്. തന്‍െറയും മാതാപിതാക്കളുടെയും പേരില് ശാന്തിതീരം ട്രസ്റ്റും പോണേക്കരയില് ആശ്രമവും സ്ഥാപിച്ചു. 16 സ്യൂട്ടുകളുള്ള ആശ്രമത്തില് ഉന്നത രാഷ്ട്രീയ നേതാക്കള്, ഉയര്‍ന്ന പൊലീസ് ഉദ്യോഗസ്ഥര്, സിനിമാതാരങ്ങള്, പ്രവാസി ഉന്നതര്, വന്‍കിട വ്യാപാരികള് എന്നിവര് സ്ഥിരം സന്ദര്‍ശകരായിരുന്നു.\nതന്നെ വഞ്ചിച്ച് 45 ലക്ഷവുമായി സന്തോഷ് മാധവന് മുങ്ങിയെന്ന് ദുബൈയിലെ മലയാളി സ്ത്രീ സെറാഫിന് എഡ്വിന്‍െറ പരാതിയാണ് ആള്‍ദൈവത്തിന്‍െറ തലക്കുറി മാറ്റിയത്. യു.എ.ഇയില് സന്തോഷ് മാധവനെതിരെ വഞ്ചനക്കുറ്റത്തിന് കേസ് രജിസ്റ്റര് ചെയ്തു. സന്തോഷ് മാധവനുവേണ്ടി അന്വേഷണം നടത്തിയ ഇന്‍റര്‍പോള് 2004ല് ലുക്കൗട്ട് നോട്ടീസിറക്കി. ഈ കേസില് 2008 മേയ് 18 ന് കൊച്ചിയില് അറസ്റ്റിലായി. തുടര്‍ന്നുള്ള അന്വേഷണത്തിലാണ് ഞെട്ടിക്കുന്ന പല വസ്തുകളും പുറത്തായത്.\nആശ്രമത്തിന് കീഴില് അനാഥശാലയും പ്രവര്‍ത്തിച്ചിരുന്നു. ഇവയുടെ മറവിലായിരുന്നു ഇടപാടുകള്. വിദ്യാഭ്യാസചെലവും മറ്റും സ്പോണ്‍സര് ചെയ്ത് അനാഥശാലയിലത്തെിച്ച പ്രായപൂത്തിയാകാത്ത പെണ്‍കുട്ടികളെ ഇയാള് പലവട്ടം ലൈംഗികമായി പീഡിപ്പിച്ചു. മറ്റ് പലര്‍ക്കും കാഴ്ചവെക്കുകയും ഇതിന്‍െറയെല്ലാം നീലച്ചിത്രം നിര്‍മിക്കുകയും ചെയ്തു.\nപൊലീസ് പിന്നീട് ഈ സീഡികളും കണ്ടെടുത്തു. കോടതിയില് ഇത് ഇയാള്‍ക്കെതിരെ നിര്‍ണായക തെളിവായി. 2009 മേയ് 16ന് കീഴ്കോടതി സന്തോഷ് മാധവനെ 16 വര്‍ഷം കഠിനതടവിന് ശിക്ഷിച്ചു. പിന്നീട് ഹൈകോടതി ചെറിയ ഇളവോടെ ശിക്ഷ ശരിവെച്ചു. 2006ല് ഇയാള് 22 വയസ്സുകാരിയെ ലൈംഗികമായി പീഡിപ്പിച്ചതിനും കേസുണ്ടായിരുന്നു.\nകോടികളുടെ ഹവാല ഇടപാടിലും സെക്സ് റാക്കറ്റിലും ഇയാള്‍ക്ക് ബന്ധമുണ്ടെന്ന് പൊലീസിന് സൂചന ലഭിച്ചിരുന്നു. ‘ആള്‍ദൈവം’ ആഡംബര ജീവിതമാണ് നയിച്ചിരുന്നത്. നിരവധി ബിനാമി ഇടപാടുകള് ഉണ്ടായിരുന്നതായും ഭൂമിയിടപാടുകളില് ഇടനിലക്കാരനായിരുന്നതായും അന്നുതന്നെ പൊലീസിന് വിവരം ലഭിച്ചിരുന്നു.


ചാനല് റിപ്പോര്‍ട്ടറെ ബിജെപി പ്രവര്‍ത്തകര് മര്‍ദിച്ചു - ഇ വാർത്ത | evartha\nചാനല് റിപ്പോര്‍ട്ടറെ ബിജെപി പ്രവര്‍ത്തകര് മര്‍ദിച്ചു\nബെംഗളൂരു: അനധികൃത ഖനനത്തെ കുറിച്ച് വാര്‍ത്ത റിപ്പോര്‍ട്ട് ചെയ്ത പ്രാദേശിക ടിവി ലേഖകന് ബി ജെ പി അംഗങ്ങളുടെ മര്‍ദനം. കര്‍ണാടകയിലെ തുംകുറിലാണ് സംഭവം. ലേഖകനെ പാര്‍ട്ടി അംഗങ്ങള് ചേര്‍ന്ന് മര്‍ദിക്കുന്നതിന്റെ വീഡിയോ വാര്‍ത്താ ഏജന്‍സിയായ എ എന് ഐ പുറത്തുവിട്ടിട്ടുണ്ട്.\nശനിയാഴ്ചയായിരുന്നു സംഭവം. ബി ജെ പി സംഘടിപ്പിച്ച പത്രസമ്മേളനത്തില് പങ്കെടുക്കാനെത്തിയതായിരുന്നു മാധ്യമപ്രവര്‍ത്തകന്. സംഭവത്തില് മാധ്യമപ്രവര്‍ത്തകര് കല്‍ബുറഗിയിലെ ജില്ലാ കമ്മീഷണര് ഓഫീസിനു പുറത്ത് പ്രതിഷേധ പ്രകടനം നടത്തി.


ഇവര് കുട്ടികളല്ല, കൊച്ചിയിലെ ക്ലൈമറ്റ് റെവല്യൂഷനറികള്\nBy റിറ്റു ജേക്കബ് • 22/09/2019 at 7:07PM\nഗ്രെറ്റ തന്‍ബെര്‍ഗിന്റെ കാലാവസ്ഥാ പ്രവര്‍ത്തനങ്ങളില് നിന്നും പ്രചോദനം ഉള്‍ക്കൊണ്ടാണ് അഭിരാമയിയും കൂട്ടരും 'ക്ലൈമറ്റ് റവല്യൂഷനറി' എന്ന കൂട്ടായ്മയ്ക്ക് രൂപം നല്‍കിയത്.\n'മറ്റുള്ളവരെ കുറ്റം പറഞ്ഞ് പ്രശ്‌നങ്ങള്‍ക്ക് പരിഹാരം കാണാനാകില്ല. അതിനാലാണ് ഞങ്ങള് നേരിട്ട് ഇറങ്ങിയത്. മരിച്ചുകൊണ്ടിരിക്കുന്ന ലോകത്താണ് 21-ാം നൂറ്റാണ്ടിലെ തലമുറയുടെ ജനനം. എത്ര രക്ഷിതാക്കള്‍ക്ക് മക്കള്‍ക്ക് നല്ലൊരുഭാവിയുണ്ടെന്ന് പറയാന് കഴിയും?'\nഈ ചോദ്യം കൊച്ചി കേന്ദ്രീയ വിദ്യാലയത്തിലെ പ്ലസ് വണ് വിദ്യാര്‍ത്ഥിനി അഭിരാമി മനോഹറിന്റേതാണ്.\nഅഭിരാമി തനിച്ചല്ല. പരിസ്ഥിതി ആകുലതകള് പങ്കുവെക്കുന്ന ഒരുസംഘം കൂട്ടുകളിലൊരാളാണ് അഭിരാമി. ഗ്ലോബല് ക്ലൈമറ്റ സ്‌ട്രൈക്കിനോട് അനുഭാവം പ്രകടിപ്പിച്ച് അവരെല്ലാം ഒത്തുചേര്‍ന്നു. പശ്ചിമ ഘട്ടം സംരക്ഷിക്കുക, സിംഗിള് യൂസ് പ്ലാസ്റ്റിക് ഉപേക്ഷിക്കുക, ഭൂമി നികത്തല് നിര്‍ത്തുക, കാലാവസ്ഥ മാറ്റം തടയുക എന്നി ആവശ്യങ്ങളായിരുന്നു അവര് ഉന്നയിച്ചത്. കൊച്ചിയില് ഒപ്പു ശേഖരണം നടത്തിയും പ്രതിഷേധ മാര്‍ച്ച് നടത്തിയും നാളെയെ കുറിച്ചുള്ള ഉത്കണ്ഠകള് അവര് പ്രകടിപ്പിച്ചു.\nഗ്രെറ്റ തന്‍ബെര്‍ഗിന്റെ കാലാവസ്ഥാ പ്രവര്‍ത്തനങ്ങളില് നിന്നും പ്രചോദനം ഉള്‍ക്കൊണ്ടാണ് അഭിരാമയിയും കൂട്ടരും 'ക്ലൈമറ്റ് റവല്യൂഷനറി' എന്ന കൂട്ടായ്മയ്ക്ക് രൂപം നല്‍കിയത്. നാലു മാസം മുന്‍പാണ് അഭിരാമിയും കുറച്ച് കൂട്ടുകാരും ചേര്‍ന്ന് ഈ കൂട്ടായ്മ രൂപീകരിച്ചത്.\nആളുകളുടെ ഇടയില് പരിസ്ഥിതി അവബോധം സൃഷ്ടിക്കാനാണ് ദര്‍ബാര് ഹാള് ഗ്രൗണ്ടില് ഇവര് ഒത്തു ചേര്‍ന്നതെന്ന് കൂട്ടായ്മയിലെ അംഗമായ ശ്രേയ പറഞ്ഞു. ആഗോള താപനം ഇത്രയും രൂക്ഷമാണ് എന്ന് അറിഞ്ഞത് ഇതിലേക്ക് വന്നതിന് ശേഷമെന്ന് മഹിത പറഞ്ഞു.\nകഴിഞ്ഞ വര്‍ഷം ഗ്രെറ്റ തന്‍ബര്‍ഗ് സ്വീഡനില് കാലാവസ്ഥ മാറ്റത്തിന് എതിരെ അവരുടെ പാര്‍ലമെന്റിന്റെ മുന്നില് വെള്ളിയാഴ്ചകളില് ക്ലാസ് ബഹിഷ്‌കരിച്ചു തുടങ്ങിയ സമരമാണ് ലോകം മുഴവന് #FridaysForFuture എന്ന് അറിയപ്പെടാന് തുടങ്ങിയത്. സെപ്റ്റംബര് 20 മുതല് 27 വരെയാണ് ഗ്ലോബല് ക്ലൈമറ്റ് സ്‌ട്രൈക്ക് 150 രാജ്യങ്ങളായി നടക്കുന്നത്. അതില് പങ്ക് ചേരുകയാണ് കൊച്ചിയിലെ ക്ലൈമറ്റ് റവലൂഷനറികളും.


രാജ്യത്ത് വീണ്ടും പട്ടിണിമരണം; ഡൽഹിയിൽ മൂന്ന് കുട്ടികൾ ഭക്ഷണം കിട്ടാതെ മരിച്ചു\nരാജ്യത്ത് വീണ്ടും പട്ടിണിമരണം. ഡൽഹിയിലെ പത്തുവയസ്സിൽ താഴെയുള്ള മൂന്ന് കുട്ടികളാണ് ഭക്ഷണം കിട്ടാതെ മരിച്ചത്. കിഴക്കൻ ഡൽഹിയിലെ മണ്ഡാവലി ഗ്രാമത്തിൽ താമസിക്കുന്ന മാനസി(8), പാറോ(4), സുഖോ(2) എന്നീ കുട്ടികളാണ് ഭക്ഷണം കിട്ടാതെയും അന്വേഷിക്കാൻ ആരുമില്ലാതെയും പട്ടിണി കിടന്നു മരിച്ചത്.\nഡൽഹിയിലെ മധുവിഹാറിൽ റിക്ഷാ വലിച്ചു ജീവിക്കുന്ന മംഗൾ എന്നയാളാണ് കുട്ടികളുടെ പിതാവ്. എന്നാൽ കുറച്ചു ആഴ്ച്ചകൾ മുൻപ് ഇയാളുടെ റിക്ഷാ മോഷണം പോയി. തുടർന്ന് മറ്റൊരു തൊഴിൽ തേടി പോയ ഇയാളെക്കുറിച്ച് കഴിഞ്ഞ കുറച്ചു ദിവസങ്ങളായി വിവരമൊന്നുമില്ലെന്നാണ് പൊലീസ് പറയുന്നത്. മൊബൈൽ ഫോണില്ലാത്ത ഇയാളെ ഇതുവരെ കണ്ടെത്താൻ സാധിച്ചിട്ടില്ല.\nകുട്ടികളുടെ അമ്മയായ ബീന മാനസികാസ്വാസ്ഥ്യമുള്ളയാണ്. ഇവർക്ക് കുട്ടികളുടെ കാര്യത്തിൽ ശ്രദ്ധിക്കാനോ അവരുടെ അവസ്ഥ അറിയാനോ സാധിച്ചില്ല. അതേസമയം, പുതിയ തൊഴിലന്വേഷിച്ചു പോകും മുൻപ് മംഗൾ ഭാര്യയേയും മക്കളേയും പുതിയ സ്ഥലത്തേക്ക് മാറ്റി താമസിപ്പിച്ചിരുന്നു. അച്ഛൻറേയും അമ്മയുടേയും ശ്രദ്ധ കിട്ടാതിരുന്ന കുട്ടികൾ സ്വന്തം നിലയിൽ ഭക്ഷണം യാചിച്ചു നോക്കിയെങ്കിലും പുതിയ സ്ഥലത്ത് ആ ശ്രമം പരാജയപ്പെടുകയാണ് ഉണ്ടായത്.\nകുട്ടികളുടെ അവസ്ഥ കണ്ട് ആരൊക്കെയോ ചേർന്ന് കുട്ടികളെ ആശുപത്രിയിലെത്തിച്ചെങ്കിലും അതിനു 18 മണിക്കൂർ മുൻപെങ്കിലും അവർ മരിച്ചിരുന്നുവെന്നാണ് ഇവരെ പരിശോധിച്ച ലാൽബഹദൂർ ശാസ്ത്രി ഹോസ്പിറ്റലിലെ മെഡിക്കൽ ഡയറക്ടർ ഡോ. അമിത് സക്‌സേന പറയുന്നത്. കൂടാതെ കുട്ടികൾ മരിച്ചത് പട്ടിണി കിടന്നാണെന്ന് ഉറപ്പിച്ചു പറയുന്ന അദ്ദേഹം, പോസ്റ്റ്‌മോർട്ടം റിപ്പോർട്ടിൽ ഇക്കാര്യം വ്യക്തമാണെന്നും ചൂണ്ടിക്കാട്ടുന്നു.\nRead more on: death | hunger death


മോസ്‌കോ: റഷ്യയിലെ നോറില്‍സ്‌ക് പട്ടണത്തിൽ വച്ച് അപകടത്തില്‍പ്പെട്ട ക്യാമറാമാനെ രക്ഷിക്കാനുള്ള ശ്രമത്തിനിടെ മലഞ്ചെരുവില് നിന്ന് വീണ് റഷ്യന് മന്ത്രി മരിച്ചു. അത്യാഹിതവകുപ്പു മന്ത്രി യെവ്‌ഗെനി സിനിചെവ് (55) ആണ് മരിച്ചത്.\nആര്‍ട്ടിക് പ്രദേശത്ത് വിവിധ സേനാവിഭാഗങ്ങളുടെ അഭ്യാസപരിപാടി നടക്കുന്നതിനിടെ മലഞ്ചെരുവിന്റെ അരികില് നില്‍ക്കുകയായിരുന്നു സിനിചെവും ക്യാമറാമാനും. പെട്ടെന്ന് ക്യാമറാമാന് കാല്‍വഴുതി വീഴുകയായിരുന്നു. എന്താണ് സംഭവിച്ചതെന്ന് കൂടയുള്ളവര്‍ക്ക് മനസ്സിലാകുന്നതിന് മുമ്പ് തന്നെ സിനിചെവ് ക്യാമറാമാനെ രക്ഷിക്കാനായി എടുത്ത് ചാടി. ചാട്ടത്തിനടയില് യെവ്‌ഗെനി പാറയില് ഇടിച്ച് മരിക്കുകയായിരുന്നു.\nഅമേരിക്ക കൈവിട്ടാല് റഷ്യ: റഷ്യയില് നിന്ന് പാക്കിസ്ഥാന് 35 ഹെലികോപ്റ്ററുകള് വാങ്ങുന്നു\nTags: russian armyrussianRussian minister passed away\nപുത്തൂരില് മിന്നൽച്ചുഴലി; വ്യാപക നാശനഷ്ടം; വാതവിസ്ഫോടനമെന്ന് കാലാവസ്ഥാ വിദഗ്ധർ


ഐ.എസ് ഭീകരരുടെ ദിനങ്ങള് എണ്ണപ്പെട്ടുവെന്ന് യു.എസ് പ്രതിരോധ സെക്രട്ടറി | isis days are numbered says mattis - Malayalam Oneindia\nUpdated: Sat, Aug 26, 2017, 10:04 [IST]\nബഗ്ദാദ്: മൗസില് അടക്കം വടക്കന് ഇറാഖിലെ സുരക്ഷിത താവളങ്ങള് നഷ്ടമായതോടെ പിടിച്ചുനില്‍ക്കാന് കഴിയാതെ നെട്ടോട്ടത്തിലാണ് ഐ.എസ് ഭീകരരെന്ന് അമേരിക്കന് പ്രതിരോധ സെക്രട്ടറി ജിം മാറ്റിസ്. ഇറാഖ് സന്ദര്‍ശനം നടത്തിയ അദ്ദേഹം ഇറാഖി നേതാക്കളുമായും യു.എസ് സൈനിക പ്രതിനിധികളുമായും നടത്തിയ ചര്‍ച്ചയിലാണ് ഇക്കാര്യം പറഞ്ഞത്.\nഇറാഖും സിറിയയും അതിര്‍ത്തി പങ്കിടുന്ന പ്രദേശങ്ങളില് മാത്രമാണ് ഭീകരര്‍ക്ക് ഇപ്പോള് അല്‍പമെങ്കിലും പിടിച്ചുനില്‍ക്കാന് സാധിക്കുന്നത്. ഈ പ്രദേശം അവരുടെ അവസാനത്തെ താവളമാണ്. ഇറാഖിന്റെയും സിറിയയുടെയും സൈന്യങ്ങള് ഇരുഭാഗത്ത് നിന്നും ഇവരെ വരിഞ്ഞുമുറുക്കിയിരിക്കുകയാണ്. അതുകൊണ്ടുതന്നെ ഭീകരരുടെ ദിനങ്ങള് എണ്ണപ്പെട്ടുകഴിഞ്ഞതായും അദ്ദേഹം പറഞ്ഞു.\nഅതേസമയം അത്രവേഗം അവരെ തുടച്ചുനീക്കാനാവുക എളുപ്പമല്ലെന്നും അതിന് കുറച്ചുകൂടി സമയമെടുക്കുമെന്നും പ്രതിരോധ സെക്രട്ടറി അഭിപ്രായപ്പെട്ടു. അമേരിക്കന് സൈനികരുടെ പിന്തുണയോടെയാണ് ഇറാഖിലെ സുപ്രധാന നഗരമായ മൗസിലില് നിന്ന് ഐ.എസ് ഭീകരരെ ഇറാഖി സൈന്യം തുരത്തിയത്. ഇറാഖിലെ അവസാന കേന്ദ്രമായ താല് അഫാറിലെ ഏതാനും ജില്ലകള് ഇതിനകം അവരില് നിന്ന് മോചിപ്പിക്കാനും സാധിച്ചു. സിറിയയിലാവട്ടെ, റഷ്യയുടെ പിന്തുണയോടെയാണ് ഐ.എസിനെതിരേ സൈന്യം പോരാട്ടം നടത്തുന്നത്.\nലബ്‌നാന് അതിര്‍ത്തിയില് സൈന്യവും ഹിസ്ബുല്ല വിഭാഗവും ഭീകരര്‍ക്കെതിരായ പോരാട്ടം ശക്തമാക്കിയിട്ടുണ്ട്. ബഹുമുഖമായ ഈ പോരാട്ടത്തെ എത്രകാലം ചെറുത്തുനില്‍ക്കാന് ഐ.എസ്സിനാവും എന്നു മാത്രമാണ് ഇനി കണ്ടറിയേണ്ടത്. 2013 മുതല് ഇറാഖിന്റെയും സിറിയയുടെയും സുപ്രധാന ഭാഗങ്ങള് നിയന്ത്രിച്ചിരുന്ന ഭീകരരെ ഒരു ചെറുപ്രദേശത്ത് മാത്രം ഒതുക്കാനായതിനാല് പുറത്തുനിന്നുള്ള ആയുധങ്ങളുള്‍പ്പെടെയുള്ള സഹായങ്ങള് ലഭിക്കുക അത്ര എളുപ്പമാവില്ലെന്നാണ് വിലയിരുത്തല്. ഇത് അവരുടെ പതനം വേഗത്തിലാക്കാനിടയുണ്ടെന്നും വിലയിരുത്തപ്പെടുന്നു.\nisis terrorism mosul us secretary defeat syria army russia ഭീകരര് സെക്രട്ടറി മൗസില് ഇറാഖ് സൈനികര് സിറിയ\nisis days are numbered says mattis


എഡിജിപി സുധേഷ് കുമാറിനെതിരെ ആരോപണം രൂക്ഷം\nby Blive News June 16, 2018, 5:14 am 1.1k Views\nതിരുവനന്തപുരം: എഡിജിപി സുധേഷ് കുമാറുമായി ( ADGP Sudesh Kumar ) ബന്ധപ്പെട്ടുണ്ടായ പോലീസിലെ ദാസ്യപ്പണി വിവാദം തുടരുന്നു. പോലീസ് ഡ്രൈവറായ ഗാവസ്‌കറെ മര്‍ദ്ദിച്ച സംഭവത്തില് എ.ഡി.ജി.പി സുധേഷ് കുമാറിന് വീഴ്ച സംഭവിച്ചെന്ന് സ്‌പെഷ്യല് ബ്രാഞ്ച് റിപ്പോര്‍ട്ട്.\nസ്‌പെഷ്യല് ബ്രാഞ്ച് റിപ്പോര്‍ട്ട് ഡിജിപിക്ക് കൈമാറും. സുധേഷ് കുമാര് ഔദ്യോഗിക വാഹനവും പദവിയും ദുരുപയോഗം ചെയ്തതായും റിപ്പോർട്ടിൽ പറയുന്നു. എഡിജിപിയുടെ കുടുംബാംഗങ്ങൾ പോലീസുകാരോട് നേരത്തെയും മോശമായി പെരുമാറിയിട്ടുണ്ടെന്നും റിപ്പോര്‍ട്ടില് പറയുന്നു.\nമര്‍ദ്ദനവുമായി ബന്ധപ്പെട്ട് ഗവാസ്‌കറിന്റെ ഭാര്യ മുഖ്യമന്ത്രിയുടെ ഓഫീസിലെത്തി നേരിട്ട് പരാതി നല്‍കിയതിനെ തുടർന്ന് ഉന്നത ഉദ്യോഗസ്ഥരുടെ വീട്ടില് ജോലി ചെയ്യുന്നവരുടെ പട്ടിക നല്‍കണമെന്ന് മുഖ്യമന്ത്രി ഡിജിപിയോട് ആവശ്യപ്പെട്ടു.\nമുഖ്യമന്ത്രി ഉന്നത ഉദ്യോഗസ്ഥരുടെ വാഹനങ്ങളുടെ കണക്കും ആവശ്യപ്പെട്ടിട്ടുണ്ട്. ഇതിനിടെ ഇന്ന് രാവിലെ ഡിജിപി പോലീസ് സംഘടനകളുടെ അടിയന്തര യോഗം വിളിച്ചു. പോലീസ് ആസ്ഥാനത്താണ് യോഗം നടക്കുക.\nഅതിനിടെ പോലീസുകാരെക്കൊണ്ട് ദാസ്യപ്പണി എടുപ്പിക്കുന്ന സംഭവത്തില് മുഖ്യമന്ത്രിക്കെതിരെ ആഞ്ഞടിച്ച് പ്രതിപക്ഷ നേതാവ് രമേശ് ചെന്നിത്തല രംഗത്തെത്തി.\n‘ക്യാമ്പ് ഫോളോവേഴ്സ്’ എന്ന പേരില് ജോലിക്കെടുത്ത ശേഷം ഉന്നത പോലീസ് ഉദ്യോഗസ്ഥരുടെ വസതികളില് അടിമപ്പണി ചെയ്യിപ്പിക്കുന്നത് പൊറുക്കാനാവാത്ത തെറ്റാണെന്ന് അദ്ദേഹം കുറ്റപ്പെടുത്തി.\nഇവരെ കൊണ്ട് വസ്ത്രം അലക്കിപ്പിക്കുക, വളര്‍ത്തുപട്ടിയെ കുളിപ്പിക്കുക എന്നീ ജോലികൾ വരെ ചെയ്യിക്കുന്നു എന്ന വാര്‍ത്തയാണ് ഇപ്പോള് മാധ്യമങ്ങളിലൂടെ പുറത്ത് വരുന്നതെന്നും ചെന്നിത്തല വ്യക്തമാക്കി.\nസ്ത്രീകളടക്കമുള്ള ക്യാമ്പ് ഫോളോവേഴ്‌സിനെ ഇങ്ങനെ ദുരുപയോഗം ചെയ്യിപ്പിക്കുകയും ക്യാമ്പ് ഫോളോവേഴ്സ് പ്രതികരിച്ചാല് പിരിച്ചു വിടുമെന്ന ഭീഷണി പതിവാണെന്നും അദ്ദേഹം ആരോപിച്ചു.\nഉന്നത ഉദ്യോഗസ്ഥരുടെ വസതികളില് വീട്ടുപണിക്കായി ക്യാമ്പ് ഫോളേവേഴ്സിനെ നിയോഗിക്കില്ലെന്നു കഴിഞ്ഞ മാര്‍ച് 21-ന് മുഖ്യമന്ത്രി അറിയിച്ചിരുന്നതായി അദ്ദേഹം ചൂണ്ടിക്കാട്ടി.\nസഭയെയും പൊതുജനങ്ങളെയും മുഖ്യമന്ത്രി വിഡ്ഢികളാക്കുകയായിരുന്നു എന്നാണ് പുറത്തുവരുന്ന വാര്‍ത്തയിലൂടെ വ്യക്തമാകുന്നതെന്ന് ചെന്നിത്തല തന്റെ ഫേസ്ബുക്ക് പോസ്റ്റിലൂടെ കുറ്റപ്പെടുത്തി.\nഅതേസമയം, എ.ഡി.ജി.പിക്കെതിരെ കൂടുതല് ആരോപണങ്ങളുമായി ക്യാമ്പ് ഫോളോവേഴ്സ് രംഗത്തെത്തി. എ.ഡി.ജി.പിയുടെ ഭാര്യയും മകളും പീഡിപ്പിച്ചെന്ന് വനിതാ ക്യാമ്പ് ഫോളോവര് ആരോപിച്ചു.\nവീട്ടു ജോലിക്കെത്താന് വൈകിയതിന് മര്‍ദ്ദിക്കാന് ശ്രമിച്ചതായും തന്നെ പട്ടിയെ കൊണ്ട് കടിപ്പിക്കാത്തതിന് എ.ഡി.ജി.പി മറ്റ് ഫോളോവേഴ്സിനെ ശകാരിച്ചെന്നും അവര് ആരോപിച്ചു.\nസുധേഷ് കുമാറിന്റെ മകള് മര്‍ദ്ദിച്ചെന്ന് ആരോപിച്ച്, എ.ഡി.ജി.പി.യുടെ ഡ്രൈവര് ഗവാസ്‌കര് പരാതി നല്‍കിയതിന് പിന്നാലെയാണ് പുതിയ ആരോപണവുമായി വനിതാ ക്യാമ്പ് ഫോളോവര് രംഗത്തെത്തിയത്.\nഅതേസമയം, എഡിജിപി സുധേഷ് കുമാറിന്‍റെ മകള് പോലീസ് ഡ്രൈവറെ മര്‍ദ്ദിച്ച സംഭവത്തില് പരിക്ക് സ്ഥിരീകരിച്ച് മെഡിക്കല് റിപ്പോര്‍ട്ട് പുറത്തു വന്നു. മര്‍ദ്ദനമേറ്റ പോലീസ് ഡ്രൈവര് ഗവാസ്‌കറുടെ കഴുത്തിലെ കശേരുക്കള്‍ക്ക് ചതവേറ്റിട്ടുണ്ടെന്ന് സ്കാനിംഗില് വ്യക്തമായി.\nPrevious article ശിക്ഷകരും രക്ഷകരുമായി മനുഷ്യർ; ഒടുവിൽ അത്യപൂർവ്വമായ കൊക്കിന് ആശ്വാസം\nNext article പിവി അന്‍വര് എംഎല്‍എയുടെ വിവാദ വാട്ടര് തീം പാര്‍ക്കിന് സമീപം മണ്ണിടിച്ചില്


ചരിത്ര നേട്ടത്തിന്റെ അവസാന ലാപ്പില് ഇടറിവീണ് ബാഴ്‌സ, ലെവാന്റെയ്‌ക്കെതിരെ ബാഴ്‌സയ്ക്ക തോല്‍വി\nവലന്‍സിയ: ലാ ലീഗാ സീസണില് 38 മത്സരങ്ങളും തോല്‍ക്കാത്ത ആദ്യ ടീമാവുക എന്ന സ്വപനവുമായെത്തിയ ബാഴ്സലോണയെ 5-4ന് പരാജയപ്പെടുത്തി ലെവാന്റെ. സൂപ്പര് താരം...\nവലന്‍സിയ: ലാ ലീഗാ സീസണില് 38 മത്സരങ്ങളും തോല്‍ക്കാത്ത ആദ്യ ടീമാവുക എന്ന സ്വപനവുമായെത്തിയ ബാഴ്സലോണയെ 5-4ന് പരാജയപ്പെടുത്തി ലെവാന്റെ. സൂപ്പര് താരം മെസ്സിക്ക് വിശ്രമം നല്‍കി എളുപ്പം വിജയിച്ച് കയറാമെന്ന ബാഴ്സ പരിശീലകന് ഏര്‍ണസ്റ്റേ വാല്‍വറേയുടെ കണക്കുകൂട്ടലുകള്‍ക്ക് നിമിഷ നേരമേ ആയുസ്സുണ്ടായിരുന്നുള്ളു.\nവലന്‍സിയ സിറ്റി സ്റ്റേഡിയത്തില് നടന്ന മത്സരത്തില് മുപ്പത് മിനിറ്റ് തികയുമ്പോളേക്കും ബാഴ്സയുടെ വലയില് രണ്ടു തവണ ലെവാന്റെ പന്തെത്തിച്ചു. പ്രതിരോധം മറന്നു കളിച്ച ബാഴ്സ അതിനുള്ള പ്രതിഫലമായി കളിയില് അടിയറവ് പറഞ്ഞു. ഹാട്രിക് നേടിയ ലെവാന്റെയുടെ ഇമ്മാനുവല് ബോട്ടെങ്ങ് ടീമിന്റെ വിജയശില്‍പ്പിയായപ്പോള് മറുഭാഗത്ത് കുട്ടീന്യോയും ഹാട്രിക് നേടി. മത്സരത്തില്9ഗോളുകളാണ് പിറന്നത്.\nഒന്‍പതാം മിനുറ്റില് ബോട്ടെങ്ങ് ആദ്യഗോള് നേടി. ജോസ് ലൂയിസ് മോറാലെസിനോപ്പമുള്ള മുന്നേറ്റത്തെ തുടര്‍ന്നായിരുന്നു ഗോള്. മുപ്പതാം മിനുറ്റില് സാസ ലൂച്ചിക്കിന്റെ മനോഹരമായ പാസ്സ് ഗോളാക്കി ബോട്ടെങ്ങ് രണ്ടാം ഗോളും നേടുന്നത് കണ്ടുനില്‍ക്കാനേ ബാഴ്സാ ഗോളി മാര്‍ക് ആന്‍്രേഡ സ്റ്റീജനു കഴിഞ്ഞുള്ളു. മുപ്പത്തിയെട്ടാം മിനുറ്റില് കുട്ടീന്യോ ഗോള് മടക്കിയെങ്കിലും രണ്ടാം പകുതിയുടെ ആദ്യ പത്തു മിനിറ്റില്3ഗോളുകള് നേടി ലെവാന്റെ ബാഴ്‌സയെ ഞെട്ടിച്ചു. ഒരു ഗോള് കൂടി നേടി ബോട്ടേങ്ങ് ഹാട്രിക് തികച്ചപ്പോള് അര്‍ഹിച്ച രണ്ട് ഗോളുകള് ബാര്‍ദി നേടി. സ്‌കോര് ലെവാന്റെ5ബാഴ്സ 1 സമയം 56 മിനുറ്റ്. റോമയ്ക്കെതിരെ ചാമ്പ്യന്‍സ് ലീഗ് ക്വാര്‍ട്ടറിലെ രണ്ടാം പാദത്തില് കണ്ട ബാഴ്സാ പ്രതിരോധേത്തെ ഓര്‍മിക്കും വിധമാണ് കളി നീങ്ങിയത്. വിരസമായി കളി മുന്നോട്ട് പോവുന്നതിനിടെയാണ് ആറ് മിനുറ്റുകള്‍ക്കിടെ കുട്ടീന്യോ രണ്ട് ഗോളുകള് നേടിയത്. സ്വന്തസിദ്ദമായ പ്രകടനം കൊണ്ട് ബാഴ്സാ നിരയില് ബ്രസീലിയന് താരം വേറിട്ടു നിന്നു. എഴുപതാം മിനുറ്റില് ബുസ്‌കറ്റ്സിനെ ബോട്ടെങ്ങ് വീഴ്ത്തിയതിന് ലഭിച്ച പെനാല്‍റ്റി സുവാരസ് ഗോളാക്കിയപ്പോള് ബാഴ്സയുടെ പ്രതീക്ഷകള് വീണ്ടും ഉയര്‍ന്നു. എന്നാല് അഞ്ചാം ഗോള് നേടാന് ബാഴ്സയ്ക്ക് സാധിച്ചില്ല. ബുസ്‌കറ്റിന്റെ പിഴവില് നിന്ന് ആറാം ഗോള് ലെവാന്റെ നേടാതെ പോയത് നിര്‍ഭാഗ്യം കൊണ്ടുമാത്രമാണ്.\n1932ല് പത്ത് ടീമുകള് കളിച്ചപ്പോള് റയല് മാഡ്രിഡ് സ്വന്തമാക്കിയ 18 കളികളിലെ തോല്‍വിയറിയാതെയുള്ള നേട്ടം തിരുത്താനിറങ്ങിയ ബാഴ്സയ്ക്ക് ഒരു ഗോള് വ്യത്യാസത്തിലാണ് ചരിത്ര നേട്ടം സ്വന്തമാക്കാനാവാതെ പോയത്. കഴിഞ്ഞ വര്‍ഷം മലാഗയോട് പരാജയപ്പെട്ടതിനു ശേഷം ആദ്യമായാണ് ബാഴ്സ ലീഗില് തോല്‍വി ഏറ്റുവാങ്ങുന്നത്.\nലീഗ് പകുതിക്കിടേ സ്ഥാനമേറ്റ പുതിയ പരിശീലകന് പാകോ ലോപസിനു കീഴിലെ പത്ത് മത്സരങ്ങളിലെ എട്ടാം ജയമാണ് ലെവാന്റെ സ്വന്തമാക്കിയത്. രണ്ടാം ഡിവിഷനിലേക്ക് തരംതാഴുമെന്ന ഘട്ടത്തില് ടീമിന്റെ ചുമതലയേറ്റ പാകോ ലെവാന്റെയെ 15ാം സ്ഥാനത്ത് എത്തിച്ചു.


ആലിയയുടെ അടുത്ത സുഹൃത്തിന് രാഹുലിന്റെ പിറന്നാളാശംസ; ഇരുവരും പ്രണയത്തിലോ? | KL Rahul’s Sweet Birthday Wish For Akansha Ranjan Kapoor\nSep 19, 2019, 06:48 PM IST\nപിന്നാലെ ആകാന്‍ഷയുടെ ഇന്‍സ്റ്റാ സ്റ്റോറിയുമെത്തി. ജീവിതത്തിലെ നമ്പര് വണ് പേഴ്‌സണെ മിസ് ചെയ്യുന്നു എന്നായിരുന്നു ഇത്.\nAkansha Ranjan Kapoor and Alia Bhatt Photo Courtesy: Instagram/ Akansha Ranjan Kapoor\nഇന്ത്യന് ക്രിക്കറ്റ് താരം കെ.എല് രാഹുല് പ്രണയത്തിലാണോ? നേരത്തെ ആതിയ ഷെട്ടിയുമായും നിധി അഗര്‍വാളുമായും ചേര്‍ത്ത് രാഹുലിന്റെ പേര് വാര്‍ത്തകളില് നിറഞ്ഞിരുന്നു. എന്നാല് ഈ വാര്‍ത്തകളെല്ലാം താരങ്ങള് തന്നെ നിഷേധിച്ചു.\nഇപ്പോള് ഒരു ബോളിവുഡ് താരവുമായി രാഹുല് പ്രണയത്തിലാണെന്നാണ് വാര്‍ത്തകള്. ആലിയ ഭട്ടിന്റെ അടുത്ത സുഹൃത്ത് കൂടിയായ ആകാൻഷ രഞ്ജന് കപൂര് ആണ് ആ പെണ്‍കുട്ടി. കഴിഞ്ഞ ദിവസം ആകാന്‍ഷയുടെ പിറന്നാള് ആയിരുന്നു.\nആകാന്‍ഷക്ക് ആശംസകള് അറിയിച്ച് രാഹുല് ഇന്‍സ്റ്റഗ്രാമില് സ്‌റ്റോറി പോസ്റ്റ് ചെയ്തതോടെ ഇരുവരും തമ്മില് പ്രണയത്തിലാണെന്നാണ് ആരാധകര് പറയുന്നത്. ബെസ്റ്റ് ഫ്രണ്ട് ഫോറെവര് എന്ന കുറിപ്പോടെ ആകാന്‍ഷക്കൊപ്പമുള്ള ചിത്രമാണ് രാഹുല് പങ്കുവെച്ചത്.\nപിന്നാലെ ആകാന്‍ഷയുടെ ഇന്‍സ്റ്റാ സ്റ്റോറിയുമെത്തി. ജീവിതത്തിലെ നമ്പര് വണ് പേഴ്‌സണെ മിസ് ചെയ്യുന്നു എന്നായിരുന്നു ഇത്. ആകാന്‍ഷയുടെ പിറന്നാള് ആഘോഷത്തിന് ആലിയയും രണ്‍ബീര് കപൂറുമെല്ലാം എത്തിയിരുന്നു. എന്നാല് രാഹുലിന് തിരക്കു മൂലം ആഘോഷത്തില് പങ്കെടുക്കാനായിരുന്നില്ല.\nContent Highlights: KL Rahul’s Sweet Birthday Wish For Akansha Ranjan Kapoor\n69 പന്തില് പുറത്താകാതെ 132 റണ്‍സ്; റെക്കോഡുകള് തിരുത്തി രാഹുലിന്റെ ഇന്നിങ്‌സ്\nസ്റ്റമ്പ് മൈക്കുള്ളത് മറന്നു; കന്നഡയില് തെറി വിളിച്ച് രാഹുല്\n'600ല് ഒന്ന്'; സ്വയം ട്രോളി ആന്‍ഡേഴ്‌സണെ അഭിനന്ദിച്ച് രാഹുല്, പിന്നാലെ ട്വീറ്റ് കളഞ്ഞു


ഗിര് വനത്തില് സിംഹങ്ങള് കൂട്ടത്തോടെ ചത്തൊടുങ്ങുന്നു – Chandrika Daily\nBy chandrika Friday September 21, 2018 13:09 pm\nഗിര് വനത്തില് സിംഹങ്ങള് കൂട്ടത്തോടെ ചത്തൊടുങ്ങുന്നു\nഗാന്ധിനഗര്: ഗിര് വനത്തില് സിംഹങ്ങള് കൂട്ടത്തോടെ ചത്തൊടുങ്ങുന്നതായി റിപ്പോര്‍ട്ട്. വനത്തില് നിന്ന് 11 സിംഹങ്ങളുടെ ജീര്‍ണിച്ച അവശിഷ്ടങ്ങള് കണ്ടെത്തി. സംഭവത്തില് ഗുജറാത്ത് സര്‍ക്കാര് അന്വേഷണത്തിന് ഉത്തരവിട്ടു. ഗിര്‍വനത്തിലെ…\nഗാന്ധിനഗര്: ഗിര് വനത്തില് സിംഹങ്ങള് കൂട്ടത്തോടെ ചത്തൊടുങ്ങുന്നതായി റിപ്പോര്‍ട്ട്. വനത്തില് നിന്ന് 11 സിംഹങ്ങളുടെ ജീര്‍ണിച്ച അവശിഷ്ടങ്ങള് കണ്ടെത്തി. സംഭവത്തില് ഗുജറാത്ത് സര്‍ക്കാര് അന്വേഷണത്തിന് ഉത്തരവിട്ടു. ഗിര്‍വനത്തിലെ ഗല്‍ഖനിയ റേഞ്ചില് നിന്ന് ഏതാനും ദിവസങ്ങള്‍ക്കിടെയാണ് ഇത്രയും സിംഹങ്ങളുടെ അവശിഷ്ടങ്ങള് കണ്ടെത്തിയത്.\nശേഖരിച്ച ആന്തരികാവയവങ്ങള് പോസ്റ്റ്‌മോര്‍ട്ടത്തിന് അയച്ചതായി വനം പരിസ്ഥിതി മന്ത്രാലയം അഡീഷണല് ചീഫ് സെക്രട്ടറി ഡോ. രാജീവ് കുമാര് ഗുപ്ത പറഞ്ഞു. ആക്രമണത്തിനിടെയാണ് എട്ട് സിംഹങ്ങള് ചത്തത്്. ബാക്കി മൂന്ന് സിംഹങ്ങളുടെ മരണകാരണം പോസ്റ്റ്‌മോര്‍ട്ടം റിപ്പോര്‍ട്ട് ലഭിച്ചാല് മാത്രമേ വ്യക്തമാവുകയുള്ളൂവെന്നും അഡീഷണല് ചീഫ് സെക്രട്ടറി പറഞ്ഞു. 2015-ലെ സെന്‍സസ് പ്രകാരം ഗിര് വനത്തില് 520 സിംഹങ്ങളുണ്ട്.\nCategories: Culture, More, News, Views Tags: geer forest, lion


'മഹാത്മാഗാന്ധിയെ കൊല്ലാന് ഗൂഢാലോചന നടത്തിയെന്നതില് പ്രതിമാത്രമാണ് സവര്‍ക്കര്. നാഥൂറാം ഗോഡ്സെയാണ് ഗാന്ധിയുടെ ഘാതകന്...''\nNagpur, First Published Oct 17, 2019, 9:32 AM IST\nമുംബൈ: മഹരാഷ്ട്രയിലെ ബിജെപി തെരഞ്ഞെടുപ്പ് പത്രികയില് സവര്‍ക്കര്‍ക്ക് ഭാരത രത്ന നല്‍കുമെന്ന് വാഗ്ദാനം നല്‍കിയതിനെതിരെ കോണ്‍ഗ്രസ് നേതാവ് മനീഷ് തിവാരി. നാഥൂറാം ഗോഡ്സെക്കാണ് രാജ്യത്തിന്‍റെ പരമോന്നത ബഹുമതി നല്‍കി പാര്‍ട്ടി ആദരിക്കേണ്ടതെന്ന് തിവാരി പരിഹസിച്ചു.\n''മഹാത്മാഗാന്ധിയെ കൊല്ലാന് ഗൂഢാലോചന നടത്തിയെന്നതില് പ്രതിമാത്രമാണ് സവര്‍ക്കര്. നാഥൂറാം ഗോഡ്സെയാണ് ഗാന്ധിയുടെ ഘാതകന്. ഈ വര്‍ഷം നമ്മള് ഗാന്ധിജിയുടെ 150ാം ജന്മദിനം ആഘോഷിക്കുകയാണ്. ഈ അവസരത്തില് സവര്‍ക്കറിനുപകരം എന്‍ഡിഎ സര്‍ക്കാര് നിര്‍ബന്ധമായും ഭാരത് രത്ന ഗോഡ്സെക്ക് നല്‍കണം'' - മനിഷ് തിവാരി പറഞ്ഞു.\nനഗ്പൂരില് മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം. ബുധനാഴ്ച കോണ്‍ഗ്രസ് നേതാവ് റാഷിദ് അല്‍വിയും ബിജെപിയുടെ തെരഞ്ഞെടുപ്പ് പത്രികയ്ക്കെതിരെ രംഗത്തെത്തിയിരുന്നു.\n''എല്ലാവര്‍ക്കും സവര്‍ക്കറുടെ ചരിത്രമറിയാം. അയാള് ഗാന്ധിയെ കൊന്ന കേസില് പ്രതിയാണ്. തെളിവുകളുടെ അഭാവത്തില് മാത്രമാണ് അയാളെ വെറുതെ വിട്ടത്. ഇന്ന് സര്‍ക്കാര് പറയുന്നു സവര്‍ക്കര്‍ക്ക് ഭാരത രത്ന നല്‍കുമെന്ന്.അടുത്തത് ഗോഡ്സെക്ക് ആയിരിക്കുമോ എന്ന് എനിക്ക് ഭയമുണ്ട്. '' - റാഷിദ് അല്‍വി പറഞ്ഞു.\nസാമൂഹ്യപരിഷ്കര്‍ത്താക്കളായ ജ്യോതിറാവു ഫൂലെ, സാവിത്രി ഫൂലെ എന്നിവര്‍കര്‍ക്കൊപ്പാണ് സവര്‍ക്കറെയും ഉള്‍പ്പെടുത്തുമെന്ന് പത്രികയില് വ്യക്തമാക്കുന്നത്. സവര്‍ക്കറായിരുന്നു അന്ന് ഇന്ത്യയുടെ പ്രധാനമന്ത്രിയെങ്കില് പാക്കിസ്ഥാന് ഉണ്ടാകുമായിരുന്നില്ലെന്ന് നേരത്തേ ശിവസേന തലവന് ഉദ്ദവ് താക്കറെ പറഞ്ഞിരുന്നു. ഒപ്പം സവര്‍ക്കര്‍ക്ക് ഭാരത രത്ന നല്‍കണമെന്നും അദ്ദേഹം ആവശ്യപ്പെട്ടിരുന്നു.\nLast Updated Oct 17, 2019, 9:32 AM IST


ഇന്നേവരെ പുരുഷന്മാർ മാത്രം ചെയ്തു പോന്നിരുന്ന ആചാരപരമായ ജോലിയ്ക്ക് ചരിത്രത്തിൽ ആദ്യമായി ഒരു സ്ത്രീ നിയമിതയായി. – YERDU.COM\nസുഹാഞ്ജന എന്ന 28 കാരി .\nഅവർ ജോലിയിൽ പ്രവേശിക്കുകയും ചെയ്തു .\nആർത്തവമുള്ള സ്ത്രീ ഈ ജോലി ഏറ്റെടുത്തതിൻ്റെ പേരിൽ അവിടെ ആരും സുഹാഞ്ജനയുടെ തലയിൽ തേങ്ങയടിച്ചില്ല .\nനിയമനം നൽകിയ മുഖ്യമന്ത്രി M K സ്റ്റാലിനെ കൂ.മോൻ എന്ന് ഒരു കുലസ്ത്രീയും വിളിച്ചില്ല .\nകുലസ്ത്രീകൾ ആരും അവിടെ തെരുവിലിറങ്ങിയില്ല .\nസുവർണ്ണാവസരമാണ് . മുതലാക്കിക്കളയാം എന്ന് ആരും ചിന്തിച്ചില്ല .\nസ്റ്റാലിനെയോ കരുണാനിധിയെയോ ആരും തന്തയ്ക്ക് വിളിച്ചില്ല .\nഅവരുടെ പൂർവ്വികർ ചെയ്ത കുലത്തൊഴിലിനെ അധിക്ഷേപിച്ചില്ല .\nഅവിടെ ഒരു പത്രത്തിലും ഇതിൻ്റെ പേരിൽ മുഖ്യമന്ത്രിയെ അധിക്ഷേപിച്ചുകൊണ്ട് ഒരു കാർട്ടൂണും വന്നില്ല.\nഒരു പത്രവും എഡിറ്റോറിയലിൽ അവിടത്തെ മുഖ്യമന്ത്രിയെ ഇതിൻ്റെപേരിൽ അധിക്ഷേപിച്ചെഴുതിയില്ല.\n(എഴുതിയെങ്കിൽ വിവരം അറിഞ്ഞേനെ)\nഇതോടെ നാട് മുടിയും എന്ന് ആരും പറഞ്ഞു നടന്നില്ല.\nഒരു സംസ്ഥാന സർക്കാർ എടുത്ത തീരുമാനം അവിടെ നടപ്പായി.\nഈ നിയമന വിഷയം ഒരു കോടതി വിധിപോലും അല്ല എന്നോർക്കുക .\nആഗസ്റ്റ് 14ന് നടന്ന ചടങ്ങിലാണ് മുഖ്യമന്ത്രി സ്റ്റാലിന് ബ്രാഹ്‌മണരല്ലാത്ത പൂജാരിമാര്‍ക്കൊപ്പം സുഹാഞ്ജനയ്ക്കും നിയമന ഉത്തരവ് കൈമാറിയത് .\n”ഓതുവര്” ആകാനായി സര്‍ക്കാരിന്റെ പ്രത്യേക പരിശീലനം ലഭിച്ചയാളാണ് സുഹാഞ്ജന .\nഇതോടെ, സംസ്ഥാനത്തെ ഏക വനിതാ ഓതുവരായി സുഹാഞ്ജന മാറി .\nക്ഷേത്രങ്ങളില് പുരോഹിതരായി ജാതി ലിംഗഭേദമന്യേ നിയമനം നല്‍കുമെന്ന\nDMK സര്‍ക്കാരിന്റെ പ്രഖ്യാപനം കൂടിയാണ് നടപ്പാകുന്നത് .\nജാതിമതിലുകൾ വരെയുള്ള ഒരു\nനാട്ടിലാണ് ഇത് നടപ്പായതെന്ന് കൂടി പ്രത്യേകം ഓർക്കുക…\n1,082 കാഴ്ച ; പുതിയ ആലേഖനങ്ങൾ അറിയിക്കുന്നതിന് താഴെയുള്ള ബെൽ അടയാളം അമർത്തുക\n34,405 കാഴ്ച ; പുതിയ ആലേഖനങ്ങൾ അറിയിക്കുന്നതിന് താഴെയുള്ള ബെൽ അടയാളം അമർത്തുക\n137 കാഴ്ച ; പുതിയ ആലേഖനങ്ങൾ അറിയിക്കുന്നതിന് താഴെയുള്ള ബെൽ അടയാളം അമർത്തുക


Malayala Manorama- Gold smuggling- investigation | കേരളത്തിലേക്ക് സ്വർണം ഒഴുകുന്ന വഴികൾ തിരഞ്ഞ് മലയാള മനോരമയുടെ അന്വേഷണ പരമ്പര; കള്ളക്കടത്തു മുതൽ വാങ്ങിയവരെ കുറിച്ച് മിണ്ടാട്ടമില്ല; നൗഷാദിന്റെ സംഘവും കൊച്ചിയിൽ എത്തിച്ച 550 കോടിയുടെ സ്വർണം പോയ വഴികൾ തിരയാതെ മാദ്ധ്യമങ്ങളും അന്വേഷണ സംഘവും - MarunadanMalayali.com\nകേരളത്തിലേക്ക് സ്വർണം ഒഴുകുന്ന വഴികൾ തിരഞ്ഞ് മലയാള മനോരമയുടെ അന്വേഷണ പരമ്പര; കള്ളക്കടത്തു മുതൽ വാങ്ങിയവരെ കുറിച്ച് മിണ്ടാട്ടമില്ല; നൗഷാദിന്റെ സംഘവും കൊച്ചിയിൽ എത്തിച്ച 550 കോടിയുടെ സ്വർണം പോയ വഴികൾ തിരയാതെ മാദ്ധ്യമങ്ങളും അന്വേഷണ സംഘവും\nJuly 21, 2015 | 02:35 PM IST | Permalink\nകൊച്ചി: ഗൾഫ് നാടുകളിൽ നിന്നും കേരളത്തിലേക്ക് സ്വർണം ഒഴുകി തുടങ്ങിയത് ഇന്നോ ഇന്നലെയോ തുടങ്ങിയതല്ല. ഇടയ്ക്കിടെ വിമാനത്താവളത്തിൽ നിന്നും കള്ളക്കടത്ത് സ്വർണം പിടികൂടുമ്പോൾ മാത്രമേ ഇത് വാർത്തയാകുന്നുള്ളൂ എന്നുമാത്രം. ഈ സമയങ്ങളിൽ കേരളത്തിലെ മാദ്ധ്യമങ്ങളിൽ വിശദമായ റിപ്പോർട്ടുകൾ വരികയും ചെയ്യും. പത്രങ്ങളിൽ അന്വേഷണം പരമ്പരകൾ വരുമെങ്കിലും കൃത്യമായ ദിശയിൽ അന്വേഷണം നടക്കാറുണ്ടോ എന്ന് ചോദിച്ചാൽ ഇല്ലെന്ന് പറയേണ്ടി വരും. കേരളത്തിലെ മാദ്ധ്യമങ്ങളുടെ പരസ്യദാതാക്കളായ ജൂവലറി പ്രമുഖന്മാരും ഇത്തരം കള്ളക്കടത്തുകാരാകുന്നതുകൊണ്ടാണ് മാദ്ധ്യമ അന്വേഷണങ്ങളും എങ്ങുമെത്താത്തത്. ഇത്തവണ നെടുമ്പാശ്ശേരി വഴിയുള്ള സ്വർണ്ണക്കടത്തു വാർത്തക്കടത്തു വാർത്തകൾ പുറത്തുവരവേ മനോരമ പത്രവും സ്വർണ്ണമൊഴുകുന്ന വഴികൾ തിരഞ്ഞ് അന്വേഷണ പരമ്പര തുടങ്ങി.\nഗൾഫിൽ നിന്ന് കേരളത്തിലേക്ക് സ്വർണ കള്ളക്കടത്തിന്റെ വഴികൾ അന്വേഷിച്ചാണ് പത്രത്തിലെ ലേഖന പരമ്പര. ഗൾഫിൽ നിന്ന് കേരളത്തിലെ വിമാനതാവളങ്ങളിലേക്ക് എത്തിയ സ്വർണ കള്ളകടത്തിനെ കുറിച്ചാണ് പരമ്പര. കള്ളക്കടത്തിന്റെ സുവർണകാലം എന്ന് പേരിട്ടാണ് മനോരമയുടെ അന്വേഷണം പരമ്പര പുരോഗമിക്കുന്നത്. മനോരമ ഉൾപ്പടെയുള്ള മിക്ക മാദ്ധ്യമങ്ങൾക്കും അത്രയേ അന്വേഷിക്കാനാവൂ. സ്വർണം വന്ന വഴികൾ അന്വേഷിക്കുന്നത് പോലെ പ്രധാനമാണ് അതു പോയ വഴികൾ കണ്ടെത്തുന്നതും. എന്നാൽ, ഇത്തരം അന്വേഷണങ്ങളൊന്നും എവിടെയും നടക്കാറില്ലെന്നതാണ് വാസ്തവം.\nജഡ്ജിമാരെയും വിലക്കെടുക്കാൻ തയ്യാറായി മൂവാറ്റുപുഴ സ്വർണ്ണക്കടത്ത് കേസിലെ പ്രതികൾ; കോഫോപ്പോസ ഒഴിവാക്കാൻ 25 ലക്ഷവും വിധി അനുകൂലമായാൽ കോടികളും വാഗ്ദാനം ചെയ്‌തെന്ന് ഹൈക്കോടതി ജഡ്ജി; കൈക്കൂലി വാഗ്ദാനം ലഭിച്ചതിനാൽ കേസിൽ നിന്നും പിന്മാറുന്നുവെന്ന് ജസ്റ്റിസ് കെ ടി ശങ്കരൻ\nഹെയർബാന്റ് ക്ലിപ്പുകൾ മെർക്കുറി ഉപയോഗിച്ച് അലുമീനിയം തകിട് പോലെയാക്കും; കുട്ടികളുടെ അരയിൽ ചുറ്റുന്ന ഡൈപ്പറിനുള്ളിലും മഞ്ഞത്തിളക്കം; സ്വർണ്ണക്കടത്തിന് മാഫിയകൾക്ക് അത്യാധുനിക രീതികൾ; കഴിഞ്ഞ ദിവസം പിടിച്ചത് 60 ലക്ഷത്തിന്റെ സ്വർണ്ണക്കടത്ത്; പഞ്ചാബികളുടെ കുബുദ്ധിയിൽ ഞെട്ടി കസ്റ്റംസ്; നെടുമ്പാശ്ശേരിയിൽ ഇനി കർശന നിരീക്ഷണം; സ്വർണ്ണക്കടത്ത് ജി എസ് ടിയെ മറികടക്കാനോ?\n15 ആഡംബര വില്ലകൾ, 32 അപ്പാർട്‌മെന്റുകൾ, 12 ആഡംബര കാറുകൾ, ഏക്കറുകൾ കണക്കിനു ഭൂമി; വിഐപികളുമായി നിരന്തര സന്ദർശനം: മൂവാറ്റുപുഴയിൽ നൗഷാദ് വന്നത് നാട്ടുരാജാവിനെ പോലെ; നിരവധി ട്രസ്റ്റുകളെ കുറിച്ചും അന്വേഷണം\nആയിരം രൂപയിൽ താഴെയുള്ള മൊബൈൽ മോഷണം പോയാൽ പോലും അത് അറിയാതെ വാങ്ങിയവനെ പോലും പൊലീസ് പൊക്കും. മോഷ്ടിക്കുന്നത് പോലെ കുറ്റകരമാണ് മോഷ്ടിച്ച മുതൽ വാങ്ങി ഉപയോഗിക്കുന്നതും. ഐപിസി 378 പ്രകാരം അത് കുറ്റകരമാണ്. എന്നാൽ കേരളത്തിലേക്ക് കള്ളകടത്തായി ഒഴുകിയെത്തി കൊണ്ടിരിക്കുന്ന സ്വർണങ്ങൾ വാങ്ങുന്നത് ആരാണെന്ന് വലിയ അന്വേഷണം കൂടാതെ തന്നെ കണ്ടെത്താനാവും. 2013 മുതൽ കേരളത്തിലെ വിമാനതാവളങ്ങളിൽ നിന്ന് 657.41 കിലോ സ്വർണമാണ് കള്ള കടത്തായി പിടികൂടിയത്. ഇതിന് 185.03 രൂപ വില കണക്കാക്കുന്നു. എന്നാൽ പിടികൂടാതെ ഒഴുകിയെത്തിയത് ആയിരകണക്കിന് കോടി രൂപയുടെ സ്വർണമാണ്.\nനെടുമ്പാശ്ശേരി വഴി മൂവാറ്റുപുഴ സ്വദേശി നൗഷാദിന്റെ സംഘം മാത്രം 2300 കിലോയിലധികം സ്വർണം അതായത് 550 കോടി രൂപയുടെ സ്വർണമാണ് കടത്തിയിട്ടുള്ളത്. ഇത് നൗഷാദിന്റെ സംഘം ഒന്നര വർഷത്തിനിടെ നെടുമ്പാശ്ശേരിയിലൂടെ കടത്തിയതിന്റെ ഏകദേശ അനുമാനം മാത്രമാണ്. കേരളത്തിലെ മറ്റ് വിമാനത്താവളങ്ങൾ വഴി കുറച്ച് വർഷം മുമ്പ് ഇയാൾ ഇതുപോലെ സ്വർണകടത്ത് നടത്തിയതായി അനുമാനിച്ചാൽ മനോരമ പറയുന്നത് പോലെ അത് കേരളത്തിന്റെ പദ്ധതി വിഹിതത്തിന്റെ പകുതി വരും. അങ്ങിനെ കടത്തിയിട്ടുണ്ടെന്നതാണ് വാസ്തവം. ഇത് ഒരു നൗഷാദിന്റെ കഥ. ഇങ്ങിനെ എത്രയെത്ര നൗഷാദുമാരാണ് വിവിധ മാർഗങ്ങളിലൂടെ കേരളത്തിലേക്ക് കോടികളുടെ സ്വർണം കടത്തുന്നത്.\nഇങ്ങിനെ നാട്ടിലേക്ക് കടന്ന സ്വർണം പലയിടങ്ങളിൽ ആഭരണങ്ങളായി വിൽക്കപെടുന്നുണ്ട്. മലയാളികൾ വാങ്ങി അണിയുന്നുമുണ്ട്. കോടികൾ വിലമതിക്കുന്ന സ്വർണം വാങ്ങി ഉപയോഗിക്കാൻ കഴിയുന്ന സാമ്പത്തിക സ്രോതസ് ഏതെന്ന് കണ്ടു പിടിക്കാൻ സിബിഐ അന്വേഷണം ഒന്നും വേണ്ടി വരില്ല. പത്രങ്ങളിലും ചാനലുകളിലും കോടികൾ പരസ്യം നൽകുന്ന വൻകിട ജൂവലറികളിലേക്കാണ് ഈ കള്ളകടത്ത് സ്വർണം എത്തുന്നത്. അന്വേഷണ പരമ്പര സ്വർണം ചെന്നെത്തുന്ന വഴികളിലേക്ക് കൂടി കടന്നുചെല്ലാൻ സാധ്യതയില്ലെന്ന് പറയുന്നതും അതുകൊണ്ടാണ്. ധീരരായ പത്രപ്രവർത്തകരും പരസ്യവിഭാഗത്തിന് മുമ്പിൽ മുട്ടുമടക്കി നിൽക്കുന്ന കാലമാണിത്.\nഅതുകൊണ്ട് തന്നെയാണ് ബോബി ചെമ്മണ്ണൂർ ജൂവലറിയിൽ ആത്മഹത്യ ചെയ്ത ഇസ്മയിലിന് വേണ്ടി ഒരക്ഷരം മിണ്ടാൻ പത്രങ്ങൾക്ക് കഴിയാതെ പോയത്. ബോബി ചെമ്മണൂർ നടത്തിയ രണ്ടായിരം കോടി രൂപയുടെ തട്ടിപ്പ് പ്രതിപക്ഷ നേതാവ് പത്രസമ്മേളനം നടത്തി പറഞ്ഞിട്ട് പോലും ഒരു വരി വാർത്ത നൽകാൻ മാദ്ധ്യമങ്ങൾക്ക് കഴിയാതെ പോയത്. ഇതുപോലെയുള്ള മാദ്ധ്യമ ധർമം നിലനിൽക്കുന്ന സമയത്ത് കേരളത്തിലേക്ക് ഒഴുകിയെത്തുന്ന കോടികളുടെ സ്വർണം എവിടെ പോകുന്നുവെന്ന് ആരാണ് കണ്ടെത്തുക എന്ന് ചിന്തിക്കേണ്ടതാണ്.\nകേരളത്തിലേക്ക് കള്ളകടത്തായി എത്തി വിൽക്കപ്പെട്ട സ്വർണം ആരാണ് വാങ്ങിയത്, അവർ അതെന്തു ചെയ്തു എന്ന് കൂടി അന്വേഷിച്ച് കണ്ടെത്താനുള്ള ആർജവം പൊലീസിനുമുണ്ടാകണം. അര പവൻ മാല മോഷ്ടിച്ച് പിടിയിലായ കള്ളൻ അത് വിറ്റ ജൂവലറിയിൽ പൊലീസ് അത് കണ്ടെടുക്കുന്ന ശൂരത ഇക്കാര്യത്തിലുമുണ്ടാവുമെന്ന് വിചാരിക്കുക വയ്യ. സ്വർണങ്ങൾ ജൂവലറിക്കാർ മൊത്തമായി ഹോൾസെയിൽ വിൽപ്പനക്കാരിൽ നിന്നാണ് വാങ്ങുകയാണ് പതിവ്. (എല്ലാവരുമല്ല, ചിലർ) ഇങ്ങിനെയുള്ള ഹോൾസെയിൽ വിൽപ്പനക്കാർ കൂടുതൽ ഉള്ളത് ത്യശ്ശൂരിലാണ്.\nകൊച്ചിയും കോഴിക്കോടും പുറകിലല്ല. ഇവർക്ക് സ്വർണം വരുന്ന വഴികൾ ഏതാണെന്ന് അന്വേഷിച്ച് ആരും പോയിട്ടില്ല. സ്വർണ കള്ളകടത്തിന്റെ വഴികൾ അന്വേഷിച്ച് പുറപ്പെട്ട് മനോരമ കള്ളകടത്തുകാരന്റെ സ്വന്തം കഥ പറയുന്നിടത്താണ് എത്തി നിൽക്കുന്നത്. മീൻ ചൂണ്ടയിലെ ഇരയെ പറ്റി പറയുന്നവർ ചൂണ്ട പിടിച്ച കൈകൾ കണ്ടതായി പോലും പറയാൻ ധൈര്യപ്പെടില്ല. ചൂണ്ടയും ഇരയും മാറിയാലും അത് പിടിക്കുന്ന കൈകൾ ഉള്ളിടത്തോളം കാലം മിന്നുന്നത് പൊന്നാണ്, കള്ളപണമാണ് എന്ന് പറഞ്ഞ് കൊണ്ടിരിക്കാനേ ആകൂ.


വജ്ദയുടെ -'സൌദി-' സൈക്കിള്\nവജ്ദയുടെ \_'സൌദി\_' സൈക്കിള്\nസൈക്കിളും കുട്ടികളും തമ്മില് രസകരമായ ഒരു ബന്ധമാണുള്ളത്. നിഷ്ക്കളങ്കതയും പര്യവേക്ഷണവും മുന്നോട്ടുള്ള സ്വതന്ത്രമായ ചലനവും ഒക്കെ കൂടിച്ചെര്‍ന്ന ഒരു ബന്ധമാണത്. ഇതിനു മുന്‍പും ഇത് സിനിമയുടെ വിഷയമായിട്ടുണ്ട്: Di Sicaയുടെ “Bycycle Thieves ” മുതല് സ്പീല്‍ബര്‍ഗ്ഗിന്‍റെ "E.T" വരെ, Dardenne സഹോദരങ്ങള് മുതല് കിഡ് വിത്ത് എ ബൈക്ക് വരെ.\nഎന്നാല് പൂര്‍ണ്ണമായും സൗദി അറേബ്യയില് നിര്‍മ്മിക്കപ്പെട്ട ആദ്യചിത്രമെന്ന നിലയിലും അവിടെ നിന്നുള്ള ഒരു സ്ത്രീ സംവിധായകയുടെ ആദ്യ ചിത്രമെന്ന നിലയിലുംോ ശ്രദ്ധേയമാണ് “Wadjda”- . ഒരു കൊച്ചുപെണ്‍കുട്ടി സ്വന്തമായി ഒരു സൈക്കിള് വാങ്ങാനായി പണം സമ്പാദിക്കുന്നതിന്റെ കഥയാണിത്. ഒപ്പം സ്ത്രീകളുടെ സ്വാതന്ത്ര്യം തീവ്രമായി വിലക്കിയിരിക്കുന്ന ഒരിടത്തില് പെണ്ണായി വളരുന്നതിന്റെയും കഥയാണ് വജ്ദ. വളരെ മികച്ച ഒരു ആദ്യചിത്രം.\nപത്തുവയസുകാരി വജ്ദ ഒരു ആണ്‍കുട്ടിയെപ്പോലെയാണ്. റിയാദിലെ ഇടത്തരം താമസസ്ഥലത്താണ് അവള് മാതാപിതാക്കളോടൊപ്പം താമസിക്കുന്നത്. അവളുടെ അമ്മ ഇസ്ലാമികമൂല്യങ്ങളില് വിശ്വസിക്കുന്ന ഒരു സ്ത്രീയാണ്. ഭര്‍ത്താവിനോടുള്ള പേടിയിലാണ് അവരുടെ മുഴുവന് ജീവിതവും. ഒരു എണ്ണക്കമ്പനി തൊഴിലാളിയായ ഭര്‍ത്താവ് ദീര്‍ഘകാലം വീട്ടില് നിന്ന് അകന്ന് നില്‍ക്കാറുണ്ട്. അവര്‍ക്ക് നല്‍കാന് കഴിയാത്ത മകന് വേണ്ടി രണ്ടാം ഭാര്യയെ സ്വീകരിക്കാന് അയാള് തയ്യാറാണ്. വജ്ദയുടെ സ്കൂള് പെണ്‍കുട്ടികള്‍ക്കായുള്ള ഒരു മതപഠനശാലയാണ്. സ്കൂള് ഹെഡ്മിസ്ട്രസ് എപ്പോഴും കുരുത്തക്കേടുകള് നോക്കിനടക്കുകയുമാണ്.\nഒരു കാറിനുമുകളില് കെട്ടിവെച്ചിരിക്കുന്ന മനോഹരമായ ഒരു പച്ച സൈക്കിള് കണ്ടതോടെ വജ്ദക്ക് സ്വന്തമായി ഒരു സൈക്കിള് വേണമെന്നായി. സംസ്കാരം അതിനനുവദിക്കില്ല എന്നൊക്കെ ഉണ്ടായിരുന്നെങ്കിലും അവള് അത് ആഗ്രഹിച്ചു. (സൈക്കിള് ഓടിച്ചാല് നിനക്കൊരിക്കലും കുട്ടികളുണ്ടാകില്ല- അവളുടെ അമ്മ പേടിപ്പിക്കാന് ശ്രമിച്ചു.) അവളോട് പ്രേമമുള്ള ഒരു അയല്‍വാസി പയ്യനോട് രഹസ്യമായി അവളെ സൈക്കിള് പഠിപ്പിക്കാന് അവള് ചട്ടം കെട്ടി. സൈക്കിള് വാങ്ങാനുള്ള പണം സമ്പാദിക്കാനായി അവള് സ്കൂളില് പല തിരിമറികളും നടത്തി.\nഖുറാന് പഠനത്തിലൊന്നും വലിയ താല്പ്പര്യമില്ലായിരുന്ന വജ്ദ സ്കൂളിലെ ഖുറാന് വായനാമത്സരത്തിന് സമ്മാനത്തുകയുണ്ടെന്നു കേട്ടതോടെ വലിയ ഉല്സാഹത്തിലായി. നിരോധിക്കപ്പെട്ട അമേരിക്കന് പോപ്പ് സംഗീതം കേള്‍ക്കാനായിരുന്നു അവള്‍ക്ക് ഇഷ്ടം. എന്നാല് സൈക്കിള് കിട്ടുമെന്ന് തോന്നിയപ്പോള് വജ്ദ വല്ലാത്തൊരു ആവേശത്തോടെ ഖുറാന് വായിക്കാന് തുടങ്ങി. അവളുടെ അമ്മയെയും ഹെഡ്മിസ്ട്രസിനെയും ഇത് കുറച്ചൊന്നുമല്ല സന്തോഷിപ്പിച്ചത്.\nവജ്ദയുടെ ശ്രമങ്ങള് അങ്ങനെ പുരോഗമിക്കുന്നു. വളരെ ചെറിയ കാര്യങ്ങളിലൂടെയാണ് കഥ ചുരുള് നിവരുന്നത്. രണ്ടുസ്കൂള് കുട്ടികള് തമ്മിലുള്ള നോട്ടമോ വിലക്കപ്പെട്ട സ്വാതന്ത്ര്യം അല്‍പ്പനേരം ഒന്ന് ആസ്വദിക്കുന്നതോ ഒക്കെ കഥാഗതിയെ ബാധിച്ചേക്കാം. വളരെ ലളിതമായ കഥ എന്ന് ഒറ്റ നോട്ടത്തില് തോന്നുമെങ്കിലും ഓരോ സീനിലും സാമൂഹ്യവിമര്‍ശനമുണ്ട്.\nവലിയ വിപ്ലവങ്ങള് കഥയിലില്ലെങ്കിലും അല് മന്‍സൂറിന്റെ സന്ദേശം പുരോഗമനപരമാണ്. ഇതൊരു ഫെമിനിസ്റ്റ് മാനിഫെസ്റോ അല്ല. പുരുഷകേന്ദ്രീകൃത സമൂഹത്തിന്റെ ഒരു യഥാര്‍ത്ഥ ആവിഷ്ക്കാരമാണ്. അല് മന്‍സൂര് പലപ്പോഴും ഒരു വാകി ടോക്കിയുമായി വാനിനുള്ളില് ഇരുന്നാണ് സംവിധാനം ചെയ്തത്. പരസ്യമായി പുരുഷന്മാര്‍ക്ക് നിര്‍ദേശങ്ങള് കൊടുക്കുന്ന ഒരു സ്ത്രീ വല്ലാത്ത കാഴ്ചയായേനെ. സൗദി ഗവണ്മെന്റിന്റെ അനുമതിയോടെയാണ് അവര് ചിത്രം നിര്‍മ്മിച്ചത്. (1980കള് മുതല് ഈ രാജ്യത്ത് സിനിമാ തിയെറ്ററുകള്‍ക്ക് വിലക്കാണ്).\nസിനിമയില് അങ്ങനെ വലിയ പുതുമകള് ഒന്നും ഉണ്ടായേക്കില്ല. അവസാനസീനില് നായിക തന്റെ സൈക്കിള് പൊടിപറക്കുന്ന റിയാദ് വഴികളിലൂടെ ചവിട്ടുന്നതും അവളുടെ മുടിയിഴകളില് കാറ്റ് പിടിക്കുന്നതും കാണുമ്പോള് ആരുടേയും ഹൃദയം നിറയും.


പാക്കിസ്താന്റെ അനുമതിയോടെയും അറിവോടെയുമാണ് ഭീകരര് മുംബൈയിലേക്ക് നുഴഞ്ഞു കയറി ആക്രമണം നടത്തിയതെന്ന നവാസ് ഷെരീഫിന്റെ നിര്‍ണ്ണായക വെളിപ്പെടുത്തല് പാക്കിസ്താനെ പ്രതിരോധത്തിലാക്കി. മുംബൈ ഭീകരാക്രമണം നടന്നത് പാക്കിസ്ഥാന്റെ അറിവോടെയായിരുന്നെന്നുവെന്ന് തുറന്നു സമ്മതിച്ചിരിക്കുകയാണ് പാക് മുന് പ്രധാനമന്ത്രി നവാസ് ഷരീഫ്. പാക്ക് മാധ്യമമായ ‘ഡോണി’നു നല്‍കിയ അഭിമുഖത്തിലാണു നവാസ് ഷരീഫിന്റെ ഞെട്ടിക്കുന്ന വെളിപ്പെടുത്തല്. ഇന്ത്യ-പാക് നയതന്ത്ര ബന്ധം കൂടുതല് വഷളാക്കുന്നതാണ് പാക്കിസ്ഥാന് മുന് പ്രധാനമന്ത്രിയുടെ തുറന്നുപറച്ചില്. പാനമ രേഖകളില് പേരു വന്നതിനെ തുടര്‍ന്നു പ്രതിക്കൂട്ടിലായ നവാസ് ഷരീഫിനെ ഇക്കഴിഞ്ഞ ഫെബ്രുവരിയില് പാക് സുപ്രീംകോടതി പ്രധാനമന്ത്രി സ്ഥാനത്തുനിന്ന് പുറത്താക്കിയിരുന്നു.\nപാക്കിസ്ഥാനില് ഭീകരസംഘടനകള് ഇപ്പോഴും സജീവമാണെന്നും നവാസ് ഷരീഫ് അഭിമുഖത്തില് വ്യക്തമാക്കി. ‘നോണ് സ്‌റ്റേറ്റ് ആക്ടേഴ്‌സ്’ എന്നുവിളിക്കാവുന്ന ഇവര് അതിര്‍ത്തി കടന്ന് മുംബൈയിലെത്തി 150 പേരെ കൊലപ്പെടുത്താന് പാക്കിസ്ഥാന് അനുവദിക്കുമോയെന്നും ഷരീഫ് ചോദിച്ചു. പാക്കിസ്ഥാനില് ഭീകരസംഘടനകള് സജീവമാണെന്നു ഷരീഫ് പരസ്യമായി തുറന്നു സമ്മതിക്കുന്നത് ഇതാദ്യമാണ്. അതിര്‍ത്തി കടന്ന് ഇന്ത്യയിലെത്തി ആക്രമണം നടത്താനും ഇന്ത്യന് പൗരന്മാരുടെ ജീവനെടുക്കാനും അനുവദിച്ച നയപരമായ തീരുമാനത്തെ പരസ്യമായി ചോദ്യം ചെയ്യുന്നതും ഇതാദ്യമാണ്.\nഇക്കാര്യത്തില് വിശദീകരണം വേണമെന്ന് പറഞ്ഞ ഷരീഫ്, അങ്ങനെ അനുവദിച്ചിട്ടുണ്ടെങ്കില് അവരെ വിചാരണ ചെയ്യണമെന്നും ആവശ്യപ്പെട്ടു. എന്തുകൊണ്ടാണ് ഇവരുടെ വിചാരണ ഇങ്ങനെ അനന്തമായി നീളുന്നത് ? ദയവു ചെയ്തു വിശദീകരിക്കൂ, ഷരീഫ് ആവശ്യപ്പെട്ടു.\nറാവല്‍പിണ്ടിയിലെ ഭീകരവിരുദ്ധ കോടതിയില് നടക്കുന്ന മുംബൈ ഭീകരാക്രമണക്കേസിന്റെ വിചാരണ ഏതാണ്ടു നിലച്ച മട്ടാണ്. ഇതിനെതിരെ ഇന്ത്യ കടുത്ത വിമര്‍ശനമുന്നയിച്ചു വരുന്നതിനിടെയാണ് സമാന നിലപാടുമായി നവാസ് ഷരീഫിന്റെ രംഗപ്രവേശം. ഭീകരര് ഉള്‍പ്പെടെയുള്ള ദേശവിരുദ്ധ ശക്തികള്‍ക്കായി സ്വന്തം അതിര്‍ത്തികള് തുറന്നുകൊടുക്കുന്നതിനെയും ഷരീഫ് വിമര്‍ശിച്ചു. റഷ്യന് പ്രസിഡന്റ് വ്‌ളാദിമിര് പുടിന്, ചൈനീസ് പ്രസിഡന്റ് ഷി ചിന്‍പിങ് തുടങ്ങിയവര് പോലും ഇതിനെതിരെ നിലപാടെടുത്തിട്ടുള്ളവരാണെന്ന് ഷരീഫ് ചൂണ്ടിക്കാട്ടി.\nലോകരാഷ്ട്രങ്ങള്‍ക്കിടയില് പാക്കിസ്ഥാന് അനുഭവിക്കുന്ന ഒറ്റപ്പെടല്, സ്വയം വരുത്തിവച്ചതാണെന്നും ഷരീഫ് പറഞ്ഞു. ഒട്ടേറെ ജീവനുകള് ബലി നല്‍കിയിട്ടും അതിര്‍ത്തി വിഷയത്തില് നമ്മുടെ വാദങ്ങള്‍ക്ക് ആരും ചെവി നല്‍കുന്നില്ല. അഫ്ഗാനിസ്ഥാന്റെ ഭാഗം കേള്‍ക്കാന് പോലും ആളുകളുണ്ട്. എന്നാല്, നമ്മെ ആരും കേള്‍ക്കുന്നില്ല. ഇക്കാര്യത്തില് ആത്മപരിശോധന ആവശ്യമാണെന്നും ഷരീഫ് പറഞ്ഞു.\nനേരത്തേ, ഭീകരര്‍ക്ക് പാക്കിസ്ഥാന് സുരക്ഷയൊരുക്കുന്നവെന്നും യുഎസിനെ കള്ളം പറഞ്ഞു ചതിച്ചുവെന്നും പ്രസിഡന്റ് ഡോണള്‍ഡ് ട്രംപ് ആരോപിച്ചിരുന്നു. ഇതിന്റെ പേരില് പതിറ്റാണ്ടുകളായി പാക്കിസ്ഥാന് നല്‍കിവന്നിരുന്ന ധനസഹായം റദ്ദാക്കുകയും ചെയ്തിരുന്നു.\nപാകിസ്താനെതിരെ യാതൊരു വിട്ടുവീഴ്ചയ്ക്കും തയ്യാറല്ലെന്ന് ട്രം‌പ്; ഭീകരരെ തുരത്താന് ‘പുതിയ വഴി’യില് നീങ്ങാനൊരുങ്ങുന്നു


കോമണ്‍വെല്‍ത്ത്; ഐഒഎ പാലംവലിച്ചു; വെയ്റ്റ്‌ലിഫ്റ്റിംഗ് താരങ്ങളും പരിശീലകരും രോഷത്തില് | 2018 Commonwealth Games: Weightlifting officials fume over lack of physiotherapist - Malayalam MyKhel\n» കോമണ്‍വെല്‍ത്ത്; ഐഒഎ പാലംവലിച്ചു; വെയ്റ്റ്‌ലിഫ്റ്റിംഗ് താരങ്ങളും പരിശീലകരും രോഷത്തില്\nകോമണ്‍വെല്‍ത്ത്; ഐഒഎ പാലംവലിച്ചു; വെയ്റ്റ്‌ലിഫ്റ്റിംഗ് താരങ്ങളും പരിശീലകരും രോഷത്തില്\nUpdated: Friday, April 6, 2018, 8:39 [IST]\nഗോള്‍ഡ് കോസ്റ്റ്: കോമണ്‍വെല്‍ത്ത് ഗെയിംസില് ഇന്ത്യയുടെ മെഡല് അക്കൗണ്ട് തുറന്നത് വെയ്റ്റ്‌ലിഫ്റ്റിംഗ് താരങ്ങളാണ്. എന്നാല് വെയ്റ്റ്‌ലിഫ്റ്റിംഗ് അധികൃതരും, പരിശീലകരും ഇപ്പോള് പൂര്‍ണ്ണമായി സന്തോഷിക്കാന് കഴിയാത്ത അവസ്ഥയിലാണ്. സുപ്രധാനമായ ഫിസിയോതെറാപ്പിസ്റ്റിന്റെ സേവനം ടീമിന് ലഭ്യമാക്കാത്തതാണ് ഈ രോഷത്തിന് കാരണം. ഇന്ത്യയുടെ വെയ്റ്റ്‌ലിഫ്റ്റര്‍മാരെ സഹായിക്കേണ്ട ഫിസിയോ ഓസ്‌ട്രേലിയയിലെ വേദികളില് പടിക്ക് പുറത്ത് നില്‍ക്കേണ്ട ഗതികേടിലാണ്.\nഒരു മാനേജറെ പിന്‍വലിച്ചാണ് ടീമില് ഫിസിയോയെ ഉള്‍പ്പെടുത്തിയതെന്ന് ഇന്ത്യന് വെയ്റ്റ്‌ലിഫ്റ്റിംഗ് ഫെഡറേഷന് ജനറല് സെക്രട്ടറി സഹദേവ് യാദവ് വ്യക്തമാക്കി. ഇതിന് സ്‌പോര്‍ട്‌സ് മന്ത്രാലയത്തിന്റെ അനുമതിയും ലഭിച്ചു. എന്നാല് ഇന്ത്യന് ഒളിംപിക് അസോസിയേഷന് ഉദ്യോഗസ്ഥര് പാലംവലിച്ചു. ഫിസിയോക്ക് കൃത്യമായ അക്രഡിറ്റേഷന് വാങ്ങിനല്‍കാതെ വന്നതോടെ ഗോള്‍ഡ് കോസ്റ്റിലെത്തിയ മെഡിക്കല് വിദഗ്ധന് മത്സരം നടക്കുന്ന ഇടങ്ങളില് പ്രവേശിക്കാന് അനുമതി ലഭിക്കാത്ത സാഹചര്യമാണുള്ളത്, യാദവ് പറയുന്നു.\nവെയ്റ്റ്‌ലിഫ്റ്റിംഗ് ഫിസിയോ എ. സക്‌സേനയ്ക്ക് അക്രഡിറ്റേഷന് ലഭിച്ചെങ്കിലും ഇതിന് പ്രവേശനം പരിശീലന കേന്ദ്രത്തിലേക്ക് മാത്രമാണ്. മത്സരങ്ങള് നടക്കുന്ന പ്രദേശത്തേക്ക് ഇദ്ദേഹത്തിന് പ്രവേശിക്കാന് പോലും കഴിയുന്നില്ല. നീല നിറത്തിലുള്ള ബാന്‍ഡും, ഇനീഷ്യലും കൃത്യമാണെങ്കില് മാത്രമേ മത്സരസ്ഥലത്ത് പ്രവേശനം നല്‍കാന് കഴിയൂ എന്നാണ് ചുമതലയുള്ള ഉദ്യോഗസ്ഥര് വ്യക്തമാക്കുന്നത്. ഇന്ത്യയുടെ ആദ്യ മെഡല് നേടിയ പി. ഗുരുരാജയ്ക്ക് ഭാരം ഉയര്‍ത്തുന്നതിനിടെ പിന്‍ഭാഗത്തും, മുട്ടിനും പ്രശ്‌നങ്ങള് നേരിട്ടു. പക്ഷെ സഹായിക്കേണ്ട ഫിസിയോയ്ക്ക് അടുത്ത് വരാന് പോലും കഴിഞ്ഞില്ല. ഈ പ്രതികൂല സാഹചര്യത്തിലും താരം വെള്ളി മെഡല് നേടി.\nഗെയിംസ് വില്ലേജില് കുടുംബക്കാര്‍ക്ക് അക്രഡിറ്റേഷന് ലഭിച്ചോയെന്നും, മുറി കിട്ടുമോയെന്നും അന്വേഷിക്കുന്ന തിരക്കിലാണ് ഇന്ത്യന് ഒളിംപിക് അസോസിയേഷന് ഭാരവാഹികള്. ഭാര്യമാരും, മാതാപിതാക്കളും വരെ ഗോള്‍ഡ് കോസ്റ്റില് ഇന്ത്യന് ടീമിന്റെ ഭാഗമായി ഇടംപിടിച്ചു. പക്ഷെ ടീമിന് ആവശ്യമായ ഒരു ഫിസിയോയ്ക്ക് ഇതിന് അവസരം നല്‍കിയില്ലെന്നതാണ് വൈരുദ്ധ്യം.\nRead more about: india commonwealth games 2018 commonwealth games ഇന്ത്യ കോമണ്‍വെല്‍ത്ത് ഗെയിംസ് കോമണ്‍വെല്‍ത്ത് ഗെയിംസ് 2018


News desk Channeliam September 25, 2019\nകോര്‍പറേറ്റ് നികുതി കുറച്ചതുള്‍പ്പെടെ കഴിഞ്ഞ ഏതാനും ദിവസങ്ങളില് കേന്ദ്ര സര്‍ക്കാര് കൈക്കൊണ്ട പരിഷ്‌ക്കരണ നടപടികള് രാജ്യത്ത് നിക്ഷേപം കൊണ്ടുവരാനും കൂടുതല് തൊഴില് സൃഷ്ടിക്കാനും സഹായിക്കുമെന്ന് കോര്‍പ്പറേറ്റ് ഇന്‍ഡസ്ട്രി വിലയിരുത്തുന്നു. വ്യവസായരംഗം കഴിഞ്ഞ കുറച്ചു നാളുകളായി അനുഭവിച്ച മാന്ദ്യത്തെ മറികടക്കാന് സര്‍ക്കാര് നീക്കം ഗുണകരമാകും. രാജ്യത്തിന്റെ സാമ്പത്തിക വളര്‍ച്ചയ്ക്ക് ആക്കം കൂട്ടുകയും ധനകാര്യസ്ഥാപനങ്ങളെ ഉത്തേജിപ്പിക്കുകയും ചെയ്യുന്ന നടപടിയാണ് കേന്ദ്രത്തിന്റേതെന്നും ഇന്‍ഡസ്ട്രി എക്സ്പേര്‍ട്സ് വ്യക്തമാക്കുന്നു.\nവലിയൊരു ചുവടുവെപ്പാണ് കോര്‍പ്പറേറ്റ് ടാക്സിന്റെ കാര്യത്തില് സര്‍ക്കാര് എടുത്തതെന്ന് മുന് ടെലികോം സെക്രട്ടറി അരുണ സുന്ദര്‍രാജന്. ധനകാര്യമന്ത്രി അടുത്തിടെ എടുത്ത ഏറ്റവും ബോള്‍ഡായ തീരുമാനമാണിത്. നിക്ഷേപങ്ങള്‍ക്കും ഇന്‍ഡസ്ട്രിയലിസ്റ്റ് കമ്മ്യൂണിറ്റിക്കും വേണ്ടി സര്‍ക്കാരിന് ചെയ്യാന് കഴിയുന്ന വലിയൊരു ചുവടുവെപ്പാണെന്നും അരുണ സുന്ദര്‍രാജന് വ്യക്തമാക്കി.\nകോര്‍പ്പറേറ്റ് ടാക്സ് കട്ട് വലിയ രീതിയില് കോര്‍പ്പറേറ്റുകളെ ബൂസ്റ്റ് ചെയ്യുമെന്ന് ഇസാഫ് ബാങ്ക് എക്സിക്യൂട്ടീവ് വൈസ് പ്രസിഡന്റ് ജോര്‍ജ് തോമസ് വ്യക്തമാക്കി.\nപൊതുവെ നോക്കുമ്പോള് കോര്‍പ്പറേറ്റ് ടാക്സ് കട്ട് മികച്ചൊരു നീക്കമാണെന്ന് എന്‍ട്രപ്രണറായ ജോജോ ജോര്‍ജ് പറഞ്ഞു. ബിസിനസുകളില് വലിയൊരു ഇംപാക്ടുണ്ടാക്കാന് ഇതുവഴി സാധിക്കുമെന്നും അദ്ദേഹം പറഞ്ഞു.\nമികച്ചൊരു ഇനിഷ്യേറ്റീവാണ് കോര്‍പ്പറേറ്റ് ടാക്സ് കട്ടെന്ന് ബൈഫ ആയുര്‍വേദ എംഡി അജയ് ജോര്‍ജ് പറഞ്ഞു. ഡിമാന്റും ഇന്‍വെസ്റ്റ്മെന്റുമായി ബന്ധപ്പെട്ട് കോര്‍പ്പറേറ്റ് സെക്ടര് കഴിഞ്ഞ ഏതാനും മാസങ്ങളായി പ്രശ്നങ്ങള് നേരിട്ടുകൊണ്ടിരിക്കുകയായിരുന്നു. കൂടുതല് ഇന്‍വെസ്റ്റമെന്റുകളുണ്ടാകാനും തൊഴില് സാധ്യത തുറക്കാനും പുതിയ നീക്കം അവസരം നല്‍കുമെന്നും അജയ് ജോര്‍ജ് പറഞ്ഞു.\nകോര്‍പറേറ്റ് ടാക്സ് കട്ട് വളരെ വലിയ നീക്കമാണെന്ന് ചാര്‍ട്ടേഡ് അക്കൗണ്ടന്റും വര്‍മ്മ ആന്റ് വര്‍മ്മ സീനിയര് പാര്‍ട്ണറുമായ വിവേക് കെ ഗോവിന്ദ്. സമ്പദ് വ്യവസ്ഥയെ പുനരുജ്ജീവിപ്പിക്കാന് കഴിഞ്ഞ3ആഴ്ചയായി നിരവധി ചെറിയ ബൂസ്റ്റര് ഡോസുകള് ധനമന്ത്രിയും സര്‍ക്കാരും അവരുടെ തലത്തില് നിന്ന് പരമാവധി ശ്രമിച്ചുകൊണ്ടിരിക്കുകയാണ്. നിര്‍ഭാഗ്യവശാല് പലതിനും കൃത്യമായ ഇംപാക്ടുണ്ടാക്കാന് സാധിച്ചിരുന്നില്ല. ടാക്സ് റേറ്റിലുള്ള റിഡക്ഷന്റെ പ്രഖ്യാപനം പോസിറ്റീവ് ഇംപാക്ടുണ്ടാക്കുമെന്നും വിവേക് കെ ഗോവിന്ദ് വ്യക്തമാക്കി.\nCorporate tax Investments SLIDER TOP STORIES boosting economic growth central government corporate industry corporate tax reduction economic growth economy employment opportunities financial institutions financial reforms industry experts\nപ്ലസ് സബ്‌സ്‌ക്രിപ്ഷന് കീഴില്3പുതിയ കാറ്റഗറികള് ലോഞ്ച് ചെയ്ത് Unacademy\nMG Motor India launches MG developer programme and grant for tech startup


വട്ടേന്‍തിരിപ്പ്: September 2014\nഗ്രേസ് മാര്‍ക്കുകള് കെടുത്തുന്ന തിളക്കങ്ങള്.\nസ്‌കൂളില് സ്‌കൗട്‌സ് ആന്‍ഡ് ഗൈഡ്‌സ് യൂനിറ്റ് അനുവദിച്ചത് വലിയ ആഘോഷത്തോടെയാണ് സ്വീകരിക്കപ്പെട്ടത്. വളരെക്കാലമായുള്ള ശ്രമമായിരുന്നു. നേരത്തെ നാഷണല് സര്‍വ്വീസ് സ്‌കീം (എന്.എസ്.എസ്) യൂനിറ്റിനായി അപേക്ഷ ക്ഷണിച്ചപ്പോള് പരമാവധി അതിനായി ശ്രമിച്ചെങ്കിലും സംഗതി കയ്യില് വന്നിരുന്നില്ല. സ്റ്റുഡന്റ്‌സ് പോലീസ് കേഡറ്റ് എന്ന കുട്ടിപ്പോലീസ് സംവിധാനവും ഏറെക്കാലമായി മോഹിപ്പിച്ച് കൊണ്ട് സമീപത്തെ പല സ്‌കൂളുകളിലും ഉണ്ട്. അതിന് ശ്രമിച്ചിട്ട് ഇനി വലിയ കാര്യമൊന്നുമില്ല, ഇപ്പോള് ഹയര് സെക്കന്ററി വിഭാഗത്തിന് അത് അനുവദിക്കുന്നില്ല എന്ന് മാത്രമല്ല ഹൈസ്‌കൂള് വിഭാഗത്തിന് അനുവദിച്ചു കിട്ടണമെങ്കില് തന്നെ ആറുലക്ഷത്തോളം രൂപ ബാങ്കില് കെട്ടിവെക്കണം എന്നും കേള്‍ക്കുന്നു. ഈ പശ്ചാത്തലത്തില് ആണ് ലോട്ടറിയടിക്കും പോലെ ഗൈഡ്‌സ് യൂനിറ്റ് സ്വപ്‌നത്തില് നിന്നും യാഥാര്‍ഥ്യത്തിലേക്ക് തിരശ്ശീല നീക്കിയത്.\nസ്‌കൗട്‌സ് ആന്‍ഡ് ഗൈഡ്‌സ്, നാഷണല് സര്‍വ്വീസ് സ്‌കീം, സ്റ്റുഡന്റ്‌സ് പോലീസ് കേഡറ്റ് തുടങ്ങി ജൂനിയര് റെഡ്‌ക്രോസ് വരെ സാമൂഹിക പ്രവര്‍ത്തനത്തിനുള്ള ആഭിമുഖ്യം വിദ്യാര്‍ത്ഥികളില് വളര്‍ത്താനായി നിരവധി സംവിധാനങ്ങള് ഇന്ന് സ്‌കൂളുകളില് ഉണ്ട്. ഇവയുടെ എല്ലാം യൂണിറ്റുകള് പ്രവര്‍ത്തിക്കുന്ന സ്‌കൂളുകളും വിരളമല്ല. ഏകദേശം ആ സ്‌കൂളിലെ മുഴുവന് കുട്ടികളും ഇവയില് ഏതെങ്കിലും ഒന്നില് അംഗമായിരിക്കും. സേവനത്തിനായി ഏതു മേഖല തെരെഞ്ഞെടുക്കണമെന്ന പേരില്, ഇവയെ നയിക്കുന്ന അധ്യാപകര് തമ്മില് വാക്പയറ്റിലും കൈയ്യാങ്കളിയിലും വരെ ചെന്നെത്തുന്ന പുക്കാറുകള് സ്‌കൂളില് ഉണ്ടാകാറുണ്ട്. ''ഇതെന്താ മാഷേ സ്‌കൂളിലെ മൊത്തം ആളുകളും ഇപ്പോള് സേവനതത്പരരും സാമൂഹികപ്രവര്‍ത്തകരും ആയി മാറിയോ'' എന്ന് ആരെങ്കിലും സംശയിച്ചാലും കുറ്റം പറയാന് പറ്റില്ല.\nസ്‌കൌട്‌സ് ആന്‍ഡ് ഗൈഡ്‌സും എന്.എസ്.എസ്സും ജൂനിയര് റെഡ്‌ക്രോസുമൊക്കെ സ്‌കൂളിലെ 'മുന്നോക്ക'ക്കാരുടെ പരിഗണനാ വിഷയം ആയിരുന്നില്ല ഇത്രകാലവും. പാഠപുസ്തക കേന്ദ്രിതമായ പഠനത്തില് പിന്നോക്കം നില്‍ക്കുന്ന, പൊതുവേ പഠനത്തില് മിടുക്കര് അല്ലെന്ന് വിധിയെഴുതപ്പെട്ട പിന്‍ബഞ്ചുകാരാണ് നിര്‍ബന്ധിക്കപ്പെട്ട് ഇത്തരം സേവനപ്രവര്‍ത്തനങ്ങള്‍ക്ക് നിയോഗിക്കപ്പെട്ടിരുന്നത്. വെയിലും മഴയും കൂസാതെ മാര്‍ച്ചുപാസ്റ്റുകളിലും പരേഡുകളിലും ജാഥകളിലും അവര് പങ്കെടുത്തു. സ്‌കൂള് പരിസരങ്ങളിലെ മാലിന്യങ്ങള് നീക്കുകയും കുറ്റിക്കാടുകള് വെട്ടിമാറ്റുകയും ചെയ്തു. നാട്ടുമ്പുറങ്ങളില് നടക്കുന്ന ക്യാമ്പുകളില് റോഡ് വെട്ടുകയും തോട് കീറുകയും ചെയ്തു. നാട്ടിലെ സര്‍വ്വപരിപാടികളിലും രാപ്പകല് ഭേദമന്യേ വളണ്ടിയര്‍മാരായി എല്ലാ പണികളും ചെയ്തു. കുലീന വിദ്യാര്‍ത്ഥികള്‍ക്ക് ആലോസരമായിരുന്നു അന്ന് ഇത്തരം ഏര്‍പ്പാടുകളെല്ലാം.\nപിന്നെ ഒരുനാള് ഇവയെങ്ങിനെ സ്‌കൂളിലേക്കുള്ള പ്രവേശനത്തിന്റെ പോലും 'ക്രൌഡ് പുള്ളര്' ഘടകമായി മാറി എന്നതാണ് അതിശയകരം. ഇന്ന് കുട്ടിയെ ഹൈസ്‌കൂളിലോ ഹയര് സെക്കന്ററിയിലോ ചേര്‍ക്കാന് ആലോചിക്കുമ്പോള് രക്ഷിതാവ് ആദ്യം അന്വേഷിക്കുന്ന കാര്യം അവിടെ നല്ല അധ്യാപകരുണ്ടോ പഠിക്കാന് സൗകര്യമുണ്ടോ എന്നൊന്നുമല്ല; മറിച്ച് അവിടെ എന്.എസ്.എസ്സുണ്ടോ സ്‌കൗട്ടുണ്ടോ കുട്ടിപ്പോലീസുണ്ടോ എന്നൊക്കെയാണ്! ഈ അമ്പരപ്പിന്റെ ലളിതമായ ഉത്തരം ഇവയ്‌ക്കെല്ലാം വാരിക്കോരി ലഭിക്കുന്ന ഗ്രേസ് മാര്‍ക്ക് എന്ന അനുഗ്രഹം മാത്രമാണ്. വാര്‍ഷിക പരീക്ഷയുടെ മൊത്തം മാര്‍ക്കിന്റെ അഞ്ചു ശതമാനം മുതല് പത്തു ശതമാനം വരെ ഈ കുറുക്കുവഴിയിലൂടെ സമ്പാദിക്കാന് കഴിയുമ്പോള്, മക്കളെ സ്‌കൂളില് ചേര്‍ക്കാന് ഒരുങ്ങുന്ന ഏതു രക്ഷിതാവും അന്വേഷിക്കും 'മാഷേ, ഇവിടെ നമ്മളെ എന്.എസ്.എസ്സും കുട്ടിപ്പോലീസുമൊക്കെ ഉണ്ടല്ലോ' എന്ന്. (ഇന്ന് ഈ സന്നദ്ധഭടന്മാര് ക്യാമ്പുകളില്‍പ്പോലും ശുചിത്വപരിപാടികളോ നിര്‍മ്മാണപ്രവര്‍ത്തനങ്ങളോ അല്ല മുഖ്യമായും നടത്തുന്നത്, കലാ സാംസ്‌കാരിക പരിപാടികളാണ് എന്നതും ഇതോടൊപ്പം ചേര്‍ത്തുവായിക്കാവുന്നതാണ്)\nഇവയ്ക്ക് മാത്രമല്ല ഇന്ന് പൊതുപരീക്ഷകളില് ഗ്രേസ് മാര്‍ക്ക് ഉദാരമായി നല്കപ്പെടുന്നത്. കലോത്സവങ്ങള്, ശാസ്ത്ര, ഗണിത ശാസ്ത്ര, സാമൂഹിക ശാസ്ത്ര, പ്രവൃത്തി പരിചയ മേളകള്, അറബിക് സംസ്‌കൃതം പോലുള്ള കലാമേളകള് എന്നിവയിലും സംസ്ഥാനതലത്തില് ഒരു എ ഗ്രേഡ് ഒപ്പിച്ചാല് സംഗതികഴിച്ചിലാവും; മുപ്പത് മാര്‍ക്ക് ഗ്രേസ് മാര്‍ക്ക് ലഭിക്കും. ഈ ഗ്രേസ് മാര്‍ക്ക് ആവട്ടെ ഒരു വിഷയം പഠിച്ചു നേടുന്ന മാര്‍ക്കിനെക്കാള് ഒട്ടും വീര്യം കുറഞ്ഞതല്ല. രണ്ടും തമ്മില് തിരിച്ചറിയാനും വഴിയില്ല. ഫുള് എ പ്ലസ്സിന്റെ പത്തരമാറ്റില് നെഞ്ചുവിരിക്കുന്ന പലരും താഴെ ഇട്ട ഗ്രേസ് മാര്‍ക്കിന്റെ പലകപ്പുറത്തായിരിക്കും പക്ഷെ നില്‍ക്കുന്നത്. സ്‌കൂളിന്റെ വിജയശതമാനം മൊത്തമായി ഉയര്‍ത്തിക്കാട്ടുവാനും ഈ വളഞ്ഞ വഴി മിക്ക സ്‌കൂളുകളും പയറ്റുന്നുണ്ട്.\nഗ്രേസ് മാര്‍ക്കുകള് ഉയര്‍ന്ന ഗ്രേഡുകള് നേടുന്നതിനും മുഴുവന് മാര്‍ക്കും ലഭിക്കുന്നതിനും ഉള്ള ഒറ്റമൂലിയായതോടെ ഏതു വഴിക്കായാലും അത് സംഘടിപ്പിക്കാന് കുട്ടികളും രക്ഷകര്‍ത്താക്കളും സ്‌കൂള് അധികൃതരും നടത്തുന്ന കൂട്ടയോട്ടത്തിന് തടയിടാനായി കഴിഞ്ഞ വാര്‍ഷിക പരീക്ഷാ സമയത്ത് വിദ്യാഭ്യാസ വകുപ്പ് ഒരു ഉത്തരവ് പുറപ്പെടുവിക്കുകയുണ്ടായി. സമീപകാലത്ത് വിദ്യാഭ്യാസ വകുപ്പ് ഇറക്കിയ അക്കാദമികമായ ഉള്ളടക്കമുള്ള ആ ഉത്തരവില് ഗ്രേസ് മാര്‍ക്ക് വകയില് നിലവിലുള്ള പൊല്ലാപ്പുകള് അക്കമിട്ട് നിരത്തുന്നുണ്ട്.\nഉത്തരവിന്റെ പൂര്‍ണ്ണ രൂപം ഇങ്ങനെയാണ്.\n1. ഹയര് സെക്കന്ററി കോഴ്‌സിന് പഠിക്കുന്ന വിദ്യാര്‍ത്ഥികള്‍ക്ക് വിവിധ ഇനങ്ങള്‍ക്ക് ഗ്രേസ് മാര്‍ക്ക് നല്‍കുന്നതുമായി ബന്ധപ്പെട്ട് താഴെ പറയുന്ന പ്രശ്‌നങ്ങള് ഉള്ളതായി ഹയര് സെക്കന്ററി വിദ്യാഭ്യാസ ഡയറക്ടര് റിപ്പോര്‍ട്ട് ചെയ്യുകയുണ്ടായി.\n• നിലവിലെ രീതിയില് അക്കാദമിക മികവു പുലര്‍ത്തുന്നവരെക്കാള് ഉയര്‍ന്ന സ്‌കോറുകള് എക്‌സ്ട്രാ കരിക്കുലര് ആക്റ്റിവിറ്റികളില് പങ്കെടുക്കുന്നവര്‍ക്ക് ഗ്രേസ് മാര്‍ക്കിലൂടെ ലഭിക്കുന്നു.\n• ഉന്നത പഠനത്തിനു പരിഗണിക്കുമ്പോള് ഗ്രേസ് മാര്‍ക്കിലൂടെ കൂടുതല് മാര്‍ക്ക് ലഭിച്ചവര്, മികച്ച അക്കാദമിക് നിലവാരമുള്ളവരെ അപേക്ഷിച്ച് മുന്നിലെത്തുന്നു.\n• പ്ലസ് വണ് / പ്ലസ് ടു പരീക്ഷകള്‍ക്ക് ഗ്രേസ് മാര്‍ക്ക് നേടാന് വേണ്ടി മാത്രം വിവിധ ഇനങ്ങളില് വിദ്യാര്‍ത്ഥികള് പങ്കെടുക്കുന്ന പ്രവണത ഏതാനും വര്‍ഷങ്ങളായി ക്രമാനുഗതം വര്‍ദ്ധിച്ചുവരികയാണ്.\n• പ്ലസ് ടു തലത്തില് ഗ്രേസ് മാര്‍ക്ക് ലഭിക്കുന്ന വിദ്യാര്‍ത്ഥികള്‍ക്കു തന്നെ ഉപരിപടനത്തിന് പരിഗണിക്കുമ്പോള് എക്‌സ്ട്രാ കരിക്കുലര് ആക്റ്റിവിറ്റി പരിഗണനയിലൂടെയും വെയിറ്റേജ് നല്‍കി വരുന്നുണ്ട്. ഇത് രണ്ടു തവണ ഒരേ ഇനത്തിന് പ്രയോജനം ലഭിക്കുവാന് ഇടയാകുന്നു. ഇത് അക്കാദമിക് മികവ് പുലര്‍ത്തുന്നവരെ പ്രതികൂലമായി ബാധിക്കുന്നതാണ്.\n2. മേല് സാഹചര്യങ്ങള് പരിഗണിച്ച് 2014 മാര്‍ച്ചിലെ പരീക്ഷ മുതല് പ്ലസ് വണ് വിദ്യാര്‍ത്ഥികള്‍ക്കും പ്ലസ് ടു വിദ്യാര്‍ത്ഥികള്‍ക്കും ബാധകമാകുന്ന രീതിയില് ഗ്രേസ് മാര്‍ക്കിലൂടെ ഒരു വിദ്യാര്‍ത്ഥിക്ക് ലഭിക്കാവുന്ന ആകെ സ്‌കോര് 90 % ആയി നിജപ്പെടുത്തണമെന്നും അഭ്യര്‍ത്ഥിക്കുകയുണ്ടായി.\n3. സര്‍ക്കാര് ഇക്കാര്യം വിശദമായി പരിശോധിച്ചു. 2014 മാര്‍ച്ചിലെ പൊതു പരീക്ഷമുതല് ഗ്രേസ് മാര്‍ക്കിലൂടെ ഒരു പ്ലസ് വണ് / പ്ലസ് ടു വിദ്യാര്‍ത്ഥിക്ക് ലഭിക്കാവുന്ന ആകെ മാര്‍ക്ക് 90 % ആയി നിജപ്പെടുത്തി ഉത്തരവാകുന്നു.\n07/02/2014 നു പുറത്തിറങ്ങിയ പൊ വി നമ്പര് 650/14/സാധാരണ ഉത്തരവ് വിദ്യാര്‍ത്ഥികളിലും രക്ഷകര്‍ത്താക്കളിലും വലിയ അമ്പരപ്പാണ് സൃഷ്ടിച്ചത്. ഈ ഉത്തരവ് ഗ്രേസ് മാര്‍ക്ക് നല്‍കുന്ന വിഷയവുമായി ബന്ധപ്പെട്ട് നിലനില്‍ക്കുന്ന പ്രശ്‌നങ്ങള്‍ക്കുള്ള ഉചിതവും കൃത്യവും ശാശ്വതവും ആയ പരിഹാരമാണെന്നൊന്നും പറയാന് കഴിയില്ല. മാത്രമല്ല, പരീക്ഷയുടെ നോട്ടിഫിക്കേഷനില് പറഞ്ഞതിന് വിരുദ്ധമായ ഒരു കാര്യവും, അത് അക്കാദമികമായി എത്രമേല് പുരോഗമനാത്മകമാണെങ്കില് പോലും അവസാന നിമിഷം നടപ്പാക്കാന് ശ്രമിച്ചത് ശരിയുമായില്ല. ചര്‍ച്ച ആ രീതിയില് വഴിമാറിപ്പോയത് കൊണ്ട് ഒടുവില് പ്രസ്തുത ഉത്തരവ് താത്കാലികമായി മരവിപ്പിച്ച് തടിയൂരുകയാണ് വിദ്യാഭ്യാസ വകുപ്പും ചെയ്തത്.\nഉത്തരവ് പുറപ്പെടുവിക്കുന്നതിന് കണ്ടെത്തിയിട്ടുള്ള കാര്യങ്ങള് മിക്കതും ശരിയാണെന്ന് ഇക്കാര്യത്തെക്കുറിച്ച് സാമാന്യനുഭാവമുള്ള ആരും സമ്മതിക്കും. എല്ലാം ഗ്രേസ് മാര്‍ക്ക് ലക്ഷ്യം വച്ചുകൊണ്ടാവുന്നത് കലയെയും മറ്റു കഴിവുകളേയും സംബന്ധിച്ചും മാര്‍ക്ക് നല്‍കപ്പെടുന്ന വിഷയങ്ങളെ സംബന്ധിച്ചും ദോഷം മാത്രമേ ചെയ്യൂ. ക്ലാസ് നഷ്ടപ്പെടുത്തിയതിന്റെ അണ പൈ കണക്കിന്റെ പേരില് ലഭിക്കേണ്ട ഒരവകാശമായി, എല്ലാത്തിനുമുള്ള ഒറ്റമൂലിയായി ഗ്രേസ് മാര്‍ക്കിനെ കാണുന്ന സമീപനമാണ് അടിസ്ഥാനപരമായി മാറേണ്ടത്. ഗ്രേസ് മാര്‍ക്കിന് അര്‍ഹത നേടുന്ന കുട്ടിയുടെ പക്ഷത്തുനിന്നോ അതിനായി അങ്ങേയറ്റം വിയര്‍പ്പൊഴുക്കിയ രക്ഷകര്‍ത്താക്കളുടെ ഭാഗത്തു നിന്നോ അല്ല, പൊതുവില് പാഠ്യപദ്ധതി സമീപനത്തോട് ചേര്‍ത്തു നിര്‍ത്തിയാണ് ഈ വിഷയം പരിശോധിക്കേണ്ടതെന്ന് തോന്നുന്നു.\nഇതുമായി ബന്ധപ്പെട്ട് ഉള്ള ആലോചനകളെ ഇങ്ങനെ ക്രോഡീകരിക്കാനാണ് തോന്നുന്നത്.\n1. സ്‌കൂള് പാഠ്യപദ്ധതി പരിഷ്‌കരണത്തിന് ശേഷം കായികമേളകള്‍ക്കല്ലാതെ മറ്റൊന്നിനും പഠ്യേതരം എന്ന പേരില് നിലനില്‍ക്കാന് കഴിയില്ല. അതുതന്നെ വേണ്ടി വരുന്നത് നിരന്തരമൂല്യനിര്‍ണയത്തില് നിന്ന് സമഗ്രം എന്ന ആശയം എടുത്തു കളഞ്ഞതുകൊണ്ടാണ്. ശേഷിക്കുന്ന എല്ലാ കഴിവുകളും സ്‌കൂള് തലത്തില് തന്നെ മൂല്യനിര്‍ണ്ണയം നടത്തുകയും അത് കുട്ടിക്ക് ക്രെഡിറ്റ് ചെയ്തു കൊടുക്കുകയുമാണ് വേണ്ടത്. സര്‍ഗാത്മകവും അക്കാദമികവുമായ രചനകള്, അവതരണാത്മക പ്രവര്‍ത്തനങ്ങള്, അന്വേഷണാത്മക പ്രവര്‍ത്തനങ്ങള്, സംവാദാത്മക പ്രവര്‍ത്തനങ്ങള് ( Creative and Academic writing, Performance based, Interactive, Investigative) എന്നിങ്ങനെ നാല് മേഖലകളായി തിരിച്ചുള്ള നിരന്തര വിലയിരുത്തലില് ഉള്‍പ്പെടുത്തുകയോ അതില് കൂടുതല് മേഖലകള് കൂട്ടിച്ചേര്‍ക്കുകയോ ചെയ്തു കുട്ടികളുടെ കഴിവുകള് സ്‌കൂള് തലത്തില് വിലയിരുത്തുകയാണ് വേണ്ടത്. സംസ്ഥാന മേളകള് പോലുള്ള കെട്ടുകാഴ്ച്ചകള്‍ക്കു അക്കാദമികമായി യാതൊരു പ്രയോജനവും ഇല്ല എന്ന് മാത്രമല്ല, അവ ജൈവമല്ലാത്ത പഠനകാലത്തിന്റെ ഉള്ള് പൊള്ളയായ പൊയ്ക്കുതിരകളുമാണ്. അശ്ലീല സമാനമായി അവിടെനടക്കുന്ന വൃത്തികേടുകള് അക്കാദമികമായ അന്തരീക്ഷത്തിലേക്ക് കുടഞ്ഞിടാതിരിക്കുന്നതാണ് നല്ലത്.\n2.സംസ്ഥാനതല മത്സരങ്ങളില് ഗ്രേഡ് ലഭിച്ചവര്‍ക്ക് മാത്രം ഗ്രേസ് മാര്‍ക്ക് നല്‍കുന്നത് തീര്‍ത്തും അയുക്തികമാണ്. ഇത് സംസ്ഥാനതല വിജയികളായ ചെറിയൊരു ശതമാനത്തിന്റെ മാത്രം പ്രശ്‌നമാണെന്ന് ചുരുക്കിക്കാണാന് കഴിയില്ല. എട്ടോ പത്തോ ശതമാനത്തിനാണ് ഗ്രേസ് മാര്‍ക്ക് ലഭിക്കുന്നതെങ്കിലും അതില് രക്തസാക്ഷികളാകുന്നത് വലിയൊരു വിഭാഗമാണ്. ജില്ലയില് ചെറിയൊരു മാര്‍ക്കിന് ഒന്നാംസ്ഥാനം (അവരാണല്ലോ സംസ്ഥാനതലത്തിലേക്ക് തെരഞ്ഞെടുക്കപ്പെടുന്നത്) നഷ്ടപ്പെടുന്നവര്, ഏകദേശം സമാനമായി മികവുകാട്ടിയവര് ഇവരുടെ കലാപരമായ മികവ്, പ്രയത്‌നം ഇതൊക്കെ എങ്ങിനെ അംഗീകരിക്കപ്പെടും. അതുപോലെ തന്നെ ഉപജില്ലകളിലും. അപ്പീലുകള് വഴി എത്തി, ഉപജില്ല / ജില്ല മത്സരങ്ങളില് തെരെഞ്ഞെടുക്കപ്പെട്ടവരെക്കാളും മികവുകാട്ടുന്നവര് ജില്ലാ /സംസ്ഥാന മേളകളില് ഉണ്ടാവാറുണ്ടല്ലോ? അങ്ങിനെയെങ്കില് ഉപജില്ല / ജില്ല മത്സരങ്ങളില് ഗ്രേഡ് ലഭിച്ചവര്‍ക്കും ഗ്രേസ് മാര്‍ക്കിന് അര്‍ഹതയുണ്ട്. അവ എവിടെയും പരിഗണിക്കപ്പെടുന്നില്ല.\n3. നൂറ് ശതമാനം എന്ന വാശിയാണ് വിവാദങ്ങള്‍ക്ക് പ്രധാനകാരണം. ഒരു വിഷയത്തിന് നൂറില് നൂറു മാര്‍ക്കും ലഭിക്കുക എന്നത് അപൂര്‍വ്വവും ശരിയായ പ്രതിഭയുള്ളവര്‍ക്കു മാത്രം സാധിക്കുന്നതും ആണ് എന്ന് തിരിച്ചറിയേണ്ടതുണ്ട്. ഒരു വിഷയത്തില് നൂറില് നൂറു മാര്‍ക്കും ലഭിക്കുന്ന ഒരാള്‍ക്ക് മറ്റൊരു വിഷയത്തില് അങ്ങിനെ ആവണമെന്നില്ല. എല്ലാ വിഷയങ്ങള്‍ക്കും നൂറില് നൂറ് എന്നത് അപ്രായോഗികവുമാണ്. ഒരു വിഷയത്തോട് അങ്ങേയറ്റം പ്രതിപത്തിയും താത്പര്യവും ഉണ്ടാകുമ്പോഴാണ് അതില് മുഴുവന് മാര്‍ക്കും ലഭിക്കുന്നത്. എല്ലാവിഷയങ്ങള്‍ക്കും അഞ്ചുമാര്‍ക്കുകള് വീതം നല്‍കപ്പെടുമ്പോള് എല്ലാത്തിലും നൂറില് നൂറ് എന്ന, ചിലരുടെ കാര്യത്തിലെങ്കിലും അനുചിതവും അനര്‍ഹവും ആവുന്ന അവസ്ഥയാണ് ഉണ്ടാകുന്നത്. നേരത്തെ എസ് എസ് എല് സി ക്ക് മാര്‍ക്ക് സമ്പ്രദായം ഉണ്ടായിരുന്നപ്പോള് 550 മാര്‍ക്കിനു മേല് വരുന്ന കുട്ടികള്‍ക്ക് ഗ്രേസ് മാര്‍ക്ക് നല്‍കിയിരുന്നില്ല. ഇത് ഒരു സമീപനത്തിന്റെ ഭാഗമായിരുന്നു. ഒരു വിഷയത്തില് മുഴുവന് മാര്‍ക്കും ലഭിക്കുക എന്നത് മറ്റേത് മേഖലയിലും എന്നത് പോലെതന്നെ ആ വിഷയത്തിലുള്ള പ്രതിഭയുടെ വലിയ തെളിച്ചമാണ്.\n4. ഗ്രേസ് മാര്‍ക്ക് ഏറ്റവും കൂടുതലായി നല്‍കപ്പെടുന്നത് കലോല്‍സവങ്ങളിലും ശാസ്ത്ര ഗണിതശാസ്ത്ര സാമൂഹ്യശാസ്ത്ര പ്രവൃത്തി പരിചയ മേളകളിലും ഗ്രേഡ് നേടുന്നവര്‍ക്ക് ആണ്. ഇവയിലെ പങ്കാളിത്തം ഇന്ന് ഗ്രേസ് മാര്‍ക്ക് എന്ന ഒറ്റലക്ഷ്യം മാത്രം ഉന്നം വെച്ചുള്ള ഒന്നായിട്ടുണ്ട്. നമ്മുടെ കലോത്സവങ്ങളുടെയും മേളകളുടെയും പരിസരത്ത് ഇല്ലാത്തത് കലയുടെയും സര്‍ഗ്ഗാത്മകതയുടെയും യഥാര്‍ത്ഥത്തിലുള്ള കഴിവുകളുടെയും തെളിച്ചങ്ങളാണ്. അവ ഇല്ല എന്നല്ല, അവയൊന്നും പരിഗണിക്കപ്പെടുന്നത് നീതിപൂര്‍വകമായോ സത്യസന്ധമായോ അല്ല എന്നതാണ്. അതുകൊണ്ട് തന്നെ കല സര്‍ഗ്ഗാത്മകത എന്നിവയുമായി ബന്ധപ്പെട്ട മാനസിക വ്യാപാരങ്ങള്‍ക്കല്ല ഒരുതരം വൃത്തികെട്ട മത്സരങ്ങള്‍ക്കും കച്ചവടത്തിനും ലേലം വിളികള്‍ക്കും ഉള്ള ഇടമായി അവ തരംതാണിരിക്കുന്നു. പരിശീലകരുടെ താണ്ഡവനടനങ്ങളും രക്ഷിതാക്കളുടെ കരിവേഷങ്ങളും അവിടം പിടിച്ചടക്കിയിട്ട് കാലം ഏറെയായി. എല്ലാത്തിനും ഏജന്റുമാരും ഉണ്ട്. ''അടുത്തവര്‍ഷം നിങ്ങളുടെ മകള്‍ക്ക് മകന് നൂറ് ശതമാനം മാര്‍ക്ക് വേണോ? ഞങ്ങള് പറയുന്ന പരിശീലകന്റെ അടുത്തു വരൂ.. വിധികര്‍ത്താക്കളെ അടക്കം സ്വാധീനിക്കാന് കഴിയുന്ന ആളാണ് അദ്ദേഹം... മുപ്പതു മാര്‍ക്ക് എന്നാല് ചെറുതല്ല... പ്രവേശന പരീക്ഷകളില് പോലും പരിഗണിക്കപ്പെടുന്ന മാര്‍ക്കാണ്.. എഞ്ചിനീയറിംഗിന് ഒരു നല്ല കോളേജില് കിട്ടണമെങ്കില് മാനജ്‌മെന്റില് ലക്ഷങ്ങള് വേണ്ടേ... ഇവിടെ അത്രയൊന്നും വേണ്ട...'' ഇങ്ങനെ പോകുന്നു അവരുടെ വിശദീകരണങ്ങള്... ഇത് തീര്‍ച്ചയായും അവസാനിപ്പിക്കണം. അതിനുള്ള ഒന്നാമത്തെ നടപടിയായി ഇതിനെ കാണാം. ഇന്ന് കലകള്‍ക്ക് മാത്രമല്ല. ശാസ്ത്ര ഗണിതശാസ്ത്ര സാമൂഹ്യശാസ്ത്ര പ്രവൃത്തി പരിചയ മേളകളിലെ ഓരോ ഇനങ്ങള്‍ക്കും സ്‌പെഷലൈസ് ചെയ്ത പരിശീലകര് ഉണ്ട്. അവരുടെ അടുത്തു നീണ്ട ക്യൂ ആണ്. അല്ലെങ്കില് തന്നെ ഗ്രേസ് മാര്‍ക്ക് ലഭിക്കുന്ന (കായിക മേഖലയില് ഒഴികെ ) കുട്ടികള് ഭൂരിഭാഗവും ഏതു വിഭാഗത്തില് നിന്നാണ് വരുന്നത് എന്ന് ആലോചിച്ചാല്, ഈ വാദത്തിലുള്ള അപ്പര് മിഡില് ക്ലാസ് താത്പര്യം വ്യക്തമാകും.\n5. പൂരക്കളി വടക്കേ മലബാറിലെ ഒരു അനുഷ്ഠാന കലയാണ്. ഇത്തവണ പതിനാലു ജില്ലകള്‍ക്കും പൂരക്കളി ഉണ്ടായിരുന്നു എന്ന് മാത്രമല്ല അത്രയും തന്നെ അപ്പീലുകള് വഴിയും എത്തി. വടക്കെമലബാറിലെ പൂരം എന്നാല് എന്താണെന്ന് ഒരു ചുക്കും ചുണ്ണാമ്പും അറിയാതെ, ഏതെങ്കിലും പരിശീലകരെ കൊണ്ട് വന്ന് കുറച്ചു സ്‌റ്റെപ്പുകള് പഠിച്ചെടുത്താല് ഇരുപതോളം പേര്‍ക്ക് മുപ്പതു മാര്‍ക്ക് വീതം ലഭിക്കും. മലബാറിലെ ചില കലാപരിശീലകര്‍ക്ക് അത് കൊയ്ത്തു കാലമാണ്. നാല് ജില്ലയില് പൂരക്കളി പഠിപ്പിക്കും. മൂന്നോ നാലോ ലക്ഷം ഒരു മാസം കൊണ്ട് സമ്പാദിക്കും. കന്നഡ പദ്യം ചൊല്ലല്, യക്ഷഗാനം ഇവയ്‌ക്കൊന്നിനും കാസര്‍ഗോഡ്കാര്‍ക്കല്ല സമ്മാനം കിട്ടുക. മാര്‍ക്ക് എന്ന ഒറ്റ ലക്ഷ്യം മാത്രമാണ് ഇത്തരം കലാ താത്പര്യങ്ങള്‍ക്ക് പിറകില് ഉള്ളത്. ഈ കോപ്രായങ്ങള് ഇനിയും തുടരേണ്ടതുണ്ടോ എന്നും ആലോചിക്കേണ്ടതാണ്.\n6. ഇത്തരം സന്നദ്ധപ്രവര്‍ത്തനങ്ങളും കലാ കായിക മികവുകളും പ്രായോഗികമായും അതാതിന്റെ അന്തസത്ത ഉള്‍ക്കൊണ്ടും എങ്ങിനെ പരിഗണിക്കാം എന്നത് സംബന്ധിച്ച് സൂക്ഷ്മമായ ആലോചനകള് നടക്കണം. സ്‌കൗട്‌സ് ആന്‍ഡ് ഗൈഡ്‌സ്, നാഷണല് കേഡറ്റ് കോര്‍പ്‌സ് (എന് സി സി ),നാഷണല് സര്‍വ്വീസ് സ്‌കീം, സ്റ്റുഡന്റ്‌സ് പോലീസ് കേഡറ്റ് ,ജൂനിയര് റെഡ്‌ക്രോസ് തുടങ്ങിവയിലെ പ്രവര്‍ത്തനം ഗ്രേഡ് ചെയ്യപ്പെടുകയും അതിനനുസരിച്ച മുന്‍ഗണന ഉപരിപഠനത്തിനും തൊഴിലിനും പരിഗണിക്കപ്പെടുകയും വേണം. പ്രത്യേകിച്ചും ഇവയുമായി നേരിട്ട് ബന്ധമുള്ള കോഴ്‌സുകള്‍ക്കും തൊഴിലുകള്‍ക്കും. കലാപഠനത്തിനായും ആ മേഖലയുമായി ബന്ധപ്പെട്ട തൊഴിലുകള്‍ക്കും ഉള്ള പ്രധാന പരിഗണനകളിലൊന്നായി ഇവിടെ ലഭിക്കുന്ന ഗ്രേഡുകള് മാറണം.\n7. പൂരക്കളിയില് എ ഗ്രേഡ് കിട്ടിയ കുട്ടിക്ക് കെമിസ്ട്രിയിലും ഫിസിക്‌സിലും അഞ്ച് മാര്‍ക്ക് വീതം നല്‍കി നൂറു ശതമാനം ആക്കുമ്പോള് തീര്‍ച്ചയായും ആ വിഷയങ്ങളോട് നാം ഏതെങ്കിലും തരത്തില് നീതി പുലര്‍ത്തുന്നുണ്ടോ എന്നതും ആലോചിക്കേണ്ടതുണ്ട്. പഠന വിഷയങ്ങളുടെ ആന്തരികമായ ഗൗരവം ആണ് ഇങ്ങനെ ചോര്‍ന്നു പോകുന്നത് എന്നതും തിരിച്ചറിയണം. കലകള്‍ക്കും മറ്റു ശേഷികള്‍ക്കും മാത്രമല്ല, വെള്ളം ചേര്‍ക്കാന് കഴിയാത്ത അന്തസ്സ് എല്ലാ വിഷയങ്ങള്‍ക്കും ഉണ്ട്. ഈ മാര്‍ക്ക് ദാനത്തിലെ ഏറ്റവും പ്രധാനപ്പെട്ട ഒരു ദൂഷ്യം ഇതാണ്. സയന്‍സിനും ഇംഗ്ലീഷിനും മികവുകാട്ടുന്ന ഒരു കുട്ടിക്ക് ശാസ്ത്രീയ സംഗീതത്തിലും ഭരതനാട്യത്തിലും അഞ്ചുമാര്‍ക്ക് അധികം നല്‍കുമോ എന്നചോദ്യം പ്രസക്തമാണ്.\n8. നൂറു ശതമാനം ഉറപ്പിക്കാനാണ് ഇന്ന് ഇത്തരം മേളകള്‍ക്കും സേവന മേഖലകള്‍ക്കും കുട്ടികള്‍ക്കും രക്ഷിതാക്കള്‍ക്കും ഇടയില് പ്രിയം കൂടാന് കാരണം. ഗ്രേഡിംഗ് എന്ന സമീപനം തന്നെ ഒന്നോ രണ്ടോ മാര്‍ക്കുകള്‍ക്ക് വേണ്ടിയുള്ള ഈ കഴുത്തറുപ്പന് മത്സരത്തെ കുറയ്ക്കുക എന്നതാണല്ലോ? എ പ്ലസ് എന്ന ഉയര്‍ന്ന ഗ്രേഡിലേക്ക് വരാന് ഗ്രേസ് മാര്‍ക്ക് നല്‍കുന്നതിനെ ഈ ഉത്തരവ് തടയുന്നുമില്ല. നൂറ് ശതമാനം മാര്‍ക്കിനു വേണ്ടിയുള്ള ഈ പരക്കം പാച്ചില് പാഠ്യപദ്ധതിയെത്തന്നെ ദുര്‍ബലപ്പെടുത്തുകയാണ് ചെയ്യുക.\nസ്‌കൗട്‌സ് ആന്‍ഡ് ഗൈഡ്‌സ്, നാഷണല് കേഡറ്റ് കോര്‍പ്‌സ് (എന് സി സി ), നാഷണല് സര്‍വ്വീസ് സ്‌കീം, സ്റ്റുഡന്റ്‌സ് പോലീസ് കേഡറ്റ്, ജൂനിയര് റെഡ്‌ക്രോസ് തുടങ്ങിയവയും സ്‌കൂളിലെ വിവിധങ്ങളായ ക്ലബ്ബ് പ്രവര്‍ത്തനങ്ങളും ഒരു കുട്ടിയില് പാകിമുളപ്പിക്കുന്ന ആത്മവിശ്വാസവും താന്‍പോരിമയും സേവനസന്നദ്ധതയും തന്നെയാണ് അതിന്റെ സത്തയും പ്രയോജനവും. ആ പ്രവര്‍ത്തനങ്ങളില് ഏര്‍പ്പെടുന്നവര് സ്‌കൂളിന്റെ കണ്ണാവുകയാണ്. നേതൃപാടവവും സമൂഹത്തെക്കുറിച്ചുള്ള ഉള്‍ക്കാഴ്ചയും ഈ പ്രവര്‍ത്തനങ്ങളിലൂടെ അവര് എക്കാലത്തേക്കുമായി നേടുന്ന വിലമതിക്കാന് കഴിയാത്ത മൂലധനമാണ്. ഈ ഒരു കാഴ്ചപ്പാടോടെ നമുക്ക് ഓരോന്നിന്റെയും പ്രവര്‍ത്തനങ്ങളെ ആസൂത്രണം ചെയ്യാനും നടപ്പാക്കാനും കഴിയുന്നുണ്ടോ എന്നത് മാത്രമാണ് പ്രശ്‌നം. അതിന്റെ തന്നെ ആന്തരിക ബലത്താല് വേണം ഓരോ ചെറു പുല്‍നാമ്പും തല ഉയര്‍ത്തി നില്‍ക്കാന്. അതിന് പഠന വിഷയങ്ങളില് ഗ്രേസ് മാര്‍ക്കുകൂടി കിട്ടിയേ തീരൂ എന്ന വാശി രണ്ടിന്റെയും വിലയറിയാതെയുള്ള വിടുവായത്തമാണ്. വരമ്പത്തെക്കൂലിക്കുവേണ്ടിയുള്ള കാട്ടിക്കൂട്ടലുകളല്ല സേവന പ്രവര്‍ത്തനങ്ങളും കലാപ്രവര്‍ത്തനങ്ങളും എന്ന ലളിതമായ സത്യം വിളിച്ചു പറയാന് വിദ്യാഭ്യാസം എന്നത് എന്താണെന്ന സാമാന്യ ബോധം മാത്രമേ വേണ്ടതുള്ളൂ.\n(പയ്യന്നൂരില് നിന്നും പ്രസിദ്ധീകരിക്കുന്ന എതിര്‍ദിശ മാസികയുടെ ആഗസ്ത് ലക്കത്തില് വന്നത്.)\nപോസ്റ്റ് ചെയ്തത് പ്രേമന് മാഷ് ല് 11:07 AM2അഭിപ്രായങ്ങൾ:\nലേബലുകള്: ഗ്രേസ് മാര്‍ക്ക്, ലേഖനം, വിദ്യാഭ്യാസം


k v thomas cancelled press meet നാളെ നടത്താനിരുന്ന വാർത്താസമ്മേളനം കെ. വി തോമസ് മാറ്റിവച്ചു\nനാളെ നടത്താനിരുന്ന വാർത്താസമ്മേളനം കെ. വി തോമസ് മാറ്റിവച്ചു\nകൊച്ചിയിൽ നാളെ നടത്താനിരുന്ന നിർണായക വാർത്താ സമ്മേളനം റദ്ദാക്കി മുതിർന്ന കോൺഗ്രസ് നേതാവ് കെ. വി തോമസ്. കോൺഗ്രസ് നേതാക്കളുടെ ഇടപെടലിനെ തുടർന്നാണ് തീരുമാനം. തിരുവനന്തപുരത്തേയ്ക്ക് പുറപ്പെട്ട കെ. വി തോമസ് നാളെ ഹൈക്കമാൻഡ് പ്രതിനിധിയും രാജസ്ഥാൻ മുഖ്യമന്ത്രിയുമായ അശോക് ഗെഹ് ലോട്ടുമായി ചർച്ച നടത്തിയേക്കുമെന്നാണ് സൂചന.\nലോക്സഭാ തെരഞ്ഞെടുപ്പിന് ശേഷം ഇടഞ്ഞ് നിൽക്കുന്ന കെ. വി തോമസിനെ അനുനയിപ്പിക്കാൻ ഉമ്മൻചാണ്ടി ഇടപെട്ടിരുന്നു. കെ. വി തോമസുമായി ഫോണിൽ സംസാരിച്ച ഉമ്മൻചാണ്ടി നാളെ നടക്കുന്ന കെപിസിസി യോഗത്തിൽ പങ്കെടുക്കാൻ ആവശ്യപ്പെട്ടിരുന്നു. എന്നാൽ വഴങ്ങാൻ കെ. വി തോമസ് തയ്യാറായിരുന്നില്ല.\nഒടുവിൽ കെ. വി തോമസിനെ അനുനയിപ്പിക്കാൻ കോൺഗ്രസ് ഹൈക്കമാൻഡ് തന്നെ നേരിട്ട് ഇടപെട്ടുവെന്നാണ് സൂചന. ഇതാണ് ഹൈക്കമാൻഡ് പ്രതിനിധിയായി നേരിട്ട് എത്തുന്ന അശോക് ഗെഹ് ലോട്ടുമായി ചർച്ചയ്ക്ക് ഇരിക്കാൻ കെ.വി.തോമസ് പ്രേരിപ്പിച്ചത്. ഉമ്മൻ ചാണ്ടി അടക്കമുള്ള അദ്ദേഹത്തോട് വൈകിട്ടോടെ വീണ്ടും സംസാരിച്ചു. കെപിസിസി വർക്കിംഗ് പ്രസിഡൻ്റ സ്ഥാനത്തേക്ക് അദ്ദേഹത്തെ ഉടനെ പരിഗണിക്കുമെന്ന് ദേശീയ നേതൃത്വം ഉറപ്പ് നൽകിയതായി റിപ്പോർട്ടുകളുണ്ട്.\nStory Highlights – K V Thomas\nRead more on: k v thomas\nഉമ്മൻചാണ്ടിക്ക് പകരം കെവി തോമസിനെ എഐസിസി ജനറൽ സെക്രട്ടറി സ്ഥാനത്തേക്ക് പരിഗണിക്കാൻ സാധ്യത\nഉപതെരഞ്ഞെടുപ്പിൽ എറണാകുളം സീറ്റിനായി അവകാശവാദമുന്നയിച്ച് കെ വി തോമസ്; മുതിർന്ന നേതാക്കളുമായി കൂടിക്കാഴ്ച നടത്തി\n‘താനൊരു സാധാരണ കോണ്‍ഗ്രസ് പ്രവര്‍ത്തകന്, ഒരു സ്ഥാനമാനങ്ങളും ചോദിച്ചിട്ടില്ല’: കെ വി തോമസ്